﻿ DANIEL GHEORGHE TEORIA ANTRENAMENTULUI SPORTIV Universitatea SPIRU HARET Descrierea CIP a Bibliotecii Naţionale a României GHEORGHE, DANIEL Teoria antrenamentului sportiv / Daniel Gheorghe – Bucureşti: Editura Fundaţiei România de Mâine, 2005 132 p., 20,5 cm. Bibliogr. ISBN 973-725-228-4 796.015(075.8) © Editura Fundaţiei România de Mâine, 2005 Redactor: Andreea DINU Tehnoredactor: Mihaela STOICOVICI Coperta: Cornelia PRODAN Bun de tipar: 11.05.2005; Coli tipar: 8,25 Format: 16/61X86 Editura şi Tipografia Fundaţiei România de Mâine Splaiul Independenţei nr.313, Bucureşti, s. 6, O.P. 83 Tel./Fax: 316.97.90; www.spiruharet.ro e-mail: contact@edituraromaniademaine.ro Universitatea SPIRU HARET UNIVERSITATEA SPIRU HARET FACULTATEA DE EDUCAŢIE FIZICĂ ŞI SPORT DANIEL GHEORGHE TEORIA ANTRENAMENTULUI SPORTIV EDITURA FUNDAŢIEI ROMÂNIA DE MÂINE BUCUREŞTI, 2005 Universitatea SPIRU HARET Universitatea SPIRU HARET CUPRINS Introducere…………………………………………………………… 7 1. Bazele generale ale teoriei antrenamentului sportiv …………... 9 1.1. Obiectul de studiu al teoriei antrenamentului sportiv …………… 9 1.2. Sistematizarea obiectivelor antrenamentului sportiv ……………. 14 1.3. Sistematizarea indicatorilor antrenamentului sportiv …………… 19 2. Selecţia şi orientarea în sport ……………………………………. 23 2.1. Conceptul de selecţie. Scurt istoric………………………………. 23 2.2. Criterii medico-biologice în selecţia sportivă …………………… 24 2.3. Criterii somato-fiziologice în selecţia sportivă ………………….. 26 2.4. Criterii biochimice în selecţia sportivă ………………………….. 32 2.5. Criterii psihologice în selecţia sportivă …………………………. 33 2.6. Criterii motrice în selecţia sportivă ……………………………… 34 2.6.1. Sistemul probelor şi normelor pentru selecţie …………… 35 2.6.2. Descrierea probelor la selecţia primară ………………….. 41 2.6.3. Aspecte organizatorice ale selecţiei sportive …………….. 43 2.6.4. Vârsta optimă de selecţie ………………………………… 44 3. Raţionalizarea metodelor şi mijloacelor de pregătire din antre-namentul sportiv. Principiile, parametrii şi factorii antrenamen-tului sportiv …………………………………………………………. 45 3.1. Raţionalizarea – consideraţii teoretice …………………………... 45 3.2. Principiile antrenamentului sportiv ……………………………… 47 3.3. Parametrii efortului ……………………………………………… 49 3.4. Factorii antrenamentului sportiv ………………………………… 54 4. Standardizarea mijloacelor antrenamentului sportiv …………. 59 4.1. Standardizarea în opinia specialiştilor …………………………... 59 4.2. Implicaţii ale creşterii şi dezvoltării organismului în efortul de antrenament şi concurs ……………………………………………….. 61 4.3. Tipurile de efort şi caracteristicile acestora ……………………... 64 5. Algoritmizarea, modelarea şi programarea mijloacelor de antrenament ………………………………………………………… 67 5.1. Algoritmizarea: definiţie, concept, opinii ……………………….. 67 5.2. Model, modelare ………………………………………………… 70 5.3. Program. Programare ……………………………………………. 73 5 Universitatea SPIRU HARET 6. Calităţile motrice …………………………………………………. 76 6.1. Calitatea motrică viteza …………………………………………. 77 6.2. Calitatea motrică forţa …………………………………………... 80 6.3. Calitatea motrică rezistenţa ……………………………………… 83 6.4. Calitatea motrică îndemânarea …………………………………... 85 6.5. Calitatea motrică mobilitatea ……………………………………. 87 6.6. Calităţile motrice combinate şi complexe ……………………….. 89 7. Factori nespecifici ce influenţează antrenamentul şi concursul ... 93 7.1. Factorii de mediu ………………………………………………... 93 7.2. Factorii alimentari ……………………………………………….. 95 7.3. Medicaţia în efortul sportiv ……………………………………… 100 7.4. Factori tehnici …………………………………………………… 102 8. Planificarea în antrenamentul sportiv ………………………….. 105 8.1. Definiţie. Concepte ……………………………………………… 105 8.2. Planul de perspectivă ……………………………………………. 108 8.3. Planul curent (planul anual şi de etapă) …………………………. 109 8.4. Planul operativ (planul (ciclul) săptămânal şi planul de lecţie) …. 110 9. Forme speciale ale antrenamentului sportiv …………………… 111 9.1. Adaptarea, supracompensarea şi starea înaltă de antrenament ….. 111 9.2. Oboseala, supraîncordarea, supraantrenamentul, refacerea şi recuperarea medico–biologică ……………………………………….. 113 9.3. Forma sportivă: factori determinanţi, apariţie, durată, vârf şi ieşire… 116 9.4. Bioritmul ………………………………………………………… 118 10. Evaluarea în antrenamentul sportiv …………………………... 119 10.1.Conceptul de evaluare …………………………………………... 119 10.2. Scurt istoric …………………………………………………….. 120 10.3. Funcţiile şi tipurile de evaluare ………………………………… 121 10.4. Erori în procesul de evaluare …………………………………... 124 10.5. Verificarea – măsurarea – prelucrarea …………………………. 124 10.6. Aprecierea – notarea …………………………………………… 126 10.7. Sistemele de apreciere …………………………………………. 128 10.8. Prelucrarea statistico-matematică a datelor ……………………. 129 10.9. Interpretarea rezultatelor obţinute ……………………………… 130 Bibliografie …………………………………………………………... 131 6 Universitatea SPIRU HARET INTRODUCERE Teoria antrenamentului sportiv s-a constituit ca ştiinţă abia în secolul al XX-lea, odată cu acumularea cunoştinţelor din domeniu şi dezvoltării sportului în general. Acumulările practice şi teoretice au nece-sitat o permanentă restructurare a noţiunilor, conceptelor, astfel încât să rămână ceea ce este cu adevărat util în dezvoltarea domeniului propriu. Cursul de faţă se adresează în special studenţilor sportivi şi îşi propune să analizeze principalele concepte din domeniul antrenamentului sportiv. Am încercat pe parcursul lucrării să aduc în atenţia cititorului principalele probleme pe care ştiinţa sportului le-a rezolvat sau încearcă să le rezolve: selecţia, efortul sportiv, raţionalizarea, sistematizarea, algo-ritmizarea, modelarea, programarea, planificarea, refacerea-recuperarea, forma sportivă, evaluarea etc. O parte dintre problemele amintite se intersectează şi cu alte ştiinţe înrudite cum ar fi: metodologia cercetării, didactica antrenamentului sportiv, teoria educaţiei fizice etc., fapt pentru care acestea au fost tratate sintetic. Alte aspecte însă sunt caracteristice domeniului şi ca atare au fost tratate analitic. La baza cursului au stat lucrări din domeniu aparţinând unor autori bine cunoscuţi: Dietrich Harre, Adrian Dragnea, Cârstea Gheorghe, Nicu Alexe etc. şi care au adus contribuţii remarcabile la dezvoltarea ştiinţei sportului în România şi în lume. Este prima mea lucrare din domeniu şi sper ca ea să incite la discuţii pe marginea problemelor dezbătute. În speranţa că acest curs va aduce o modestă contribuţie, cel puţin la structurarea terminologică a domeniului, mulţumesc tuturor celor care m-au ajutat şi încurajat. Autorul 7 Universitatea SPIRU HARET 8 Universitatea SPIRU HARET 1. Bazele generale ale teoriei antrenamentului sportiv 1.1. Obiectul de studiu al teoriei antrenamentului sportiv Teoria antrenamentului sportiv se ocupă cu explicarea principa-lelor noţiuni ce fac obiectul acestui domeniu de activitate. În linii mari antrenamentul este o activitate, o acţiune, ce se repetă în scopul dobândirii unor priceperi, deprinderi pentru finalizarea acesteia în condiţii din ce în ce mai bune (eficiente). Antrenamentul se regăseşte în toate dome-niile de activitate: ne antrenăm la muncă, la bucătărie, la şcoală, în sport etc. Antrenamentul este prezent de la începuturile apariţiei omului pe Pământ, când acesta se antrena pentru a supravieţui. O dată cu apari-ţia societăţii, acesta a căpătat diferite forme care să satisfacă varietatea domeniilor de activitate. Ca şi termenul de „sport”, antrenamentul a fost folosit la început fără conştientizare individuală şi socială, căpă-tând valenţe educative, abia cu apariţia societăţilor avansate (de la feudalism spre zilele noastre). Termenii de „antrenament” şi „sport” au fost definiţi şi clasificaţi diferit de-a lungul timpului. Apreciem aceste noţiuni prin prisma formulărilor date de un grup de cercetători, autori ai Enciclopediei Educaţiei Fizice şi Sportului din România (EEFSR). Antrenamentul are astfel mai multe sensuri după tipul termenului folosit în context: I. „Termen luat din teorie. Proces complex pedagogic şi biologic desfăşurat sistematic şi continuu gradat de adaptare a organismului omenesc la eforturi fizice şi psihice de intensităţi diferite, în scopul obţinerii de rezultate cu anumită valoare într-una dintre formele de practicare competitivă a exerciţiilor fizice. Conceptul de antrenament este acceptat atât sub formă de cauză (un proces dinamic, de esenţă pedagogică, structurat pe principiile didactice generale şi specifice), cât şi de efect, de stare, măsurată prin modificările biologice şi psihice evidente care intervin şi măresc considerabil capacitatea de efort a sportivului. Diversitatea obiectivelor, conţinutului, metodologiei şi finalităţii procesului respectiv au determinat apariţia mai multor orien-tări, genuri şi metode de antrenament, care, fie că se completează şi se succed, fie că alternează sau chiar se exclud. Valorificarea lor raţională contribuie la mărirea performanţelor sportive în toate probele şi ramurile sportive, la obţinerea lor la vârste fragede şi la menţinerea la nivel ridicat pe un interval de timp îndelungat. II. Termen medico-biologic. Antrenamentul anaerob. Metodă în care efortul prestat face parte din categoria eforturilor anaerobe. Antrenamentul reprezintă mijlocul optim pentru obţinerea perfecţio- 9 Universitatea SPIRU HARET nărilor morfofuncţionale necesare creşterii capacităţii de eliberare a energiei prin procese biochimice la care nu participă oxigenul (siste-mul neuromuscular, depozitele ATP, PC glicogen şi enzimele pentru reacţiile biochimice anoxidative). Antrenamentul constituie baza pregătirii fizice din probele şi sporturile în care intensitatea maximă şi submaximă a eforturilor reprezintă principalul factor limitativ al performanţelor de înalt nivel (sprint, sărituri, aruncări, haltere şi momentele de solicitare maximă din celelalte ramuri sportive). Antre-namentul are efecte optime dacă este efectuat când organismul se găseşte în perfectă stare funcţională. De aceea, antrenamentul se programează la începutul microciclului săptămânal sau după ziua de refacere din cadrul acestui microciclu. Antrenamentul aerob. Metodă în care efortul prestat face parte din categoria eforturilor aerobe. Antrenamentul cu eforturi în stare stabilă aparentă (steady state aparent) constituie un mijloc de mare importanţă pentru obţinerea perfecţio-nărilor morfofuncţionale necesare creşterii capacităţii de absorbţie, transport şi utilizare a oxigenului (aparatul cardiovascular, depozitele de glicogen din muşchi, echipamentul enzimatic pentru reacţiile biochimice la care participă O ). Antrenamentul este folosit cu precă-dere în probele şi sporturile în care rezistenţa (anduranţa) reprezintă unul dintre factorii limitativi ai performanţelor de înalt nivel. Antre-namentul cu eforturi în stare stabilă adevărată (steady state real) este un bun mijloc de refacere. În microciclul săptămânal, acest antrenament se programează, de regulă, după zilele cu cea mai mare solicitare. Intensitatea solicitării corespunzătoare acestor două tipuri de antrenament se stabileşte pe baza pragului aerob şi a pragului anaerob prin dozarea acidului lactic din sânge (lactacidemie). Cunoaşterea frecvenţei cardiace din momentul atingerii acestor praguri biochimice constituie un parametru funcţional uşor de recoltat şi de mare utilitate pentru dirijarea efortului de către antrenor. Antrenamentul cu repetări. Metodă de antrenament folosită în scopul dezvoltării rezistenţei şi perfecţionării acţiunilor tehnico-tactice, caracterizată prin efectuarea aceloraşi exerciţii, invariabile ca volum şi intensitate, intercalate cu pauze, a căror durată permite recuperarea integrală a datoriei de oxigen. Antrenamentul de autorelaxare (vezi antrenamentul autogen). Antrenamentul fartlek. Metodă prin care sportivii se pregătesc în condiţii naturale, în general în pădure, folosind tempouri şi distanţe variate în funcţie de relief şi de sarcinile pregătirii. Antrenamentul fracţionat. Metodă de antrenament în care exerciţiile, distanţele sau îngreuierile sunt împărţite în mai multe elemente, având ca scop îmbunătăţirea execuţiei, a anumitor calităţi şi deprinderi motrice. Antrenamentul în circuit. Metodă de antrenament 2 10 Universitatea SPIRU HARET caracterizată prin aplicarea unui complex sistematic şi prestabilit de exerciţii, pe care sportivul îl execută repetat, cu sau fără pauze, într-o succesiune şi cu o anumită intensitate, susceptibile de a fi reglate sau modificate în funcţie de nivelul atins în execuţia acestuia, de condiţii etc. Antrenamentul izocinetic. Metodă de dezvoltare a forţei musculare prin folosirea contracţiilor izocinetice. Antrenamentul necesită apara-tură specială care, controlând viteza de deplasare a segmentului angrenat în mişcare, indică sportivului momentul când trebuie să modifice intensitatea contracţiilor pentru a păstra constantă viteza mişcării pe tot parcursul ei. Antrenamentul izometric. Metodă de dezvoltare a forţei musculare prin utilizarea contracţiilor izometrice. Caracteristicile principale ale antrenamentului sunt: intensitatea predominant maximă a contracţiilor, durata scurtă a acestora (câteva secunde), numărul mic de repetări ale exerciţiilor (sub 10 repetări în cazul intensităţilor maxime) şi pauze relativ lungi între contracţii (de regulă 90”). Antrenamentul angrenează concomitent în lucru cea mai mare parte a fibrelor din muşchii contractaţi, fapt care îi asigură o eficienţă deosebită în dezvol-tarea forţei. Execuţiile se pot face şi fără aparate, dar este preferabilă întrebuinţarea de aparate speciale care permit selecţionarea mai precisă a grupelor musculare, a poziţiilor de lucru şi a fazelor mişcării în care forţa trebuie dezvoltată. Aceste aparate sunt prevăzute, de regulă, cu dinamometre prin care se măsoară forţa maximă a sporti-vului şi cea din timpul diferitelor execuţii. Antrenamentul impune eforturi mari de voinţă şi prin aceasta solicită intens sistemul nervos. Antrenamentul izotonic. Metodă de dezvoltare a forţei musculare prin folosirea contracţiilor izotonice. Exerciţiile se execută la aparate care creează condiţiile necesare menţinerii aceleiaşi stări de tensiune internă a muşchilor pe tot parcursul mişcării. Prin aceasta se prelungeşte timpul cât fibrele musculare lucrează efectiv, fapt care determină o bună eficienţă a antrenamentului pentru dezvoltarea forţei muşchilor respectivi. Antrenamentul la altitudine. Metodă de pregătire utilizată de sportivii care trăiesc la şes, cu scopul de a adăuga la efectele antrenamentului propriu-zis şi pe cele ale factorilor de mediu specifici altitudinii. Antrenamentul influenţează pozitiv performanţele în efortu-rile aerobe, datorită faptului că procesele de adaptare la altitudine ameliorează atât capacitatea sângelui de a transporta oxigenul (creşterea numărului de globule roşii şi a cantităţii de hemoglobină), cât şi folosirea acestuia de către muşchi (creşterea cantităţii de mioglobină şi a capilarizării muşchilor). Pentru a avea eficienţa scontată, antrenamentul trebuie să se efectueze la înălţimi de 2000-2500 m deasupra nivelului mării, să dureze 3-4 săptămâni, iar competiţiile să aibă loc în primele 11 Universitatea SPIRU HARET zile după revenirea la şes. În sporturile (probele) cu efort anaerob, performanţele sunt cu atât mai puţin influenţate prin antrenament, cu cât este mai scurtă durata efortului competiţional. Utilizarea antrena-mentului ridică probleme complexe medico-biologice şi tehnico-metodice, care nu pot fi rezolvate decât printr-o strânsă colaborare între antrenor şi medic. Antrenamentul maraton. Metodă care se bazează pe eforturi de alergare de lungă durată, efectuate în tempo uniform, urmărind dezvoltarea rezistenţei (anduranţei) generale pentru probele de fond din atletism, ciclism şi sporturile nautice. Antrenamentul modelat. Metodă care valorifică mijloacele, volumul, intensitatea şi densitatea efortului în funcţie şi în concordanţă cu indicatorii unui model prestabilit. Sinteza critică a valorilor indicatorilor cantitativi şi calitativi (metodo-logici, biologici şi psihici) ai sportivilor campioni determină modelul de pregătire şi concurs căruia i se subordonează şi antrenamentul. Antrenamentul psihosomatic. Orientare a antrenamentului, bazată pe influenţa reciprocă a factorilor psihici şi somatici, în vederea măririi randamentului sportivului în pregătire şi concurs. Această orientare porneşte de la concepţia despre personalitatea sportivului ca unitate psihofizică şi despre om ca un sistem psihosomatic, viziune determi-nată de însăşi complexitatea performanţei sportive, care reclamă pregătirea şi reglarea concomitentă a stărilor psihice, funcţiilor motorii şi vegetative ale sportivului. Antrenamentul variabil. Metodă care valorifică mijloace cu o structură şi o dinamică ale efortului variabile, în concordanţă cu obiectivele de concurs şi de pregătire. Antrenamentul se aplică îndeosebi în pregătirea din jocurile sportive, atletism şi înot. III. Termen din haltere. Antrenamentul plyometric. Proces de pregă-tire sportivă care se realizează prin efectuarea unor sărituri consecutive pe ambele picioare, pe o ladă (de 80 cm înălţime) de pe aceasta pe sol şi imediat se continuă cu o săritură pe verticală, fără pauză. La aterizarea pe sol, se recomandă ca între coapsă şi gambă să nu se formeze un unghi mai mare de 95 . 0 IV. Termen din psihologie. Antrenamentul autogen. Metodă de antrenament care constă, în principal, din relaxarea musculară şi controlul unor funcţii vegetative realizate prin intermediul anumitor formule autosu-gestive pentru prevenirea, diminuarea sau înlăturarea stărilor de tensiune psihoemoţionale. Conţinutul antrenamentului este format dintr-un fond de exerciţii care permit controlul şi perceperea gradului de contracţie a muşchilor, a greutăţii membrelor, a temperaturii unor regiuni ale corpului şi a funcţiilor cardiace şi respiratorii. Antrenamentul a fost imaginat, fundamentat teoretic şi experimentat practic de medicul german Schultz. Antrenamentul utilizează poziţii corporale, condiţii de mediu adecvate 12 Universitatea SPIRU HARET relaxării musculaturii şi evitării factorilor externi perturbatori. Tehnica antrenamentului constă în repetarea unor exerciţii speciale prin care se concentrează atenţia asupra senzaţiilor apărute în diverse părţi componente ale corpului (tegumente, muşchi, inimă etc.) ca urmare a „comenzilor” formulate cu voce tare sau gândite de subiect. Se realizează astfel deco-nectarea de factorii stresanţi şi se favorizează instalarea unei stări emoţio-nale echilibrate. Antrenamentul se foloseşte în activitatea sportivă înainte de competiţii pentru prevenirea febrei de start şi obţinerea stării de start optime (gata de luptă), în pauzele din timpul competiţiei pentru redobân-direa echilibrului emoţional şi după competiţie şi lecţii de antrenament ca mijloc ajutător de refacere. Antrenamentul invizibil. Condiţii şi factori igienici şi sociali, care completează efectul factorilor specifici antrena-mentului în vederea desăvârşirii pregătirii sportivilor. Ansamblul acestor factori este format din alimentaţie, din conţinutul şi durata odihnei, din formele de masaj, din stimulentele şi relaţiile sociale (familie, de grup, de muncă etc.). Participarea conştientă a sportivului la îndeplinirea cerinţelor antrenamentului este indispensabilă şi constituie o dovadă a sentimentului de responsabilitate faţă de propria sa activitate. Antrena-mentul mental. Metodă de antrenament care constă în repetarea „în gând” a unor elemente sau exerciţii pe care sportivul le-a efectuat în trecut sau se pregăteşte să le realizeze în viitor. Mecanismul antrenamentului constă în următorul aspect: când cineva îşi reprezintă mintal o anumită mişcare, în muşchii săi apare o serie de modificări (electrice, sangvine, de tonus muscular etc.) identice, dar de intensitate foarte mică, cu situaţia în care s-ar efectua mişcarea propriu-zisă. Acest tip de antrenament poate fi utilizat atât pentru perfecţionarea unui anumit procedeu tehnic sau tactic ori a întregului exerciţiu. Se foloseşte mai ales când sportivul este accidentat sau nu are posibilitatea să lucreze practic. Antrenamentul psihomotor. Ansamblu de procedee bazate pe principiul reglării conştiente a tonusului muscular în vederea optimizării stării psihice a sportivilor. Iniţierea în tehnica antrenamentului necesită un timp relativ îndelungat (de ordinul lunilor) şi reclamă supraveghere medico-psiho-logică.” V. Termenul sport este general şi semnifică în principal: „Activitate motrică de întrecere sau de loisir, spontană sau organizată, în care se valorifică intensiv mişcările naturale şi formele de practicare a exerciţiilor fizice, a jocurilor dinamice şi tradiţionale, în vederea obţinerii, de către individ sau de către colectiv (echipă, echipaj), a perfecţionării potenţialului morfofuncţional, psihic şi tehnic (dobândit), concretizat într-un record, într-o depăşire proprie sau a potenţialului 13 Universitatea SPIRU HARET de concurs (de întrecere). Sportul ca şi educaţie fizică şi turismul este o categorie a domeniului care şi-a creat o structură organizatorică naţională şi internaţională proprie, o bază materială caracteristică, cadre specializate (antrenori, arbitri, cercetători, manageri), sisteme, principii şi regulamente de desfăşurare ce-i asigură instituţionalizare, genera-lizare, perfecţionare şi control. 1.2. Sistematizarea obiectivelor antrenamentului sportiv Obiectivele antrenamentului sportiv preiau şi dezvoltă obiectivele educaţiei fizice. În acest sens avem obiective comune ambelor domenii precum şi obiective specifice numai sportului. Acestea au fost supuse de-a lungul timpului la numeroase clasi-ficări, după criterii mai mult sau mai puţin ştiinţifice. Ordonarea acestora din punct de vedere didactic şi a necesităţilor practice, se impune cu precădere, pentru a reliefa eventualele relaţii, interferenţe, transferuri, paralelisme şi gradul de independenţă din timpul desfăşurării lor. Obiectivele au grade diferite de generalitate, clasificându-se în obiective generale, medii şi de lucru. Obiectivele generale sau finalităţile antrenamentului sportiv sunt termeni acceptaţi de U.N.E.S.C.O., definite prin scop marcat de cauză, direcţie şi efect. Acestea sunt realizate în timp, pe etape, prin obiecti-vele intermediare sau medii. La rândul lor acestea din urmă îşi găsesc rezolvarea prin obiectivele de lucru sau operaţionale. Vom trece astfel în revistă obiectivele după cum urmează: Tabel nr.1 Obiective finale 1. Menţinerea stării de sănătate a organismului Obiective intermediare 1.1. Menţinerea indicatorilor morfo-funcţionali la nivelul normal de dezvoltare Obiective de lucru 1.1.1. Dezvoltarea normală a indicatorilor morfologici la nivelul impus de vârsta crono-logică şi biologică 1.1.2. Dezvoltarea normală a indicatorilor funcţionali la nivelul impus de vârsta crono-logică şi biologică 14 Universitatea SPIRU HARET Obiective finale 1. Menţinerea stării de sănătate a organismului 2. Îmbunătăţirea continuă a stării de sănătate Obiective intermediare 1.2. Menţinerea indicatorilor soma-tici la nivelul normal de dezvoltare 1.3. Menţinerea indicatorilor motrici la nivelul normal de dezvoltare 1.4. Menţinerea indicatorilor psihici la nivelul normal de dezvoltare 1.5. Evitarea accidentelor de orice fel 1.6. Menţinerea stării de sănătate a persoanelor cu handicap 2.1. Creşterea indica-torilor morfo-func-ţionali în limite optime 2.2. Creşterea indicatorilor motrici în limite optime Continuare Tabel nr.1 Obiective de lucru 1.2.1. Dezvoltarea normală a indicatorilor somatici la nivelul impus de vârsta cronologică şi biologică 1.3.1. Învăţarea elementelor tehnice de bază (utilitar aplicative) din sporturile pe care societatea le reclamă 1.3.2. Dezvoltarea calităţilor motrice la nivelul normal impus de modelul social 1.4.1. Dezvoltarea proce-selor psihice în limitele normale ale vârstei 1.4.2. Formarea unei atitudini reale faţă de efort în lumina modelului social 1.4.3. Formarea unor priceperi şi deprinderi psihice necesare în viaţa de zi cu zi 1.5.1. Prevenirea acciden-telor prin măsuri reale şi prompte 1.5.2. Evitarea locurilor şi situaţiilor periculoase 1.6.1. Organizarea activităţii de educaţie fizică la persoa-nele cu handicap 2.1.1. Dezvoltarea indicatorilor morfologici 2.1.2. Dezvoltarea indicatorilor funcţionali 2.2.1. Dezvoltarea calităţilor motrice la nivel superior 15 Universitatea SPIRU HARET Obiective finale 2. Îmbunătăţirea continuă a stării de sănătate 3. Pregătirea fizică generală(PFG) 16 Obiective intermediare 2.3. Creşterea indi-catorilor psihici în limite optime 2.4. Călirea organismului prin diferite mijloace 2.5. Recuperarea organismului prin mijloace diversificate 2.6. Corectarea defi-cienţelor şi îmbună-tăţirea stării de sănătate a persoanelor handicapate 3.1. Ridicarea capa-cităţii fizice la nive-luri optime 3.2. Perfecţionarea calităţilor psihice Continuare Tabel nr.1 Obiective de lucru 2.3.1. Dezvoltarea proce-selor psihice la nivelul superior vârstei 2.3.2. Consolidarea priceperilor şi deprinde-rilor psihice necesare 2.4.1. Călirea organismului prin mijloace naturale 2.4.2. Călirea organismului prin mijloace artificiale 2.5.1. Recuperarea prin mijloace naturale 2.5.2. Recuperarea prin mijloace artificiale 2.6.1. Corectarea deficien-ţelor în urma traumatismelor 2.6.2. Organizarea activi-tăţilor sportive la persoa-nele handicapate 3.1.1. Dezvoltarea aptitu-dinilor motrice la niveluri superioare 3.1.2. Dezvoltarea tuturor calităţilor motrice şi cu precădere a celor complexe şi combinate 3.1.3. Dezvoltarea price-perilor deprinderilor motrice de bază şi aplicative 3.2.1. Perfecţionarea capacităţii de reglare şi autoreglare a comporta-mentului 3.2.2. Perfecţionarea calităţilor psihice cognitive, afective şi volitive 3.2.3. Întărirea elementelor pozitive de personalitate Universitatea SPIRU HARET Obiective finale 4. Obţinerea perfor-manţei maxime, posibi-lă la momentul oportun 5. Acumularea cunoştinţelor practice şi teroretice de specialitate din domeniu pentru creşterea interesului, a capacităţii de apreciere critică şi autopregătirii Obiective intermediare 4.1. Participarea regulată la programul zilnic de antrenament 4.2. Participarea regulată la sistemul competiţional adecvat vârstei şi capacităţilor individuale 5.1. Asigurarea suportului iconografic specific 5.2. Participarea ca spectatori la compe-tiţiile importante 5.3. Studierea regulamentului specific 5.4. Formarea cadrelor specializate din activitatea sportivă 5.5. Participarea la organizarea activi-tăţilor sportive 5.6. Pregătirea fizică şi psihică continuă 5.7. Cultivarea frumosului din sport Continuare Tabel nr.1 Obiective de lucru 4.1.1. Obţinerea măiestriei tehnico-tactice în proba sau ramura de sport practicată 4.2.1. Obţinerea formei sportive la concursul de obiectiv 5.1.1. Obiectivizarea prin diagrame 5.1.2. Obiectivizarea prin filme 5.1.3. Obiectivizarea prin chinograme 5.1.4. Alte obiectivizări 5.2.1. Reliefarea anumitor aspecte tehnico-tactice legate de competiţie 5.3.1. Reliefarea aspectelor particulare ale regulamentului 5.4.1. Formarea arbitrilor 5.4.2. Formarea antrenorilor 5.4.3. Formarea cercetă-torilor din domeniu 5.4.4. Formarea cadrelor didactice 5.5.1. Arbitraj la diferite competiţii 5.6.1. Practicarea sportului la vârsta adultă 5.7.1. Desprinderea elementelor estetice din unele ramuri sportive 17 Universitatea SPIRU HARET Obiective finale 6. Stimularea interesului pentru idealul olimpic, cultivarea respectului pentru valorile sportive, fairplay, creşterea prestigiului sportului românesc peste hotare 7. Acordarea individului la standar-dele etice şi patriotice ale societăţii Obiective intermediare 6.1. Cunoaşterea idealului olimpic, respectul pentru valorile sportive 6.2. Creşterea presti-giului sportului românesc 7.1. Conturarea profilului moral adecvat 7.2. Obişnuirea individului de a lucra în colectiv şi de a se autodepăşi 7.3. Cunoaşterea valorilor naţionale în concertul internaţional Continuare Tabel nr.1 Obiective de lucru 6.1.1. Pacea şi prietenia între popoare 6.1.2. Cultivarea dorinţei de participare în concursuri 6.1.3. Promovarea simţului sportivităţii, intrajutorării, cinstei şi corectitudinii 6.2.1. Realizarea pregă-tirii după cele mai înalte standarde 6.2.2. Participarea cu demnitate şi la standarde înalte în concursurile internaţionale 6.2.3. Cultivarea celor mai înalte trăsături de caracter şi personalitate 7.1.1. Cultivarea respec-tului faţă de muncă şi semeni 7.1.2. Cultivarea simţu-lui datoriei faţă de muncă, de societate în general 7.2.1. Cultivarea trăsă-turilor de personalitate specifice: independenţa, cooperarea, spiritul novator, autoeducaţia 7.2.2. Cultivarea spiritului de lucru în colectiv 7.3.1. Cultivarea mândriei naţionale faţă de valorile poporului român Primul obiectiv final al antrenamentului sportiv se referă la asi-gurarea unei stări optime de sănătate a întregului popor, la prelungi- 18 Universitatea SPIRU HARET rea duratei medii de viaţă. Exerciţiul fizic, după cum se ştie are un rol important în prevenirea şi corectarea eventualelor deficienţe fizice, mai ales în cursul perioadei de creştere. Se ajunge astfel la un echilibru biologic, morfologic şi funcţional, la aşa-numita homeostazie. Al doilea obiectiv final, accentuează tocmai latura de progres bio-logic pe care o deţine efortul fizic, efectuat ştiinţific. Starea de sănătate a generaţiei trecute poate să fie o stare patologică pentru generaţia viitoare, având în vedere progresul permanent la care este condamnat individul în lupta sa de supravieţuire terestră. Ceea ce era un model de sănătate optim pentru o generaţie nu mai corespunde modelului viitor. Al treilea obiectiv final pune accentul pe interrelaţiile şi influen-ţele pozitive şi negative între efort pe de o parte şi latura biologică şi psihologică pe de altă parte. Prin această finalitate se asigură şi baza de masă a sportului de performanţă. Subiecţi mai bine pregătiţi fizic constituie un nivel mai ridicat de la care se pleacă în sportul de perfor-manţă şi înaltă performanţă. Al patrulea obiectiv final reprezintă esenţa antrenamentului sportiv şi anume lupta permanentă cu timpul şi spaţiul pentru obţinerea celor mai bune rezultate. Al cincilea obiectiv final reprezintă preocuparea specială a socie-tăţii de a-şi forma cadrele de specialitate pentru obţinerea continuităţii în domeniul antrenamentului sportiv. Nu ne este indiferent cu ce fel de pregătire ies de pe băncile facultăţilor de profil viitorii antrenori şi profesori, deoarece tânăra generaţie, într-un cuvânt viitorul societăţii va fi în „mâinile lor”. Acordarea celor mai noi cunoştinţe din domeniu la practica specifică este o necesitate şi o preocupare permanentă, urmând spirala neîntreruptă a progresului social. Ultimele două obiective finale reprezintă de fapt efectele celorlalte, de modul cum au fost îndeplinite depinzând modul de percepţie externă şi de manifestare proprie. 1.3. Sistematizarea indicatorilor antrenamentului sportiv Antrenamentul sportiv este un proces complex care depinde de mai mulţi factori, în care sunt implicaţi mai mulţi specialişti (antrenori, metodişti, biochimişti, biofizicieni, biologi, psihologi, pedagogi, psihologi, fiziologi etc.), desfăşurat continuu în etape bine precizate. Din punct de vedere didactic se prezintă ca un proces de instruire şi educaţie, compus din obiective, sarcini, metode şi mijloace specifice şi de evaluare, toate 19 Universitatea SPIRU HARET cunoscte sub numele de „curriculă”, termen recunoscut şi folosit de U.N.E.S.C.O. Alexe Nicu şi colaboratorii apreciază că la baza antrenamentului sportiv stau indicatorii specifici, care se cer a fi analizaţi şi interpretaţi. În opinia acestora, aceşti indicatori sunt într-o continuă schimbare, atât cantitativă cât şi calitativă, o dată cu evoluţia sportului pe plan mondial. În tabelul următor redăm aceşti indicatori: Sistematizarea indicatorilor Categorie indicatori 1 2 3 4 5 Conceptuali 6 7 8 9 10 11 Psiho-sociali 12 şi educativi 13 14 Selecţie Model Sistem de asistenţă Tehnicieni Educativi Tabel nr.2 (N. Alexe şi colab.) Indicatori Numărul copiilor şi tinerilor testaţi anual Antrenament Concurs Pregătire la altitudine Refacere Recuperare Ştiinţifică-interdisciplinară Metodico-sportivă Formare Perfecţionare Formarea şi dezvoltarea multilaterală a personalităţii Atitudinea faţă de pregătire Spirit colectivist Disciplina conştientă 20 Universitatea SPIRU HARET Continuare Tabel nr.2 (N. Alexe şi colab.) Categorie indicatori Indicatori 15 Conduita morală 16 Psiho-sociali şi Educativi Colaborare şi combativitate educativi în concurs 17 Motivaţia 18 Traseu şcolar profesional 19 Educaţia permanentă şi integrarea socială 20 Cluburi sportive – niveljuniori 21 Cluburi sportive – nivelseniori 22 Cluburi sportive cu secţii de nivel olimpic 23 Cluburi sportive cu secţii de nivel internaţional 24 Unităţi sportive de Cluburi sportive cu secţii de 25 performanţă Asociaţii sportive cu secţii de nivel naţional (număr) performanţă 26 Asociaţii sportive cu secţii de 27 Organizatorico- Asociaţii sportive cu secţii de nivel internaţional nivel olimpic administrativi 28 Asociaţii sportive cu secţii de nivel naţional 29 Asociaţii sportive cu secţii de nivel local 30 Emeriţi 31 Categoria I 32 Antrenori (număr) Categoria a II-a 33 Categoria a III-a 34 Categoria a IV-a 35 Copii 36 Juniori III 37 Organizatorico- Sportivi legitimaţi Juniori II (cadeţi) 38 administrativi (număr) Juniori I 39 Tineret 40 Seniori 21 Universitatea SPIRU HARET 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 Continuare Tabel nr.2 (N. Alexe şi colab.) indicatori Indicatori Categorie Maeştri internaţionali Maeştri ai sportului Sportivi clasificaţi Candidat olimpic (număr) Categoria I Organizatorico- Categoria a III-a Copii Categoria a II-a administrativi Cercetători (psihologi, Specialişti metodişti etc.) (număr) Medici sportivi Asistenţi medicali Pentru antrenament Spaţii Pentru concurs – omologate Pentru refacere, masă şi cazare Echipament Pentru antrenament De concurs Economico- Inventar Pentru antrenament De concurs financiari Bugetul mediu al secţiei De instruire – pe volum de antrenament – repetări Obiective De instruire – pe volum – tone ridicate De concurs Planuri de pregătire Pe ciclu olimpic Anual, pe etape Probleme de Lunar Organizare şi control şi analiza Trimestrial conducere activităţii Elaborare de Pe un interval olimpic strategii şi tactici Pe fiecare an al intervalului olimpic Sinteze: Valorile modelului / Valorile realizate 22 Universitatea SPIRU HARET 2. Selecţia şi orientarea în sport 2.1. Conceptul de selecţie. Scurt istoric Performanţa sportivă este rezultatul interacţiunii mai multor factori din care evidenţiem trei elemente principale: sportivul, profesorul sau antrenorul şi timpul. Din acest triptic primele două sunt variabile, timpul fiind o constantă. Dintre acestea, sportivul cu caracteristicile sale genetice reprezintă cel mai important element. Selecţia este o activitate complexă sub toate aspectele: instituţio-nal, legislativ, organizatoric, teoretic, didactic etc. Este vorba de selec-ţionarea din masa mare a copiilor şi juniorilor pe cei care au disponibi-lităţi ridicate de practicare a diferitelor ramuri sau probe sportive. Avem nevoie în acest sens de un ansamblu de criterii şi indicatori prin care să facem diferenţierile absolut necesare pentru cei care pot practica la cote ridicate anumite eforturi cerute de sporturile respective. Toate acestea s-au integrat într-un sistem. La început selecţia a avut un caracter aleatoriu, „după ochi”, deci empiric. Mai apoi cuceririle ştiinţifice, experienţa profesională, constituirea ştiinţei sportului, au pus bazele selecţiei ştiinţifice, ceea ce a condus la creşterea substanţială a performanţelor. Îmbinarea raţională a metodelor ştiinţifice cu cele empi-rice constituie calea spre marea performanţă. Procentual putem aprecia că neprevăzutul poate acţiona în procent de până la 10%, bineînţeles şi funcţie de condiţii şi felul probei respective. Decizia pe care este nevoit să o ia antrenorul sau profesorul are şi această încărcătură aleatorie, fără de care ar dispărea satisfacţia, bucuria succesului sportiv. Copilul şi juniorul mic prezintă disponibilitate pentru mişcare la modul general, el fiind curtat în consecinţă de toţi factorii implicaţi în selecţie (antrenor, profesor de educaţie fizică, cercetător). Ca atare, în stadiul iniţial de selecţie având această caracteristică generalizată ar trebui să avem şi o baterie de criterii comune care să le pună în evidenţă. Prin urmare, la noi în ţară s-a constituit sistemul naţional unic de selecţie. Este naţional, deoarece ar trebui să se aplice pe întreg teritoriul ţării şi unic deoarece este prevăzut cu o serie de probe şi norme de control comune tuturor sporturilor care se manifestă prin consum de energie musculară. „Selecţia este un proces organizat şi repetat de depistare timpurie a disponibilităţilor înnăscute ale copilului, juniorului, cu ajutorul unui sistem complex de criterii (medicale, biologice, psiho-sociologice şi motrice) pentru practicarea şi specializarea lui ulterioară într-o disci-plină sau probă sportivă” (N. Alexe şi colab.). 23 Universitatea SPIRU HARET Selecţia s-a practicat încă din cele mai vechi timpuri, încă din comuna primitivă când femeile erau „selecţionate” pentru treburile casnice, bărbaţilor revenindu-le sarcina de a procura hrana. Mai apoi, când exerciţiile fizice au început să fie practicate nu numai din raţiuni existenţiale, ci şi pentru întrecere (vezi jocurile antice, luptele gladia-torilor, luptele cavalereşti, duelurile), selecţia a putut fi divizată pe mai multe trepte, funcţie de gradul de dificultate al competiţiei. La început selecţia a fost naturală, apoi a fost efectuată de către „specialişti” (foşti gladiatori, maeştri în mânuirea diferitelor arme etc.) şi a devenit din ce în ce mai profundă şi mai diversificată. Conceptul de selecţie a fost folosit la început în industrie la selecţionarea muncitorilor pentru diferite tipuri de muncă la începutul secolului al XX-lea. El a fost preluat de activitatea sportivă în deceniul al III-lea al secolului XX, pentru a depista subiecţii apţi pentru sportul de performanţă. La început selecţia s-a constituit ca un act izolat şi unic. Pe măsura diversificării şi practicării generalizate a sportului pe întreg globul şi datorită îmbogăţirii domeniului ştiinţific, selecţia s-a putut diferenţia pe selecţie iniţială, secundară şi finală. În dorinţa de a ajunge la performanţe cât mai înalte s-a coborât constant vârsta de selecţie, ajungându-se la termenul de selecţie precoce, ce presupune începerea antrenamentului sportiv la o vârstă fragedă. În acest sens, selecţia nu mai reprezintă o succesiune de etape distincte, fără legătură una cu alta, ci este un proces continuu, stadial, întrerupt de perioade de pregătire. În 1970 Centrul de Cercetări Ştiinţifice al Ministerului Sportului a propus un sistem unificator de selecţie care să valorifice experienţa specialiştilor din diferitele sectoare ale ştiinţei cu implicaţie în sport. În urma acestui sistem unic de selecţie aplicat care s-a repetat şi peste 10 ani, s-a trecut în 1976 la instituţionalizarea sistemului unic de selecţie şi pregătire a copiilor şi juniorilor. Aceasta a condus la eficientizarea activităţii de depistare a copiilor şi juniorilor cu talente evidente, la îmbunătăţirea programelor didactice pe toate treptele învăţământului preuniversitar şi la constituirea „Sistemului unitar de verificare şi apreciere” (SUVA). S-a constituit astfel ca un barometru de evaluare a potenţialului biologic al populaţiei şcolare, atât transversal cât şi longitudinal. 2.2. Criterii medico-biologice în selecţia sportivă În cadrul ştiinţelor medicale, medicini sportive i-a revenit meritul de a defini conceptul de sănătate sportivă cu toate implicaţiile sale. 24 Universitatea SPIRU HARET Sintetizând multitudinea de date biomedicale, informaţionale, tehnice etc. prin diagnoză, s-a putut elabora un sistem de criterii şi indicatori biologico-medicali obiectivi, care ulterior, prin prelucrare diversificată, au condus la elaborarea unor prognoze realiste. Cum am mai spus şi anterior, modelul biologic se îmbogăţeşte cantitativ şi calitativ în timp, ca urmare a progresului general şi specific. Fenomenul trebuie astfel privit procesual în dinamica sa şi nu static, ca ceva ce nu mai trebuie modificat. Motorul mişcării umane îl reprezintă ansamblul contracţiilor muscu-lare, efectuate pe baza arderilor, care, vom vedea mai departe, sunt de mai multe tipuri. Organismul uman este format din fibre albe, rapide „fast fibers” (FF) sau „fast twitch” (FT), al căror echipament enzimatic este capabil de eforturi explozive, de viteză, forţă-viteză; fibre roşii, lente „slow fibers” (SF) sau „slow twitch” (ST), al căror echipament enzimatic este favorabil prestării eforturilor de durată şi fibre intermediare (mixte) „mixed fibres” (MF) sau „mixed twitch” (MT). Proporţiile acestor fibre sunt: 5-10% fibre intermediare, 25-30% fibre albeşi 65-70% fibre roşii, variaţiile fiind determinate genetic. Studiile efectuate în deceniul a IX-lea al secolului trecut au arătat că, printr-un antrenament specializat se poate mări numărul de fibre roşii pe baza celor intermediare, ceea ce are implicaţii importante în selecţia şi orientarea sportivă. În continuare vom face aprecieri asupra criteriilor medico-biolo-gice pe etapele selecţiei: selecţia primară sau iniţială (4-10 ani), selecţia secundară sau orientarea pe sport sau probă (10-14 ani) şi selecţia finală sau de performanţă (după 14 ani) – criteriul vârstei variind foarte mult de la un sport la altul. Criteriile genetice şi antropologice de selecţie, se află în principal aplicând metoda anamnezei medico-sportivă, precum şi prin studiul antecedentelor eredocolaterale (configuraţia morfologică a copilului şi a părinţilor, nivelul de educaţie, atitudinea în familie despre sport, comportamentul psihomotor etc.). Investigaţiile complexe (biopsiile musculare, formula cromozomială etc.) nu sunt aplicabile pe scară mare în sport deocamdată. Acest criteriu are importanţa cea mai mare în selecţia iniţială, ca de altfel tot spectrul criteriilor medico-biologice. Sanogeneza este criteriul cu aplicabilitate constantă de-a lungul tuturor etapelor de selecţie. El descreşte ca importanţă de la selecţia iniţială la cea finală. Se vor elimina la selecţia iniţială subiecţii ce prezintă afecţiuni cardiovasculare, reumatice, metabolice, hepato-renale, ale aparatului muscular şi osteoarticular, endocrino-metabolice, ale analizatorilor etc., precum şi toate cazurile de patologie cronică cu implicaţii în efortul fizic. 25 Universitatea SPIRU HARET Tipul de biotip constituţional, alături de criteriile neuromusculare şi psihice, reprezintă un alt criteriu important ce face diferenţierea în orientarea pe sporturi. Criteriile endocrinometabolice, enunţate mai sus au importanţă mare mai ales după pubertate la selecţia secundară. În acest sens, profilul hipertiroidian este mai predispus pentru eforturile de viteză, profilul android eforturilor de forţă, profilul hiperhipofizar pentru jocurile sportive şi sporturile la care disputa se realizează pe categorii de greutate şi profilul hipercorticosuprarenal în sporturile cu eforturi de durată. Criteriul integrităţii morfologice şi funcţionale ale analizatorilor este important în următoarele sporturi: la săriturile în apă, scrimă, schi, auto, moto etc. acuitatea vizuală şi cea cromatică joacă un rol important: la tir acuitatea auditivă, la gimnastică analizatorul vestibular ce furni-zează informaţii despre echilibru şi analizatorul tactil etc. Criteriile furnizate de aparatul cardiovascular şi respirator au importanţă în sporturile cu efort dinamic pronunţat şi de lungă durată. Sunt excluşi la selecţie subiecţii cu malformaţii şi afecţiuni congenitale ale acestor aparate. Printre indicatorii care furnizează informaţii preţioase, nu numai în selecţie, se numără şi valorile volumului de O consumat. 2 Criteriile radiologice sunt importante atât la selecţia iniţială cât şi la cea secundară. Ele ne oferă informaţii preţioase asupra stării sistemului osteoarticular, eventualele deformări ale coloanei vertebrale depistate iniţial exclud copilul de la practicarea unui sport de perfor-manţă solicitant pe acest segment al scheletului. Un alt criteriu important în toate etapele selecţiei îl reprezintă capacitatea de refacere şi de adaptare. În selecţia finală aceasta capătă conotaţii deosebite, deoarece în condiţii aproximativ egale ale capaci-tăţii de efort, subiectul ce se reface cel mai repede are câştig de cauză în competiţie. De asemenea, în deplasările lungi cu traversare de fusuri orare, subiecţii ce se adaptează mai repede fac faţă mai uşor eforturilor competiţionale. Ritmul biologic al sportivului (cel fizic, intelectual şi afectiv), deşi nu a avut o corelaţie semnificativă cu rezultatul în competiţie, poate constitui un criteriu de luat în seamă, dar numai după epuizarea celorlalte. 2.3. Criterii somato-fiziologice în selecţia sportivă Organul şi funcţia sunt într-o relaţie reciprocă de intercondiţionare. Funcţia creează organul, iar acesta din urmă amplifică funcţia. Ambele au un grad de condiţionare genetică de care trebuie să se ţină seama în 26 Universitatea SPIRU HARET selecţie, cu precădere în cea primară. Astfel, dintre însuşirile somatice cele mai importante sunt aparatul locomotor şi ţesutul adipos, primul fiind mai puternic condiţionat genetic. În cadrul aparatului locomotor, ţesutul osos este corelat genetic mai bine decât ţesutul muscular. Dintre parametrii morfologici implicaţi în selecţie cei mai impor-tanţi sunt: structura corpului, talia (înălţimea corpului), proporţiile diferi-telor segmente ale corpului şi tipul somatosexual. Condiţionarea genetică ne furnizează informaţii asupra tipului de sport la care subiectul are cele mai mari şanse de succes. Talia şi proporţia între segmente sunt elemente importante ce pot fi prevăzute în timp. Astfel, coeficientul de corelaţie genetic în aceşti parametrii creşte o dată cu înaintarea în vârstă, individul apropiindu-se de valorile adultului. De asemenea, încă din anii ’80 ai secolului XX s-a observat fenomenul de acceleraţie în creştere şi dezvoltare la noua generaţie de atunci. Tipul somatosexual este un indicator important în anumite spor-turi care cer determinarea gradului de masculinitate sau feminitate, pentru obţinerea de performanţe înalte. În acest sens s-a conceput un mozaic al androgeniei (Draper), în care fiecare individ se situează pe o anumită scară a valorii din punct de vedere al dotării masculine sau feminine. Autorii au decelat 7 tipuri din punct de vedere somatosexual: hipermasculin, masculin, hipomasculin, mixt (bisexuat), hipofeminin, feminin, hiperfeminin. Această metodă permite prognoza în proporţie de 90% a ratei de masculinizare sau feminizare, foarte importantă în selecţia sportivă. Cercetări asupra dermatogrifelor (amprentelor) palmare sau plantare sunt de mare importanţă în selecţie. Şt. Milcu şi colaboratorii au făcut cercetări încă din 1932 asupra unghiului dintre axa anatomică (calcaneu – spaţiu interdigital) şi cea funcţională (calcaneu – haluce), pentru săritori acesta fiind de 50-70 (planta cavă) iar la aruncători de 100-120. În continuare vom urmări parametrii fiziologici cei mai impor-tanţi şi influenţa acestora asupra calităţilor motrice. Viteza este condiţionată în principal de: – activitatea sistemului nervos, cu precădere a scoarţei cerebrale unde are loc prelucrarea informaţiei şi a răspunsului adecvat şi unde se pierde cel mai mult timp în cadrul reacţiei motrice. Viteza de prelu-crare a acestor informaţii este în medie de 70-80 m/s şi se poate mări prin antrenament o dată cu formarea stereotipului dinamic; – metabolismul muşchilor care efectuează mişcarea prin asigurarea energiei necesare din arderi. 27 Universitatea SPIRU HARET Dezvoltarea vitezei maximale şi submaximale se realizează prin arderi anaerobe, deci prin descompunerea acidului adenozintrifosforic (ATP) şi a acidului fosforic în muşchi, ceea ce duce la realizarea cuplajului excitaţie-contracţie. Mai departe, refacerea legăturii fosfat-macroergice se realizează la început cu ajutorul unei legături similare a fosfocreatinei (PC). După aceea are loc glicoliza anaerobă, din care rezultă eliberarea de energie cu transformarea acidului piruvic în acid lactic, ce se acumulează în muşchi. Refacerea energiei se realizează prin contribuţia oxigenului, care datorită timpului scurt nu are timp să acţioneze şi ca atare acidul lactic acumulat în cantităţi din ce în ce mai mari duce la micşorarea randamentului fibrei musculare până la încetarea totală a activităţii, dacă efortul intens durează mai mult timp. S-a constatat că fibrele musculare albe răspunzătoare de efortul în intensitate maximă şi submaximă sunt mai bogate în mitocondrii şi echipament enzimatic oxidoreducător decât celelalte tipuri de fibre musculare, ceea ce ajută la întreţinerea arderilor intense în condiţii anaerobiotice. Timpul de reacţie ca parametru al funcţionării eficiente a arcului reflex a fost analizat de numeroşi cercetători; A. Demeter a propus următoarea clasificare: până la 180 ms – foarte bine, până la 190 ms – bine, 210-230 ms – mediu, peste 230 ms – slab. Pentru aceste determinări există cronografe şi aparate speciale. Pentru determinarea excitabilităţii se foloseşte cronaximetria, electromiografia şi electroencefalograma, în funcţie de locul unde măsurăm acest parametru (la nivel muscular sau nervos central). Electromio-grafia determină înregistrarea secusei musculare (contracţia musculară izolată), permiţând analiza duratei, intensităţii, forma acesteia şi compa-raţia cu situaţia performanţială. Contracţia minimă sub 0,18 s indică un prag de excitabilitate înalt (alfa). Aceste determinări se pot realiza cu ajutorul a numeroase teste dintre care enumerăm pe cele mai importante: testul „tapping”, biopsia musculară, teste psihologice etc. Viteza este calitatea motrică cea mai puternic condiţionată gene-tic în raport de celelalte calităţi. Viteza mişcării picioarelor este un parametru mai bun de evidenţiere a condiţionării genetice decât viteza mişcării mâinilor. Forţa este condiţionată în principal de sistemul nervos şi cel muscular. Determinant într-o valoare ridicată a forţei este numărul de unităţi motoare care acţionează şi cuplarea acestora la momentul oportun. Şi această calitate este determinată genetic în proporţie de 80%. 28 Universitatea SPIRU HARET Printre criteriile fiziologice de determinare a forţei, enumerăm ca fiind mai importante următoarele: măsurătorile dinamometrice asupra grupelor musculare aflate în lucru, măsurarea tonusului muscular cu ajutorul miotonometrului şi măsurarea amplitudinii mişcărilor articulare cu ajutorul goniometrului. Rezistenţa este condiţionată în principal de: – ansamblul anatomo-funcţional al organismului; – procesele biochimice ce au loc în organism; – sistemul nervos şi mai ales componenta simpatică şi parasim-patică ce reglează procesele metabolice. Ansamblul anatomo-funcţional este reprezentat de: – volumul pulmonar şi suprafaţa alveolocapilară (trebuie deter-minate diametrele şi perimetrele cutiei toracice în expiraţie şi inspiraţie, precum şi măsurarea capacităţii pulmonare vitale, totale şi reziduale); – volumul cardiac determinat radiotelemetric (are valori de 700-750 ml la adultul normal, ajungând la sportivi până la 1300-1400 ml); – concentraţia de hemoglobină în sânge, la adult, se situează între 14-16 g%, iar la sportivi creşte până la 19-20 g%, mai ales în condiţiile antrenamentului la altitudine. După efort valorile scad prin hemoliză; – volumul sanguin total; – capacitatea respiratorie maximă – valori normale 120-150 l/min. Măsurătorile se realizează cu ajutorul spirografului şi al normogra-melor ce permit compararea valorii în raport de masa şi talia subiec-tului. Valorile mai depind şi de forţa musculaturii toracelui; – volumul expirator maxim pe secundă (VEMS); – VO2 max. interpretat în funcţie de masa corporală, sex, vârstă şi cerinţele impuse de ramura de sport respectivă; – debitul maxim, care ajunge la 40-45 l/min. şi este condiţionat de amplitudinea contracţiei fibrei cardiace ce determină, în principal, debitul sistolic şi de frecvenţa cardiacă; – oxigen-pulsul maxim calculat prin raportarea VO2 max. la frecvenţa cardiacă maximă, este considerat parametrul cel mai util al economiei cardiovasculare în efort; – echivalentul ventilator maxim care este raportul dintre venti-laţia maximă externă şi VO2 max., acesta reprezentând indicatorul principal al economiei respiratorii în efort (sub 20 este excelent, 25-30 bun şi peste 35 slab). Capacitatea de a efectua eforturi aerobe, de intensitate medie-mică şi de lungă durată este o caracteristică a fibrelor musculare roşii ce 29 Universitatea SPIRU HARET reuşesc să utilizeze o mare cantitate de O2 în arderile musculare. Eforturile de rezistenţă conduc la biosinteza proteinelor mitocondriale mari, ce au loc în fibrele intermediare cu structură mixtă. În zona de anduranţă (arderi aerobe) acidul lactic din sânge atinge valori de 4 mmol/l. Când se consumă 90% din capacitatea maximă de O2, capacitatea de efort aerob este foarte bună, când se ajunge la valori de 80-85%, situa-ţia devine defavorabilă. O importanţă deosebită o au şi centrii nervoşi, mai ales cei respon-sabili cu activarea voliţională a plăcilor motorii situate în muşchii activi timp îndelungat. Rezistenţa mai depinde şi de capacitatea de refacere a rezervelor energetice ale organismului, la care-şi aduce contribuţia organismul uman în ansamblul său. Îndemânarea este condiţionată în principal de activitatea corticală şi în secundar de musculatură. Testele importante care pun în evidenţă această calitate sunt: testul de inteligenţă, testele de personalitate şi temperament, teste privind tipul de sistem nervos. Un rol principal îl joacă şi analizatorul vestibular care ne furnizează informaţii importante privind echilibrul organismului. În selecţia pentru un sport sau altul gradul de simetrie funcţio-nală şi dominanta corticală joacă un rol principal. Astfel, sunt sporturi care reclamă simetrie între cele două emisfere cerebrale (canotaj, schi, înot etc.) şi altele la care asimetria este benefică (scrimă, box, lupte etc.). Persoanele stângace la care domină emisfera dreaptă sunt mai îndemâ-natece decât cele la care domină emisfera stângă (dreptacii). În selecţia sportivă, bazată pe criteriile somato-fiziologice un rol important îl joacă vârsta subiectului, şi anume cele două laturi: vârsta cronologică şi vârsta biologică. Acestea pot să corespundă sau să fie defazate. Această apreciere este posibilă datorită studiilor făcute pe populaţie longitudinal şi transversal pemai mulţi ani (vezi tabelelenr.3şi 4). 30 Universitatea SPIRU HARET Datele medii ale taliei şi masei corporale la fetele de 4-18 ani (după Tănăsescu şi colab.) Vârsta Mediul urban (ani) Talia Masa 4 99,4 5,3 15,4 2,1 5 106,2 5,3 17,5 2,4 6 112,4 5,7 19,5 2,9 7 118,2 5,3 21,8 3,4 8 123,8 5,9 24,0 3,9 9 129,0 6,2 26,4 4,6 10 134,3 6,8 29,3 5,3 11 139,7 7,3 32,9 6,5 12 146,2 7,7 37,3 7,5 13 151,8 7,2 42,1 7,6 14 155,5 6,4 46,4 7,4 15 157,7 6,0 49,3 7,1 16 158,5 5,9 51,5 6,9 17 159,0 5,8 52,8 7,0 18 159,2 5,9 53,4 7,0 Tabel nr.3 Mediul rural Talia Masa 97,0 4,8 4,6 1,9 103,3 5,1 16,3 2,1 109,2 5,4 18,1 2,4 114,8 5,5 20,0 2,7 120,2 5,7 22,0 3,0 125,1 5,7 24,2 3,3 129,8 6,0 26,7 4,0 135,0 6,6 29,5 4,4 140,7 7,1 33,0 5,4 146,5 7,1 37,6 6,4 151,4 6,6 42,5 6,8 154,0 6,1 46,4 6,7 155,8 5,9 49,6 6,4 156,5 5,8 51,7 6,5 157,5 5,3 53,5 6,2 Datele medii ale taliei şi masei corporale la băieţii de 4-18 ani (după Tănăsescu şi colab.) Tabel nr.4 Vârsta Mediul urban (ani) Talia Masa 4 100,1 4,9 15,8 2,0 5 106,9 5,3 17,8 2,3 6 113,1 5,5 19,9 2,8 7 118,8 5,6 22,0 3,1 8 124,7 5,8 24,6 3,7 9 129,8 6,1 27,0 4,1 10 134,3 6,2 29,4 4,6 11 139,0 6,6 32,2 5,4 12 144,0 7,3 35,3 6,1 13 149,7 8,1 39,5 7,2 14 156,7 9,0 44,8 8,6 15 163,6 8,9 51,0 9,0 16 168,3 7,4 55,8 8,2 17 170,8 6,9 59,5 8,0 18 171,7 6,4 61,6 7,6 Mediul rural Talia Masa 97,8 4,9 15,1 1,8 104,2 5,2 16,8 2,1 109,9 5,4 18,6 3,3 115,6 5,4 20,5 2,5 120,8 5,5 22,6 2,8 125,9 5,7 24,9 3,2 130,2 6,0 27,0 3,5 134,8 6,2 29,4 3,9 139,4 6,7 32,3 4,7 144,4 7,2 35,6 5,6 150,2 8,3 39,8 6,7 156,0 8,3 45,1 7,6 160,9 8,2 50,3 7,8 164,8 7,7 54,9 7,5 166,3 7,0 57,8 6,8 31 Universitatea SPIRU HARET Prin comparaţia datelor şi în urma verdictului dat putem orienta subiecţii spre sporturile compatibile cu gradul de dezvoltare somatică şi funcţională şi mai ales cu prognosticul avut în vedere. Subiecţii ai căror date (talie, greutate, parametrii endocrini etc.) sunt superioare vârstei avute au vârsta biologică mai mare decât cea cronologică, iar cei ai căror date sunt rămase în urmă, au vârsta biologică mai mică decât cea cronologică. Nu se recomandă predicţii sub vârsta de 10 ani, deoarece numai de la această vârstă în sus încep să se manifeste tendinţele şi au loc transformările organice specifice pubertăţii. 2.4. Criterii biochimice în selecţia sportivă Organismul uman are permanentă nevoie de energie, fie şi numai pentru întreţinerea proceselor fiziologice de bază (respiraţie, circulaţie sangvină, procese neuro-pshihice etc.). Cu atât mai mult organismul sportivului, supus unui nivel ridicat de stres fizic şi psihic are nevoie de un aport suplimentar de nutrimente din toate categoriile (proteice, glucidice şi lipidice). Sursa de energie este unică şi este reprezentată de radiaţia solară ce este stocată prin procesul de asimilare clorofiliană din plante de către electronii atomilor de H din glucide, protide şi lipide. Ea va fi transferată în acidul adenozintrifosfat (ATP) prin transportorii de electroni: nicotinamid-adenin-dinucleotidul (NAD), nicotinamid-adenin-dinucleotidul fosfat (NADP) şi flavin-adenin-dinucleotidul (FAD). ATP-ul se descompune cu eliberare de energie în ADP şi H PO unde ADP = acid adenozindifosforic şi 3 4 H PO = acid fosforic 3 4 La rândul său acidul adenozindifosforic (ADP) eliberează energie sub influenţa miochinazei în anumite condiţii, descompunându-se în două molecule de acid fosforic. Energie se mai eliberează şi prin descompunerea fosfocreatinei (PC) în creatină şi H PO . 3 4 ATP-ul şi PC se vor reface prin energia adusă prin transportorii de electroni amintiţi mai sus. Un rol important în metabolismul organismului îl joacă acetil coenzima A (acetil CoA), la care se ataşează electronii de H din protide, lipide şi glucide, încărcate diferenţiat energetic. Aceasta prezintă importanţă în sinteza hormonilor steroizi anabolizanţi, a colesterolului, succinatului şi mai departe a hemului şi a hemoglobinei ce prezintă importanţă în transportul O de la plămâni la ţesuturi. 2 O moleculă de acetil CoA reface 12 molecule de ATP atât în condiţii 32 Universitatea SPIRU HARET aerobiotice (prezenţa O ) cât şi în condiţii anaerobiotice (absenţa O ). Procesele anaerobe vor degrada glicogenul în unităţi glicosil şi 2 2 transportarea electronilor încărcaţi cu energie la acidul piruvic şi acetil CoA. Acestea vor determina ca la o unitate glicosil să se poată reface trei molecule de ATP, iar prin acumularea de acid lactic la nivelul plăcii motoare să se producă limitarea în timp a efortului foarte intens. Procesele aerobe vor degrada atât glicogenul cât şi lipidele şi protidele, fiind practic sursă nelimitată de energie prin eliberarea de electroni de H. Acestea însă au nevoie de un timp mai îndelungat pentru declanşarea energiei. În acest fel o unitate glicosil reface 38 molecule de ATP, acizii graşi şi lipidele devenind sursă de energie la eforturi ce depăşesc 30 minute. Acidul lactic format în anaerobioză se descompune în apă şi bioxid de carbon, energia eliberată refăcând glucoza şi fosfocreatina, prin procese ce au loc în ficat în principal şi în fibrele musculare roşii în secundar. Toate procesele şi reacţiile biochimice sunt dependente de o serie de factori dintre care mai importanţi ni se par a fi: – nivelul apei endogene. Cu cât cantitatea de apă este mai mare cu atât metabolismul funcţionează mai bine; – nivelul pH-ului ce măsoară gradul de aciditate sau de bazici-tate al diferitelor medii. Scăderi ale pH-ului sub 5,9-7 unităţi provoacă dereglări ale proceselor metabolice. De asemenea mai facem menţiu-nea că pH-ul este puternic determinat genetic; – viteza reacţiilor biochimice ce depinde de concentraţia substra-tului energetic precum şi de concentraţia şi calitatea enzimatică; – densitatea mitocondrială ce este direct proporţională cu volumul de O maxim utilizat (VO max.). Densitatea mare este favorabilă eforturilor aerobe. 2 2 2.5. Criterii psihologice în selecţia sportivă Acordarea atitudinilor cu aptitudinile nu trebuie să ne lase indiferenţi deoarece se asigură în acest fel eficienţa în antrenamente şi concursuri. Menţionăm de asemenea că factorul psihic nu poate suplini carenţe motrice, în schimb le poate dezvolta pe un plan superior. Trebuie să amintim că selecţia psihologică creşte în importanţă pe măsura înaintării sportivului în ierarhia sportivă, odată cu creşterea măies-triei sale. La înalta performanţă poate face diferenţa dintre locul I şi locul II. Este necesar să cunoaştem particularităţile psihice ale copiilor şi tinerilor şi să încercăm acordarea lor la cerinţele determinate de activi- tatea sportivă specifică. 33 Universitatea SPIRU HARET Modelul campionului implică şi un anumit model psihic particu-larizat pe fiecare sport în parte. Nu toate sporturile au implicate în egală măsură toate calităţile psihice. În această ecuaţie nu trebuie uitaţi factorii psihosociali prin care individul se afirmă în societate. Există unele cerinţe de bază prezente în profilul psihic al majori-tăţii sporturilor, aşa numita „capacitate de start”: motivaţie pentru succesul sportiv, rezistenţă psihică, disciplină, conştiinciozitate, dăruire în efort, ambiţie, perseverenţă, tenacitate. Capacitatea psihică a sportivului presupune: reglaj volitiv şi afectiv, capacitate mentală, atenţie, capacitatea de învăţare motrică, psihomo-tricitate, aptitudini speciale, deprinderi, motivaţie, caracter, atitudini, temperament, adaptare socială. Atât capacităţile cât şi calităţile psihice au un grad diferit de determinare genetică. Cu cât această determinare este mai mare, cu atât ea va avea o importanţă mai mare în selecţia iniţială. După Paul Popescu-Neveanu, contribuţia eredităţii este mai mare în ce priveşte analizatorii şi structurile senzoriomotorii, faţă de aptitudini ce implică organizare intelectuală şi adaptare socială. În selecţia psihologică trebuie să îmbinăm metodele ştiinţifice cu cele intuitive bazate pe „ochiul” antrenorului (bazate pe experienţa sa), de multe ori (mai ales în selecţia primară unde aceste criterii sunt orientative) acestea din urmă dovedindu-se mai importante decât primele. În practică se pot lua următoarele măsuri: – recoltarea copiilor cu „capacitatea de start” adecvată cerinţelor actuale; – orientarea acestora funcţie de capacităţile şi calităţile motrice întâlnite; – depistarea relaţiilor intime între aptitudine şi atitudine; – dublarea antrenorului de către un specialist, pentru reliefarea aspectelor ascunse procesului de selecţie şi orientare. 2.6. Criterii motrice în selecţia sportivă Dintre toate criteriile, cele motrice sunt cele mai importante, având rolul hotărâtor în decizia finală privind selecţia şi orientarea într-o ramură sau probă sportivă. Acestea sunt cuprinse într-un sistem unitar pe întregul teritoriu naţional şi sunt aplicabile în majoritatea sporturilor. Din acest sistem decurg şi alte criterii specifice altor sporturi (înot, gimnastică etc.) care nu se pot încadra în sistemul general. 34 Universitatea SPIRU HARET Facem menţiunea de rigoare asupra faptului că acest sistem este foarte important, mai ales în selecţia primară şi secundară, importanţa acestuia scăzând o dată cu creşterea măiestriei sportivului. 2.6.1. Sistemul probelor şi normelor pentru selecţie Sistemul reprezintă instrumentul de lucru cu care se operează în practică. Se constituie dintr-o serie de parametri şi indicatori specifici pe baza cărora specialiştii pot face aprecieri şi analize comparând rezultatele obţinute cu baremurile existente. Probe şi norme de control pentru selecţia primară (grupele de începători). În momentul în care facem selecţia iniţială se întâlnesc subiecţi cu grade diferite de experienţă motrică. Dacă nu suntem atenţi putem accepta subiecţii care nu vor putea face faţă eforturilor viitoare şi de asemenea respinge subiecţi care nu s-au putut manifesta plenar în cadrul probelor respective. Din prima categorie fac parte subiecţii care au mai făcut activitate sportivă organizată anterior selecţiei noastre (selecţionăm pentru atletism spre exemplu foşti gimnaşti, deci cu un bagaj motric superior mediei), iar din a doua categorie subiecţi care nu au un bagaj tehnic suficient trecerii cu bine a probelor respective (deci nu se pot manifesta plenar şi sunt excluşi de la selecţie). De aceea este foarte importantă anamneza anterioară, pentru a depista astfel de cazuri. Subiecţii care nu au mai făcut mişcare, vor urma o etapă de 1-3 luni pentru a trece măcar prin probele de control (să cunoască ce au de făcut) şi astfel să aibă aceleaşi şanse. Pentru unele sporturi (gimnastică, înot, patinaj artistic etc.) etapa anterioară selecţiei poate fi mai mare. Aprecierea motricităţii tuturor acestor copii, ca expresie a gradului de dezvoltare a fiecărei calităţi motrice în parte şi a tuturor la un loc, se face pe baza rezultatelor obţinute la probele incluse într-o baterie care are la bază testul internaţional de capacitate fizică cunos-cut sub denumirea de „Standard Fitness Test”, adoptat de Federaţia Internaţională de Educaţie Fizică (FIEF). Aprecierea se face pe baza unei scale neliniare, scala lui Hull, atât pentru băieţi cât şi pentru fete acordându-se mediei 50 de puncte. Această scală are anumite avantaje: – se poate compara fiecare subiect cu valoarea din tabel; – se pot face comparaţii între grupe; – se pot face atât comparaţii transversale (la un moment dat) cât şi comparaţii longitudinale. Redăm în continuare tabelele de punctaj folosite: 35 Universitatea SPIRU HARET 36 Universitatea SPIRU HARET 37 Universitatea SPIRU HARET 38 Universitatea SPIRU HARET 39 Universitatea SPIRU HARET Pentru a fi incluşi în grupele de începători, copiii trebuie să realizeze prin cumul unul din următoarele baremuri: – pentru ramurile de sport în care prima selecţie se face până la 6 ani (inclusiv), copiii trebuie să realizeze minimum 280 puncte la următoa-rele 5 probe: alergare pe 20 m, săritura în lungime de pe loc, proba de îndemânare (naveta pe 10 m), ridicări de trunchi din culcat în şezând timp de 30 s şi mobilitate coxofemurală în plan anterior; – pentru ramurile de sport la care prima selecţie se face la 7 ani sau după această vârstă, copiii trebuie să totalizeze minimum 440 de puncte la cele 8 probe ale testului de pregătire fizică generală. În ramurile de sport sau probele cu o condiţionare genetică mare a calităţilor motrice exigenţa trebuie crescută astfel încât punctajul în acele probe (ce reflectă nivelul acelor calităţi motrice) trebuie să se apropie de 70 de puncte. În alte ramuri de sport sau probe se cer subiecţi cu dimensiuni somatice de excepţie. În practică s-a constatat că aceşti subiecţi au un nivel motric mai scăzut decât ceilalţi, de aceea punctajul pentru aceştia trebuie să fie mai scăzut în primii 2 ani de activitate. Se consideră copii (juniori) cu talie de excepţie băieţii care vor ajunge la o înălţime de peste 191 cm şi fetele care vor atinge înălţimea de peste 175 cm. Aceştia vor primi o bonificaţie de 40 puncte (în medie, 5 puncte de probă), astfel că în momentul primei selecţii pot totaliza 400 de puncte. După cum menţionam anterior în unele ramuri sportive se vor introduce şi probe specifice suplimentare cum ar fi: – la gimnastica sportivă: probe de mobilitate (podul de jos şi sfoara antero-posterioară), echilibrare şi orientare în spaţiu (mers pe bârnă cu întoarcere), viteză de rotaţie şi execuţie a mişcărilor singulare (proba riglei); – la gimnastică ritmică sportivă: proba de mobilitate (podul de jos şi sfoara laterală), echilibru şi orientare în spaţiu (mers pe bârnă cu întoarcere de 1800 la capătul bârnei), viteză de reacţie şi de execuţie a mişcărilor singulare (proba riglei), ritmicitate şi muzicalitate motrică; – la patinaj artistic orientare în spaţiu şi viteză de rotaţie (proba Matorin); – la înot: probe de mobilitate scapulohumerală şi flotabilitate; – la judo: probe de echilibru (mers pe banca răsturnată), coordo-nare, memorie motrică (executarea a două procedee la prima vedere), orientare în spaţiu (proba Matorin). Durata pregătirii în grupele de începători este în medie de 3 ani. Ea variază însă de la o ramură de sport la alta, în funcţie de complexi-tatea tehnicii şi a efortului, între 2 şi 4 ani. 40 Universitatea SPIRU HARET La sfârşitul fiecărui an de pregătire se trec probe de control. Cerinţele minime impuse în acest sens sunt: – realizarea a 480 puncte la 7-12 ani (sau 280 puncte la 6 ani) conform scalării vârstei respective pentru copiii cu talie normală şi 440 puncte pentru copiii cu talie de excepţie (la atletism, jocuri sportive şi la unele categorii din atletica grea); – realizarea normelor la probele specifice pentru fiecare ramură de sport. Aceste probe vizează nivelul însuşirii procedeelor tehnice de bază ale calităţilor motrice specifice. Probe şi norme de control pentru selecţia secundară (grupele de avansaţi). Acestea sunt reprezentate de parametrii şi indicatorii specifici ce se cer promovate de către sportivi în fiecare an. În acest fel se obiectivizează gradul de pregătire tehnico-tactic şi nivelul calităţilor motrice atins prin antrenamentul regulat practicat. Durata pregătirii în grupele de avansaţi este în medie de 5 ani, în funcţie de natura sportului respectiv (complexitatea tehnicii şi tacticii sau necesitatea unei perioade mai îndelungate pentru adaptări pe plan biologic). Menţinerea în grupa de avansaţi este dată de trecerea baremului anual, probele care se dau reflectând modelul probei de concurs pe etape, precum şi cerinţele performanţiale din concursul specific (pe etape de vârstă). Pentru aceeaşi probă de concurs, evident se vor da aceleaşi probe de control, pentru a face o diagnoză şi o prognoză eficientă. Probe şi norme de control pentru selecţia finală (grupele de performanţă). De obicei pregătirea în aceste grupe durează în medie 2 ani şi se referă la majoritatea sporturilor la vârsta juniorilor II şi I. Se urmăreşte în principal creşterea capacităţii fizice specifice şi îmbună-tăţirea experienţei competiţionale. Criteriul principal de promovare în această etapă îl constituie însuşi rezultatul competiţional. 2.6.2. Descrierea probelor la selecţia primară Alergare de viteză – 50 m Şi pentru fete şi pentru băieţi alergarea este aceeaşi; cu start din picioare, cronometrat de la prima mişcare. Se evită terenurile în pantă sau denivelate. Nu se folosesc pantofi cu cuie. Se acordă două încercări şi se înregistrează cel mai bun rezultat. Pauza dintre alergări este de 15 minute. Rezultatul se înregistrează în secunde şi în zecimi de secundă, punctele cuvenite pentru performanţa respectivă fiind precizate la proba, vârsta şi sexul respectiv, în tabelele de punctaj. 41 Universitatea SPIRU HARET Săritura în lungime de pe loc Proba este comună ambelor sexe. Se permite o singură pendulare a braţelor pentru elan. Se acordă două încercări şi se înregistrează cea mai bună săritură. Se măsoară distanţa de la vârfurile picioarelor (poziţia de plecare) până la călcâie (poziţia de aterizare). Suprafaţa pe care se sare trebuie să fie netedă şi nealunecoasă. Se sare desculţ sau cu pantofi de tenis. Rezultatele se înregistrează în centimetri şi se transformă în puncte conform tabelelor. Alergarea de rezistenţă Fetele şi băieţii până la vârsta de 12 ani aleargă 600 m; de la 12 ani în sus, fetele aleargă 800 m, iar băieţii 1000 m. Toate distanţele se aleargă o singură dată, pe teren plat contra-cronometru. Transformarea alergării în mers se consideră abandon. Se aleargă desculţ sau cu pantofi de tenis. Rezultatul se exprimă în minute şi secunde şi se punctează conform tabelelor. Aruncarea mingii de oină la distanţă Se execută o aruncare de pe loc cu o singură mână. Se acordă două încercări şi se înregistrează cea mai bună aruncare. Proba este comună ambelor sexe, iar rezultatul se exprimă în metri şi în centimetri şi se punctează conform tabelelor. Menţinerea în atârnat la bara fixă cu braţele îndoite Proba se execută de către fete la toate vârstele, iar de către băieţi numai până la 12 ani. Bara se apucă cu palmele orientate spre interior, cu braţele îndoite din coate, bărbia deasupra barei. Copilul este ajutat să ajungă în această poziţie, după care începe cronometrarea, executantul trebuind să rămână atârnat, cu braţele îndoite şi cu bărbia deasupra barei, timp cât mai îndelungat. Dacă bărbia a atins bara sau a trecut sub nivelul ei, execuţia se consideră terminată şi cronometrul se opreşte. Corpul executantului nu trebuie să atingă nimic în timpul execuţiei. Se acordă o singură încercare, iar rezultatul se exprimă în minute şi secunde şi se punctează conform tabelelor. Tracţiuni în braţe Această probă se execută numai de către băieţi care au depăşit vârsta de 12 ani. Priza barei se face cu palmele orientate spre interior, braţele perfect întinse, fără ca picioarele să atingă solul în timpul exe-cuţiilor. Tracţiunile în braţe se consideră corecte numai dacă bărbia depăşeşte de fiecare dată nivelul barei. Braţele se întind complet la fiecare revenire, după care execuţia se reia fără pauză până când executantul nu mai poate să treacă cu bărbia deasupra barei. Dacă execuţia se întrerupe mai mult de 3 s, se încheie examinarea. Balansarea picioarelor nu este 42 Universitatea SPIRU HARET permisă. Rezultatul se exprimă în numărul de repetări corect executate şi se punctează conform tabelelor. Joc de mişcare (naveta) Se trasează pe sol două linii paralele, la distanţă de 10 m una de alta. În spatele fiecărei linii se desenează două cercuri tangente, fiecare cu diametrul de 50 cm. În cercurile uneia dintre linii se aşează câte o bucată cubică de lemn, având latura de 5 cm. Iniţial, executantul se găseşte în celelalte două cercuri, situate vizavi, stând cu câte un picior în fiecare. La semnalul conducătorului, executantul pleacă cu maximum de viteză, ia şi aduce un cub pe care-l plasează într-unul din cercurile pe care le-a părăsit, apoi, tot în viteză, pleacă să aducă şi să plaseze şi cel de-al doilea cub. Nu este permisă aruncarea cubului de la distanţă, în cerc. Cronometrul se opreşte în momentul în care cel de-al doilea cub a fost pus corect în cerc. Rezultatul se exprimă în secunde şi zecimi de secundă şi se punctează conform tabelului. Ridicări de trunchi din culcat în şezând Executantul se află iniţial culcat pe spate, cu mâinile la ceafă, coa-tele pe saltea, genunchii îndoiţi, tălpile pe saltea, vârfurile picioarelor fiind sprijinite sub scara fixă (sau sprijinite de un coleg). La semnal, executantul ridică trunchiul la verticală, în poziţia şezând, atingând genunchii cu coatele, după care revine imediat în poziţia iniţială pentru a repeta execuţia. Se reţin ca execuţii corecte numai acelea în care s-au atins genunchii cu coatele la ridicarea în poziţia şezând şi salteaua la revenirea în poziţia culcat. Rezultatele se exprimă în număr de execuţii corecte, pe parcursul a 30 s. Mobilitatea articulaţiei coxofemurale Executantul stă în picioare pe un scaun sau pe o bancă, înaltă de 50 cm, cu vârfurile picioarelor la marginea scaunului sau a băncii. O riglă gradată din centimetru în centimetru se fixează cu gradaţia 50 la nivelul suprafeţei scaunului, cu gradaţiile mici în sus şi cu cele mari în jos. Executantul îndoaie trunchiul înainte, cu genunchii perfect întinşi, alunecând cu vârfurile degetelor înainte şi în jos pe riglă, încercând să depăşească cât mai mult gradaţia 50. Poziţia finală se menţine 3 s, un timp suficient pentru citirea gradaţiei până la care s-a ajuns cu vârful degetelor. După efectuarea a două încercări, se notează cel mai bun rezultat, căruia i se acordă punctajul cuvenit conform tabelelor. 2.6.3. Aspecte organizatorice ale selecţiei sportive Responsabilitatea organizării selecţiei sportive revine tuturor factorilor implicaţi în activitatea sportivă de masă şi de performanţă, a tuturor profesorilor de educaţie fizică şi sport din şcoli. Aceştia din urmă au 43 Universitatea SPIRU HARET un rol foarte mare în depistarea tinerelor talente, ei fiind cei care lucrează cu masa mare a copiilor şi tinerilor în cadrul organizat al şcolii. De aici demer-sul actual de trecere a cluburilor sportive şcolare sub patronajul şcolilor, acestea din urmă având o mai mare influenţă coercitivă (în sensul pozitiv al cuvântului) asupra tinerilor şi părinţilor acestora. Selecţia şi orientarea sportivă reprezintă un proces complex, continuu etapizat, în care trebuie acţionat la toate nivelurile în mod coordonat şi cu simţ de răspundere. La aceasta contribuie întregul colectiv de cercetare în domeniul sportului (specialişti de diferite formaţii cu implicare în activitatea sportivă). Un rol important îl reprezintă mass-media prin căile de comunicaţie, nivelul economico-financiar, precum şi aspiraţiile şi dezideratele sociale. De multe ori acestea din urmă, dacă nu sunt la un nivel minim acceptabil favorabile activităţii sportive, pot deveni factori limitativi în sport în general şi în selecţie şi orientare în special. Concret, primul contact cu tinerii îl au profesorii de educaţie fizică, care au menirea de a selecţiona şi forma grupe speciale de pregă-tire cu cei talentaţi. Din acest motiv s-au format cercurile sportive pe diferite ramuri de sport, prevăzute cu 2-3 ore săptămânal în afara pro-gramului didactic. Aici se poate realiza acea etapă anterioară selecţiei de care s-a amintit mai înainte. După această etapă profesorul va anunţa clubul sportiv arondat (din apropiere) cu privire la tinerii depistaţi şi predispoziţiile lor. Mai departe, antrenorul (sau antrenorul-profesor) va prelua grupa şi o va integra în procesul de pregătire sistematică. 2.6.4. Vârsta optimă de selecţie Determinarea vârstei optime de selecţie (mai ales la selecţia iniţială şi finală) constituie şi azi o problemă nerezolvată. Deşi nu s-au pus de acord asupra vârstei optime de selecţie în diferite sporturi, specialiştii domeniului au stabilit anumite puncte comune astfel: – vârsta începerii activităţii sportive organizate este influenţată de vârsta campionilor; – stabilirea momentului începerii unui efort mai mult sau mai puţin specific, este determinată de caracteristicile sportului respectiv vis-à-vis de nivelul creşterii şi dezvoltării subiectului; – calităţile motrice şi aspectele somato-funcţionale ale subiectului, determinate puternic din punct de vedere genetic, influenţează vârsta de selecţie; – longevitatea sportivă este un alt criteriu unanim acceptat în stabilirea începerii activităţii sportive organizate. 44 Universitatea SPIRU HARET 3. Raţionalizarea metodelor şi mijloacelor de pregătire din antrenamentul sportiv. Principiile, parametrii şi factorii antrenamentului sportiv 3.1. Raţionalizarea – consideraţii teoretice Conform Dicţionarului explicativ al limbii române raţionalizarea reprezintă acţiunea de a raţionaliza şi rezultatul ei. A raţionaliza, conform aceluiaşi dicţionar, are trei semnificaţii principale: – organizarea unei activităţi după norme raţionale; – a supune anumite produse (de primă necesitate) unui consum dirijat, conform unor norme stabilite dinainte; – a transforma o expresie algebrică care cuprinde o extragere de rădăcină într-o expresie echivalentă, fără radical. Bineînţeles, prima semnificaţie are valoare practică pentru domeniul nostru. Nu putem încheia fără a explica şi cuvântul raţional ce este cuprins în definiţie. În acest sens avemcinci semnificaţii principale: – conform cu principiile şi cerinţele raţiunii: care poate fi conce-put cu ajutorul raţiunii. Izvorât sau dedus din raţiune, considerat ca independent de experienţă şi anterior acesteia; – cumpănit, chibzuit, cu judecată, cu raţiune (însuşire omenească); – care se face cu judecată, cu măsură, cu respectarea unor principii sistematice, metodice; – în matematică (număr raţional) nume dat unei clase de numere din care fac parte numerele întregi şi fracţionare, pozitive şi negative, precum şi numărul zero şi care pot fi exprimate printr-un raport între două numere întregi; – în fizică (mecanică raţională) = mecanică teoretică. În lucrarea Dicţionar de psihologie, de Ursula Şchiopu, se preci-zează la raţionalizare = raţionament, iar raţionamentul are cinci semni-ficaţii importante: – formă a gândirii şi act mixt prin care gândirea, pornind de la o serie de cunoştinţe date, derivă din ele cunoştinţe noi; se disting, în general, patru forme de raţionament deductiv (se porneşte de la general la particular), inductiv (se porneşte de la particular la general), ipote-tico – deductiv (constă în aserţiuni fără relaţie cu realitatea), transductiv (punctul de pornire şi cel de sosire ale operaţiei logice se află la acelaşi nivel de generalitate); – în psihologie se studiază raţionamentele infantile sau primitive şi corelaţiile lor; 45 Universitatea SPIRU HARET – în psihologia abisală raţionamentul se referă la explicarea şi justificarea (conştientizarea) unor conduite consumate şi reconstituirea cauzelor ce le-au provocat, a consecinţelor, dar şi a unor posibile scenarii ce ar fi evitat consecinţele nedorite ale evenimentelor şi comportamentelor respective; – raţionamentul se referă la ordonarea (organizarea) conduitei prospective în concordanţă cu analiza situaţiei şi ţinerea în evidenţă a consecinţelor posibile, pentru a alege, din mai multe variante, pe cea mai favorabilă posibil; raţionamentul poate să se refere la conduite particulare dar şi la măsuri, decizii, programe sociale, economice, de cercetări, culturale etc.; – raţionamentul are la bază activitatea mentală a inteligenţei, facultate psihică proprie omului prin intermediul conceptelor, a jude-căţilor şi raţionamentelor; raţionamentul exprimă gândirea logică abstractă (…); cu ajutorul raţionamentului se sesizează esenţa obiec-telor, fenomenelor şi proceselor din natură şi societate, se descoperă cauzele şi legile acestora. Nicu Alexe în Raţionalizarea antrenamentului sportiv, acordă termenului raţionalizare înţelesul de eficientizare, întregul proces desfăşurându-se pentru a valorifica unitar potenţialul biologic şi psihic al sportivului, timpul disponibil şi gândirea antrenorului. Obiectiviza-rea întregului demers se va realiza prin culegerea datelor şi supunerea acestora celor cinci analize: – analiza statistico-matematică prin calcularea coeficientului de corelaţie Spearman; – analiza fiziologică (energogeneza aerobă şi anaerobă); – analiza motrică (care sunt calităţile motrice implicate în efort); – analiza de utilitate şi solicitare (calitativă); – analiza igienică – consumul de calorii, eficienţa efortului (canti-tativă). Dragnea Adrian în Antrenament sportiv-teorie şi metodologie reuneşte termenii raţionalizare şi standardizare apreciind: „Raţionalizarea şi standardizarea sunt măsuri cu caracter metodic întreprinse în cadrul procesului de obiectivizare a antrenamentelor şi concursurilor”. Leagă de asemenea aceşti termeni de eficientizare a întregului proces de programare a antrenamentului, citându-l în acest sens pe Nicu Alexe. Dumitru Colibaba-Evuleţ şi Ioan Bota în Jocuri sportive fac referiri cu privire la sensul noţiunilor de „a raţionaliza” şi „raţionalizare”. „A raţionaliza înseamnă a gândi, a chibzui, a judeca prin prisma unor argumente bine determinate. Raţionalizarea, în general, se realizează 46 Universitatea SPIRU HARET practic prin îmbunătăţirea tehnologiei didactice, perfecţionarea strategiilor de instruire, economisirea resurselor (materiale, financiare, de timp), simplificarea procesului de instruire (în sensul eliminării balastului de mijloace şi metode) în scopul realizării calităţii eficienţei procesului de antrenament”. 3.2. Principiile antrenamentului sportiv „Principiile didactice sunt norme sau teze generale care orientează şi imprimă un sens funcţional procesului de învăţământ, asigurându-i astfel premisele necesare îndeplinirii obiectivelor şi sarcinilor pe care le urmăreşte în desfăşurarea sa” (Ioan Nicola, 1994). În cadrul acestei idei putem conchide că principiile didactice pot avea caracter general acţionând pe ansamblul didacticii şi specific primind note distincte în procesul antrenamentului sportiv. Practica a evidenţiat acţiunea următoarelor principii didactice: principiul participării conştiente şi active, principiul intuiţiei, principiul accesibilităţii, principiul sistematizării, principiul durabilităţii, principiul continuităţii, principiul individualizării, principiul specificităţii, princi-piul multilateralităţii, principiul gradării treptate a eforturilor optime. Ideea de bază ce se desprinde este faptul că principiile didactice acţionează în sistem, în acelaşi timp şi în mod coordonat. Mai mult, ele se desprind unele din altele după cum vom vedea mai departe. Principiul participării conştiente şi active. Esenţa acestui principiu consideră subiectul ca factor activ al procesului instructiv-educativ. În domeniul nostru, acest principiu devine obligatoriu, pentru că numai prin lucru activ subiectului îi poate fi accesibil ansamblul de procedee tehnice din cadrul sportului sau probei practicate. Oricât de multe şi pertinente informaţii i-am da, până nu depune eforturi concrete, subiectul nu-şi poate însuşi tehnica şi tactica de concurs. Pe de altă parte, pentru succesul învăţării, participarea subiectului nu este suficientă. Activarea dorinţei de a practica exerciţiile fizice trebuie să constituie o preocupare permanentă a profesorului de educaţie fizică şi sport. În acest sens putem folosi mijloace diverse, atractive: jocuri de mişcare, jocuri sportive, întreceri diverse, concursuri mai mult sau mai puţin oficiale etc. Vom crea emulaţie prin orice mijloace (didactice) cunoscând şi activând permanent motivaţia subiectului pentru mişcare. Principiul intuiţiei. Acest principiu reprezintă unitatea dialectică între senzorial şi raţional, între concret şi abstract în procesul de învă-ţare. De asemenea, cimentează legătura dintre primul sistem de semna- 47 Universitatea SPIRU HARET lizare reprezentat de prelucrarea, analizarea şi direcţionarea informa-ţiilor primite prin intermediul analizatorilor şi al doilea sistem de semnalizare reprezentat de limbaj. Are loc trecerea de la reprezentarea motrică la pricepere şi deprindere motrică, deci de la execuţia sub control conştient la automatism. Principiul accesibilităţii. Preconizează alegerea acelor mijloace ce pot fi executate de subiect funcţie de vârstă şi de pregătirea sa ante-rioară. Creşterea gradată a efortului impune depăşirea unor greutăţi din ce în ce mai mari pentru a atinge modelul preconizat la un moment dat. Accesibilitatea nu înseamnă plafonare, ci alegerea unui dozaj corect pentru a creşteşi dezvolta în limite fiziologice potenţialul motric al subiectului. În acest sens creşterea gradată a efortului se constituie ca o condiţie absolut necesară a succesului sportiv. Principiul sistematizării. Mijloacele accesibile o dată descoperite se cer a fi puse în sistem pentru optimizarea pregătirii. Nu este suficientă doar accesibilitatea, gândirea metodică fiind cea care va face diferenţa în eficienţa învăţării. Principiul durabilităţii. Mijloacele accesibile şi sistematizate se cer a fi repetate într-un dozaj eficient pentru consolidarea procedeelor tehnico-tactice învăţate. După cum a arătat şi Pavlov prin experimentul reflex al câinelui, orice învăţare în lipsa stimulării ulterioare se stinge. La un interval bine stabilit de ştiinţa actuală mijloacele trebuiesc repe-tate de un număr finit de ori (funcţie de ceea ce vrem să consolidăm sau să dezvoltăm). Principiul continuităţii. Acest principiu vine să întărească prin-cipiul anterior. Conform acestui principiu tot ce se acumulează greu se pierde mai greu şi ceea ce se obţine uşor se pierde uşor. Dacă vrem să menţinem sau că dezvoltăm o calitate motrică sau un element tehnic învăţat şi consolidat trebuie să facem regulat mişcare (pe structura tehnică şi efortul specific). Principiul individualizării. Acesta vine în completarea princi-piului accesibilităţii în sensul că trebuie să ţinem cont în abordarea efortului de antrenament şi competiţional nu numai de dezvoltarea ontogenetică a individului, ci şi de gradul său de pregătire în perfectă coordonare. Nici un individ nu este la fel cu altul – se deosebeşte prin înălţime, greutate, grad de dezvoltare a calităţilor motrice, potenţial de învăţare motrică, bagaj de cunoştinţe de reprezentări, priceperi şi deprinderi motrice etc. Ca atare, în programarea ulterioară a antrena-mentului şi concursului trebuie să ţinem cont de toate aceste aspecte. 48 Universitatea SPIRU HARET Principiul specificităţii. Făcând parte din acelaşi grup de principii expuse anterior, acest principiu pune accent pe luarea în considerare a tipului de efort în care este implicat individul. Trebuie să facem diferenţa între efortul anaerob şi cel aerob, între sporturile de echipă şi cele individuale, între sporturile de contact şi cele fără contact etc. De asemenea, în antiteză cu celălalt principiu, trebuie să ştim când anume perfecţionăm deprinderea motrică şi când nu. Antrenamentul modern acordă câştig de cauză principiului specificităţii în detrimentul celui al multilateralităţii. Principiul multilateralităţii. Principiul acordă importanţa cuvenită pregătirii multilaterale mai ales la nivel de copii şi juniori. Acest principiu are valoare dacă efortul în care se preconizează a se face mare perfor-manţă justifică această pregătire (efort mixt sau acţiunea tuturor eforturilor în proporţii aproximativ egale). După cum precizam şi mai sus, chiar la pregătirea copiilor trebuie să punem accent mai mare asupra specificităţii efortului în detrimentul multilateralităţii, dacă preconizăm pregătirea pe un singur tip de efort. 3.3. Parametrii efortului Pentru a trece la etapa următoare de sistematizare a mijloacelor trebuie să cunoaştem cu ce tipuri de efort avem de-a face în antrenament şi competiţii. Practic există două tipuri mari de efort: anaerob şi aerob. Trecerea de la anaerob la aerob se face prin efortul mixt, în care avem arderi de ambele tipuri, după cum vom vedea în capitolele următoare. Aceste tipuri de efort se subîmpart în două: efort anaerob alactacid, efort anaerob lactacid şi efort aerob stare stabilă adevărată, efort aerob stare stabilă aparentă. Indiferent de tipul de efort consumat, acesta se poate caracteriza printr-o serie de indicatori pe următoarele categorii reprezentative denumite şi parametri: volumul, intensitatea, densitatea şi complexitatea efortului. Din interacţiunea acestora rezultă durata şi duritatea efortului pe fiecare sport sau probă sportivă. Volumul efortului: valoarea şi limitele acestuia pentru creşterea capacităţii de efort au fost date multe definiţii ale volumului efortului, dar cea mai apropiată ni s-a părut definiţia dată de Alexe Nicu ca fiind: „Cantitatea totală de lucru mecanic efectuat”. În acest sens volu-mul efortului este sinonim cu termenul de travaliu total din fizică, şi poate fi exprimat prin unităţi de lucru mecanic. Putem calcula astfel volumul diferitelor eforturi după formula: Lm = mgh unde Lm: lucru mecanic, m: masa exprimată în kilograme; 49 Universitatea SPIRU HARET g: acceleraţia gravitaţională egală aproximativ cu 9,81 m/s2; h: distanţa parcursă de obiect sau corpul omenesc în urma efortului depus măsurată în metri. Această formulă de calcul se aplică în mod direct când avem de-a face în general cu kilograme ridicate (ca în haltere). Mai este o metodă indirectă prin calculul consumului continuu de O2 din timpul efortului, dar este inaplicabilă în practică datorită costului ridicat şi condiţiilor incomode de aplicare. În practică funcţie de efortul depus se mai utilizează şi alte formule de calcul a volumului: − suma distanţelor parcurse (alergări, ciclism, sporturi nautice, schi etc.); − suma execuţiilor tehnico-tactice (jocuri sportive); − suma acţiunilor efectuate (lupte, box, scrimă, judo etc.); − suma exerciţiilor parţiale sau integrale (gimnastică); − suma repetărilor exerciţiilor (haltere etc.). Aprecierea volumului prin durata unei lecţii de antrenament duce la concluzii eronate, deoarece în aceasta sunt incluse şi pauzele şi timpii aşa zis „morţi” (pauze prevăzute prin regulament). Volumul de efort a crescut considerabil în timp pentru aceeaşi categorie de sportivi. Totuşi creşterea capacităţii de efort pe baza exclusivă a acestui parametru nu este posibilă, şi aceasta numai dacă ne gândim că volumul este limitat de însuşi ciclul diurn, săptămânal, lunar şi anual. Avem 24 de ore zilnic, 7 zile într-o săptămână şi 365 de zile anual. Acest lucru este amplificat şi de posibilităţile fiziologice ale organismului care nu poate lucra continuu, de multe ori pauza (reface-rea) fiind mai importantă decât antrenamentul propriu-zis. Vom raţionaliza mai departe volumul de efort pe tipurile specifice. Astfel, în efortul aerob, volumul de efort este cu mult mai mare decât în eforturile anaerobe. Studiile efectuate au arătat că există o corelaţie pozitivă între creşterea volumului de efort şi creşterea capacităţii aerobe. Însă această creştere nu este lineară. La aplicarea iniţială a unui efort specific diferit şi/sau a unor mijloace diferite, în primul an (primii doi ani cel mult) de pregătire sistematică a existat o corelaţie pozitivă semnificativă între creşterea volumului şi capacitatea de efort aerob. După această perioadă, creşterile ulterioare ale volumului au determinat creşteri nesemnificative ale capacităţii de efort aerob. Acest lucru vine în sprijinul tezei anterioare, în care am afirmat rolul limitat al volumului de efort în creşterea capacităţii aerobe. 50 Universitatea SPIRU HARET Amintim că observaţiile s-au realizat în condiţiile în care ceilalţi parametri ai efortului au fost constanţi. Experienţele repetate pe subiecţi la care intensitatea a scăzut pentru ca volumul să crească au condus la rezultate şi mai slabe privind corelaţia amintită. În ceea ce priveşte efortul anaerob, creşterea volumului de efort trebuie să se realizeze respectând cerinţele metodice specifice. Muşchiul realizează 1-3 contracţii pentru eforturile maximale şi 40-50 contracţii la eforturi submaximale. Numărul mare de repetări duce la trecerea în celălalt tip de efort cu arderi la care participă O . Ca atare, creşterea volumului de efort este permisă în limite mult mai mici şi numai pentru creşterea capacităţii de rezistenţă specifică. 2 O ilustrare a acestui fapt îl constituie volumul de 10% din volu-mul unui semifondist pe care îl practică un sprinter în atletism. În final facem precizarea că volumul efortului trebuie să crească constant la copii şi juniori, obţinându-se anumite limite peste care nu este bine să se treacă, din cauza costului energetic foarte mare şi efi-cienţei scăzute. Pe de altă parte, trebuie avut grijă ca acesta să nu fie sub anumite nivele fără de care capacitatea de efort nu va creşte. Intensitatea efortului: limite şi influenţe. Continuând ideile expuse, putem defini intensitatea ca fiind lucrul mecanic efectuat în unitatea de timp. Acest termen este sinonim cu termenul de putere din fizică. Puterea = lucru mecanic/timp Ca şi în cazul volumului, intensitatea poate avea diferite exprimări după cum urmează: – viteza de deplasare exprimată în m/s (alergări, ciclism, sporturi nautice, sporturi de iarnă); – tempoul de lucru (numărul de acţiuni în unitatea de timp) este exprimat în sporturile de luptă; – numărul de execuţii tehnice sau tactice în unitatea de timp (jocuri sportive ş.a.); – numărul de exerciţii în unitatea de timp (gimnastică, patinaj artistic etc.); Pentru mai buna obiectivizare a acestui parametru, alături de indicatorii specificaţi este bine să notăm şi condiţiile în care au fost realizaţi (mediul favorabil sau nefavorabil, masa şi talia adversarilor, distanţa de zbor a obiectului sau a propriului corp etc.). În practică s-a constatat în eforturile aerobe o corelaţie pozitivă între creşterea intensităţii (în limite fiziologice 120-180 de bătăi pe minut) şi creşterea capacităţii de efort aerob în stare stabilă. Trebuie specificat că valoarea frecvenţei cardiace (FC) este dife- 51 Universitatea SPIRU HARET rită la aceeaşi intensitate a efortului aplicată la doi subiecţi. Ea este cu atât mai mare cu cât capacitatea de efort a subiectului este mai mică. Aplicarea aceleiaşi intensităţi a efortului pe acelaşi individ duce la creşterea consumului de O numai în primele 3-5 min. (perioada de acomodare la efortul aerob). În condiţiile în care se consumă sub 50% din consumul maxim de O după perioada de acomodare, se constată menţinerea constantă a acestui indicator (stare stabilă adevărată). Dacă consumul creşte cu 50-80% din consumul maxim de O , atunci se constată o mărire uşoară a datoriei de oxigen (stare stabilă relativă). 2 2 2 Nivelul solicitării organismului creşte o dată cu mărirea intensităţii efortului în condiţiile în care ceilalţi parametri rămân constanţi. Intensitatea solicitării este relevată prin diferite valori funcţionale: frecvenţă cardiacă, tensiune arterială, frecvenţă respiratorie, modificări biochimice etc. După O.P. Astrand şi K. Rodhal, când FC atinge 128 pulsaţii/min. la bărbaţi şi 138 pulsaţii/min. la femei, efortul reprezintă 50% din VO max. al subiectului, iar valorile de 154 pulsaţii/min. la bărbaţi şi 168 pulsa-ţii/min. la femei ne arată un consum de O de 70% din cel maxim. Între 160-180 pulsaţii/min. la bărbaţi şi 170-190 pulsaţii/min. la femei, după mai mulţi specialişti, reprezintă pragul aerob-anaerob. Acest prag mai este exprimat şi prin nivelul lactacidemiei de 4 mmol/l, 2 mmol/l reprezentând pragul aerob stare stabilă adevărată – aerob stare stabilă relativă. 2 2 Spre deosebire de volumul efortului, acţionarea în sensul creşterii fiziologice a intensităţii are efecte favorabile în ambele tipuri de efort. Cunoaşterea intensităţii şi volumului de lucru prezintă o mare importanţă pentru practica şi teoria domeniului. Jocul valoric dintre aceşti doi parametri (Ex.: creşterea unuia şi scăderea celuilalt – la nivel de mare performanţă) constituie piatra de încercare a oricărui specia-list din domeniu în determinarea valorilor optime pentru creşterea eficienţei în antrenamente şi concursuri. Densitatea efortului: valori şi limite. Acest parametru reprezintă în opinia majorităţii specialiştilor raportul dintre durata efortului şi durata pauzei. Determinarea densităţii se face prin măsurarea timpului scurs în lucru şi cel scurs în pauze. Se exprimă procentual sau prin fracţie. Spre exemplu la durate egale ale efortului şi pauzei procentul este de 100% şi fracţia de 1/1. La valori constante a celorlalţi parametri, creşterea densităţii efortului duce la creşterea nivelului de solicitare a organismului (direct proporţională). Dozat corespunzător, acest parametru duce la creşterea capacităţii de efort. 52 Universitatea SPIRU HARET Un aspect particular al densităţii efortului îl reprezintă şi numă-rul lecţiilor de antrenament. Metodica actuală recomandă lecţii de antrenament în fiecare zi, deseori mai multe şedinţe pe zi. Mai mult, când avem număr fix de ore de antrenament (spre exemplu 2-3) este de preferat fragmentarea acestora pe lecţii de antrenament, decât să executăm tot efortul într-o singură lecţie (2-3 lecţii de o oră). Pauza dintre lecţii determină o creştere mai mare a capacităţii de efort decât în cazul unui efort unic. Complexitatea efortului. Este considerat de către unii specialişti al treilea parametru ca importanţă, după volum şi intensitate. Acest parametru rezultă din diversitatea actelor motrice cuprinse în acţiunea sau activitatea motrică, şi/sau gradul de dificultate al acestora. Complexitatea unei acţiuni/activitate motrică este cu atât mai mare cu cât la realizarea acesteia sunt implicate mai multe grupe musculare, mai multe segmente ale organismului. De asemenea, aceasta creşte cu modificarea condiţiilor de lucru (adversitatea, condiţii atmosferice, situaţii neprevăzute în joc etc.). Putem astfel conchide că există diferite grade de dificultate func-ţie de sportul practicat. Astfel, creşte dificultatea începând de la alergare, box, ciclism, canotaj şi terminând cu gimnastica, patinajul artistic, sărituri de la trambulină etc., sporturi extrem de complexe. Un rol important în evidenţierea acestui parametru îl are siste-mul nervos central, costul energetic fiind cu atât mai mare cu cât efortul este mai complex (oboseala generală). Totuşi s-a determinat experimental că în anumite limite solicitarea marilor funcţiuni este mai mică la creşterea complexităţii efortului, pentru aceleaşi valori ale parametrilor efortului (aserţiune valabilă dacă pentru aceeaşi mişcare folosim mai multe grupe musculare – oboseala specifică). Aceste aspecte le putem exemplifica prin eforturile mari depuse la învăţarea unui element nou. Odată învăţate, eforturile neuromuscu-lare devin mai mici, mişcările automatizându-se. Sub aspectul dezvoltării capacităţilor somatice şi funcţionale ale organismului, creşterea complexităţii efortului nu determină modificări evidente, de aici rezultând rolul şi limitele acestui parametru. Durata efortului. Durata efortului se exprimă în secunde şi reprezintă timpul cât organismul prestează un efort. Durata efortului în mod evident nu este egală cu durata unei lecţii, timp mai îndelungat prestându-se în eforturile de tip aerob decât în cele anaerobe. În jocurile sportive durata efortului se diferenţiază şi în funcţie de postul ocupat de fiecare membru al echipei, de nivelul competiţional, 53 Universitatea SPIRU HARET de gradul de opozabilitate al adversarilor, de starea terenului, condiţiile meteorologice etc. Durata efortului este mai mare sau mai mică şi în funcţie de miş-carea depusă de diferitele părţi ale corpului. Eforturile de durată sunt mai solicitante decât cele mai scurte, în condiţiile în care parametrii ceilalţi sunt constanţi. Când ne referim la durată avem în vedere atât mărirea numărului de repetări, cât şi efec-tuarea aceluiaşi procedeu într-un timp mai îndelungat. Duritatea efortului: Această caracteristică a efortului se referă practic la ieşirea din stereotipul dinamic obişnuit prin mărirea, fie separată, fie concomitentă a parametrilor de solicitare. Spunem despre un efort că este dur când solicitarea organismului depăşeşte limitele cu care suntem obişnuiţi. Este de fapt un parametru calitativ al efortului. 3.4. Factorii antrenamentului sportiv Îndeplinirea obiectivelor şi sarcinilor complexe ale antrenamen-tului depind de o serie de factori, ale căror mijloace, de-a lungul timpului au fost clasificate de specialişti după mai multe criterii. În primul rând, nu se poate vorbi de mişcare în lipsa rezervelor energetice, asigurată atât cantitativ cât şi calitativ prin hrană, odihnă şi exerciţiu. În al doilea rând, eficienţa efortului depus este raportată vis-à-vis de complexitatea mai mare sau mai mică a elementelor tehnico-tactice, care compun proba sau sportul respectiv. Randamentul în efort mai este influenţat şi de bagajul de cunoş-tinţe cu care este înzestrat subiectul respectiv. Mai mult decât atât, modul cum reuşim să motivăm subiectul pentru continua sa perfecţionare, constituie de asemenea un factor important în economia antrenamentului sportiv. Putem astfel conchide, faptul că în antrenamentul sportiv acţio-nează următorii factori: factorul pregătirii fizice, factorul pregătirii tehnice, factorul pregătirii tactice, factorul pregătirii teoretice şi factorul pregătirii psihice. Toţi aceşti factori acţionează concomitent, cu ponderi mai mari sau mai mici funcţie de sportul sau proba respectivă. Factorul pregătirii fizice alături de odihnă şi hrană adecvată, este principalul furnizor de energie al organismului. Caracteristica principală a pregătirii fizice o reprezintă diversitatea mijloacelor folosite. De asemenea aceste mijloace provin în marea lor majoritate din sporturile ce folosesc toate tipurile de efort în proporţii aproximativ egale (funcţie 54 Universitatea SPIRU HARET de proba respectivă). Aceste sporturi sunt cele care au impactul social cel mai ridicat, practicate şi agreate de populaţie: atletism, gimnastică, sporturi de iarnă, sporturi nautice, arte marţiale, jocuri sportive etc. În sportul de performanţă şi înaltă performanţă, esenţial este ca efortul prestat să fie apropiat, dacă nu identic cu cel din competiţie. Pregătirea fizică actuală înclină balanţa spre pregătirea fizică specifică în detrimentul celei generale. Acest lucru este cu atât mai evident cu cât această pregătire specifică a coborât la vârste din ce în ce mai fragede. Nu se mai justifică o pregătire multilaterală a fondistului, spre exemplu, dacă ştim sigur că pe fondul moştenirii genetice, subiectul va obţine cele mai bune rezultate numai în acest gen de efort. Mergând mai departe pe această raţionalizare constatăm ponderi diferite ale efortului specific şi ale celui general în cadrul aceluiaşi sport pe posturi în jocurile sportive. Mai mult, efortul prestat este diferit şi din punct de vedere al duratei şi intensităţii. Un anumit tip de efort cu o anumită intensitate şi durată este caracteristic portarului şi altul unui atacant sau fundaş. Analiza pregătirii fizice trebuie să pornească şi de la densitatea competiţiei. Astfel, sunt sporturi cu o densitate de ½ sau 33% (rugby) şi probe sportive cu densitate 100% cum sunt alergările de semifond, fond şi mare fond. În acest fel şi pregătirea fizică va avea accentele cores-punzătoare modelate după forma competiţiei. Factorul pregătirii tehnice apelează la mijloacele de pregătire specifică iniţierii, consolidării şi specializării sportivului. În cadrul aceleiaşi ramuri de sport şi/sau probe sportive ponderea acestui factor diferă în funcţie de etapa de învăţare la care se raportează. În majoritatea spor-turilor, iniţial gradul de stăpânire a tehnicii face diferenţa valorii, urmând ca pe parcurs, odată consolidate şi perfecţionate stereotipiile dinamice, ponderea acestui factor să diminueze în favoarea celorlalţi. Diferenţiem la acest nivel trei concepte: elemente tehnice, procedee tehnice şi stilul tehnic. Ordinea nu este întâmplătoare, în definirea lor plecându-se de la gradul de generalizare cel mai mare spre particularizare. Astfel, elementele tehnice sunt acţiuni tehnice complete, ce definesc un scop de a cărui realizare depinde reuşita efortului depus. Procedeele tehnice sunt modalităţile practice de realizare a elementelor tehnice. Dacă driblingul, pasa, aruncarea la poartă, la coş, etc, sunt elemente tehnice, driblingul pe exterior sau pe interior, pasa din alergare sau de pe loc, aruncarea la poartă din săritură sau de pe loc etc. sunt procedee tehnice. La rândul lor procedeele tehnice au grade diferite de generali-zare (pasa din deplasare la fotbal poate fi făcută cu interiorul piciorului, cu vârful, cu exteriorul piciorului etc., spre exemplu). 55 Universitatea SPIRU HARET Stilul tehnic reprezintă maniera proprie de execuţie a procedeului tehnic. De multe ori, în anumite probe, stilul propriu a devenit procedeu tehnic în rezolvarea elementului tehnic (vezi stilul anumitor gimnaşti care au devenit elemente tehnice obligatorii în concursuri şi care le poartă numele; stilul „flop” la săritura în înălţime, care a devenit pro-cedeul de răsturnare dorsală la atletism etc.). Încărcătura elementelor tehnice dau complexitatea sportului res-pectiv. Majoritatea sporturilor şi-au păstrat aceleaşi elemente tehnice de-a lungul timpului cu unele excepţii: gimnastică, sărituri în apă şi patinaj artistic, care şi-au mărit constant atât numărul cât şi dificultatea. Din punct de vedere tehnic sporturile şi probele sportive au fost împărţite după mai multe criterii din care cel al repetitivităţii acţiunii motrice s-a impus în timp: sporturi ciclice care constau în repetarea aceluiaşi stereotip şi sporturi aciclice în care avem unul sau mai multe stereotipuri dinamice. Din prima categorie avem alergările din atletism, canotajul, ciclismul, schiul de fond, patinajul viteză etc., din a doua categorie avem săriturile şi aruncările din atletism, săriturile în apă, patinajul artistic, sporturile de luptă etc. În cadrul acestora diferenţiem sporturi cu procedee tehnice cu grade diferite de variabilitate şi identitate. Factorul pregătirii tactice, răspunde nevoii de valorificare eficientă a pregătirii tehnice şi fizice a sportivilor. Acest factor este specific şi are o pondere mai mare în jocurile sportive, dar este întâlnit şi la alte disci-pline. Vom diferenţia şi aici termenii de sistem de joc, plan de joc şi stil de joc. Sistemul de joc reprezintă dispunerea jucătorilor în teren şi modul de acţiune al acestora pe posturi în vederea obţinerii victoriei în compe-tiţii. Aplicarea acestuia într-un joc concret se realizează prin planul de joc, ce reprezintă modalitatea practică de realizarea acţiunilor tactice. Stilul de joc reprezintă cumularea caracteristicilor fizice, tehnice şi tactice ale fiecărui sportiv din cadrul echipei, ce-şi pune amprenta pe maniera de rezolvare a problemelor ivite. De-a lungul timpului, din punct de vedere tactic s-au făcut multe clasificări, din acestea următoarele atrăgându-ne atenţia: – sporturi colective şi sporturi individuale. Din prima categorie fac parte aşa numitele sporturi de echipă cum sunt jocurile, iar din a doua, majoritatea probelor atletice, gimnastica, sporturile de luptă, schiul alpin, înotul etc.; – sporturi în care avem confruntare directă, fără contact fizic şi cu contact fizic. Din prima categorie, avem probele atletice, voleiul, tenisul de câmp şi de masă etc., iar din a doua sporturile de luptă, restul jocu-rilor sportive etc. În cadrul sporturilor cu confruntarea directă putem 56 Universitatea SPIRU HARET diferenţia confruntarea adversativă de confruntarea directă întâmplătoare care este penalizată de regulament; – după numărul de sportivi ce participă simultan la competiţie, diferenţiem sporturi cu start individual, pe perechi sau în grup; – după numărul de etape competiţionale, deosebim sporturi ce se desfăşoară într-un singur act (majoritatea sporturilor) şi sporturi care se desfăşoară în mai multe acte (poliatloanele din atletism, pentatlonul modern etc.) cu adiţionare de puncte sau timpi. Factorul pregătirii teoretice, reprezintă necesitatea conştientizării subiectului asupra efortului ce urmează a fi efectuat, constituindu-se ca un efect al aplicării principiului care-i poartă numele. Influenţa acestui factor asupra pregătirii în general este aceeaşi pe întreaga evoluţie sportivă a individului. Este important atât la învă-ţare cât şi la consolidare şi perfecţionare. Este format din totalitatea cunoştinţelor pe care sportivul le acu-mulează în timp pentru rezolvarea cu eficienţă crescută a sarcinilor de antrenament şi concurs. Rezolvarea cu succes a pregătirii teoretice îl transformă pe sportiv într-un autodidact, el fiind capabil să-şi recunoască singur deficienţele de orice natură, ba chiar mai mult, să se autoperfec-ţioneze (este acel „antrenament invizibil”). Pregătirea teoretică trebuie să rezolve următoarele aspecte: – înţelegerea obiectivelor şi sarcinilor de antrenament şi concurs; – adaptarea la condiţiile concrete de antrenament şi concurs (condiţii favorabile sau defavorabile); – motivarea superioară pentru a rezista la eforturile din ce în ce mai solicitante, cerute de competiţie; – emulaţie pentru mişcare şi autoperfecţionare. Factorul pregătirii psihice, impune dezvoltarea capacităţilor psihice pentru a face faţă cu succes antrenamentului şi competiţiei. Alături de celelalte laturi ale pregătirii, mai ales cea teoretică, contribuie la dezvoltarea personalităţii, a capacităţii de autoconducere şi autocontrol, la formarea caracterului etc. Trebuie să ţinem cont permanent de etapele ontogenetice ale dezvoltării sportivului şi să dozăm corespun-zător nivelul de acţionare. Deosebim în acest sens o pregătire generală şi una specifică cerinţelor concrete întâlnite în practică. Sub acest aspect au fost gru-pate sporturile după mai multe criterii dintre care amintim: – influenţa nivelul voliţional. Sunt sporturi aşa-zise grele sub aspec-tului efortului competiţional şi unele uşoare. Diferenţiem în acest sens nivelul de dificultate care se poate situa la nivel fizic sau tehnico-tactic; 57 Universitatea SPIRU HARET – nivelul emoţional este un alt criteriu de departajare a sporturilor. Sunt sporturi ce îţi creează bucurie estetică: patinaj artistic, gimnastica etc., sporturi de confruntare cu încărcătură emoţională mare şi sporturi în care „tracul” competiţional este diminuat din cauza repetării îndelun-gate a aceloraşi procedee tehnice (sporturile ciclice); – psihomotricitatea este de asemenea un criteriu important de clasificare a ramurilor sportive. Astfel, schema corporală, echilibrul static şi dinamic, percepţiile, timpul de reacţie, ideomotricitatea, late-ralitatea, predominanţa unuia sau altuia dintre procesele nervoase sunt tot atâtea elemente de diferenţiere sau asemănare. 58 Universitatea SPIRU HARET 4. Standardizarea mijloacelor antrenamentului sportiv 4.1. Standardizarea în opinia specialiştilor În Dicţionarul explicativ al limbii române termenul standardizare reprezintă acţiunea de a standardiza şi rezultatul ei. A standardiza are două semnificaţii: – a stabili şi a aplica un standard; – a fabrica în serie, pe baza unui standard. Cuvântul standard are două explicaţii: – normă sau ansamblu de norme care reglementează calitatea, caracteristicile, forma etc. unui produs; document în care sunt consemnate aceste norme; – concret = produs realizat pe baza unui standard; – figurat = lipsit de originalitate, făcut după un şablon, comun; – în expresia standard de viaţă = grad de dezvoltare a condiţiilor de viaţă caracteristice unei persoane sau unei colectivităţi; nivel de trai. Bineînţeles că prima aserţiune are importanţă pentru domeniul nostru. Dicţionarul de psihologie, autor Ursula Şchiopu, prezintă termenii standarde-standardizat, oferind şapte variante de înţelegere mai mult sau mai puţin apropiate: – expresie a organizării de reacţii tipice la condiţii tipice în comportament, gândire etc.; standardul are la bază tendinţa permanentă de economisire de efort a activităţii psihice ca şi organizarea unui confort existenţial, fapt ce se exprimă ca mecanism al activităţii nervoase superioare prin stereotipul dinamic; deprinderile constituie reacţii organizate; – de asemenea unele reacţii de orientare în spaţiul de viaţă (…); – exemple de gândire standardizată care acţionează în algoritmii activităţii intelectuale prin care se adună, scade, înmulţeşte, împarte, se caută statutul gramatical al cuvintelor, se face analiză sintactică, se caută pe hartă etc.; – există standarde în comunicarea interpersonală (salutul, gestu-rile de politeţe, prezentările etc.); multe sunt implicate în interrelaţiile sociale (inter personale) dar şi în cele sociale generale (aplauzele, hui-duielile etc.); – standardul se exprimă şi în moravuri, obiceiuri şi cutume, ceremonial, protocol; – în cazul în care standardele sunt excesive, rigide şi stereotipe devin simptome de retard mental sau indici în instalarea de deficienţe sau de boli psihice; 59 Universitatea SPIRU HARET – în teste există standardul instructajului, dar şi al constituţiei de formă şi conţinut al itemilor – şi – în sistemul de prelucrare; standardul pe aceste planuri are menirea de a crea condiţii egale subiecţilor supuşi testării pentru a surprinde variabilitatea şi tendinţele mai semni-ficative din caracteristicile psihice sondate. Nicu Alexe defineşte standardizarea mijloacelor ca operator: „Selecţia şi tipizarea exerciţiilor în funcţie de efectul şi costul biologic provocat de cantitatea de repetare, de treptele de efort în care acţio-nează controlat şi optim”. Referindu-se la atletism, în mod special alergări, propune şi o sistematizare a mijloacelor după valorile urmă-torilor parametri: numărul ciclurilor săptămânale, greutatea corporală a sportivului, zilele de repaus fără antrenament, numărul lecţiilor de antrenament, numărul orelor de antrenament, numărul total al km aler-gaţi, numărul km alergaţi la încălzire şi la încheierea lecţiilor de antre-nament, numărul exerciţiilor pentru sărituri, numărul de km alergaţi pe plan înclinat ascendent (la deal), numărul km efectuaţi pentru dezvoltarea vitezei, numărul km de alergare cu profil compensator, numărul concursurilor şi alergărilor de control, numărul km efectuaţi în treptele de alergare continuă, numărul de km alergaţi după metoda Fartlek, numărul de km alergaţi în treptele de tempo, media tuturor distanţelor alergate, procentajul distanţelor alergate, nivelul pragului anaerob, rezul-tatele din concursuri, totalul km alergaţi pe grupe de distanţe lungi pentru alergările continue, numărul distanţelor între 100 şi 399 m, numărul distanţelor între 400 şi 999 m, numărul distanţelor între 1 şi 3 km, pulsul-variaţii şi dinamică. Adrian Dragnea porneşte de la concurs în definirea standardi-zării. „Standardizarea se realizează în urma operaţiilor de cunoaştere a concursurilor, desprinderea celor mai importante trăsături şi transferul la exerciţiile cu înalt grad de utilitate, ce determină tipizarea aplicării lor cu eficienţă maximă. (…) Exerciţiul standardizat poate imprima lecţiei profilul standardizării sale, situaţie ce poate fi extinsă şi la microciclul de antrenament”. Dumitru Colibaba-Evuleţ şi Ioan Bota fac precizări importante cu privire la standardizare. „Având, deci, o finalitate bine determinată (capacitatea maximă de performanţă), standardizarea presupune alcă-tuirea unui traseu metodologic al cărui efect benefic este dinainte cunoscut. Se cere ca acest traseu, care asigură întotdeauna succesul, să fie cât mai simplu, cât mai accesibil (privind consumul de resurse), cât mai maleabil (să se adapteze la împrejurări, modelator) şi, bineînţeles, să asigure realizarea finalităţilor propuse”. 60 Universitatea SPIRU HARET 4.2. Implicaţii ale creşterii şi dezvoltării organismului în efortul de antrenament şi concurs Antrenamentul sportiv este condiţionat de buna funcţionare şi coordonare a tuturor aparatelor şi sistemelor organismului uman. Acestea au o creştere şi dezvoltare neliniară, din perspectivă ontogenetică. În timp ce creşterea reprezintă latura cantitativă a fenomenului, dezvoltarea este latura calitativă. De asemenea, trebuie făcută diferenţierea încă de la bun început între vârsta cronologică (vârsta reală a subiectului) şi vârsta biologică (vârsta dată de caracteristicile sumative somato-funcţionale ale subiec-tului). Aceasta din urmă prezintă o importanţă capitală atât în selecţie, cât şi în programarea efortului ce se cere realizat. La vârsta preşcolară(4-6 ani), copilul nu este un „adult în miniatură” (Piaget, Claparade) şi de aceea trebuie tratat diferenţiat în procesul de antrenament şi concurs. Din punct de vedere somatic puseul de creştere este diferenţiat pe aparatele şi sistemele organismului. Astfel, în timp ce cutia crania-nă atinge 90-95% din dimensiunile adultului, celelalte segmente ale corpului sunt departe de valorile finale obţinute la maturitate. Oasele sunt moi, ligamentele prezintă laxitate mare, iar musculatura slab dezvoltată nu suportă eforturi cu încărcătură mare şi de lungă durată. Organele interne au o creştere neregulată, fiind de asemenea rămase în urmă faţă de adult. O caracteristică a creşterii, începând de la această vârstă şi relie-fată pregnant la pubertate, este aşa-zisa tendinţă centripetă, puseuri mai mari înregistrându-se începând de la extremităţi (palme, picioare) şi diminuând spre centru (antebraţe, braţe, gambe, coapse, trunchi). Pe plan fiziologic metabolismul bazal înregistrează valori superioare adultului cu 10-20% (A. Demeter). În hrană trebuie suplimentat apor-tul de vitamine, minerale. Proteinele ajung la 2,5 g/kgcorp. La această vârstă se poate face iniţierea şi pregătirea specifică în grupele de începători la gimnastică, patinaj artistic şi înot. Vârsta şcolară mică (antepubertară: 6-11 ani la fete şi până la 12 ani la băieţi) este caracterizată printr-un comportament energic şi printr-un vârf al dorinţei de întrecere. Este vârsta favorabilă învăţării majori-tăţii sporturilor. Diferenţele între sexe nu sunt mari, creşterea este în general uniformă accelerându-se spre sfârşitul perioadei (mai ales la unele fete care intră în pubertate). 61 Universitatea SPIRU HARET Aparatul locomotor. Se constată o creştere mai pronunţată a membrelor inferioare. Oasele sunt în continuare elastice, fapt ce conduce la deformări rapide în cazul unor tensiuni mari. Cifoza toracică se definitivează la 6-7 ani. Musculatura reprezintă la 6 ani 21-22% din greutatea corpului (faţă de peste 35% la adult). Fibrele musculare sunt relativ mai lungi decât la adult, iar segmentele tendinoase mai scurte. De asemenea, sunt subţiri şi nu rezistă la eforturi de intensitate şi durată mare. Ţesutul muscular este bogat în sarcoplasmă şi apă, printre fibrele musculare întâlnindu-se multe fibre conjuctive. Numărul scăzut de fibre musculare creşte mobilitatea locală, dar îngreunează efectuarea mişcă-rilor de fineţe, precise. Sistemul nervos. Creierul are o greutate aproximativ egală cu a adultului, dar sub raport funcţional este departe de acesta. Se constată o mai bună dezvoltare a primului sistem de semnalizare. Din punct de vedere funcţional se observă un dezechilibru între procesele corticale fundamentale, cu o netă predominanţă a excitaţiei în detrimentul inhi-biţiei. Copiii nu au stare, nu rezistă mult în acelaşi loc (ies din bancă, se mişcă tot timpul, vorbesc într-una etc.) şi nu se pot controla. Plasti-citatea bună a sistemului nervos central la această vârstă asigură o receptivitate deosebită, dar datorită slabei dezvoltări a inhibiţiei de diferenţiere consolidarea informaţiilor noi primite se face cu dificultate. Sistemul cadiovascular. Cordul reacţionează adecvat dar neeco-nomicos la efort. Mecanismele de reglare nu sunt dezvoltate corespun-zător, înregistrându-se astfel frecvenţe cardiace mărite chiar în repaus (în medie 100 pulsaţii/minut). Bronhiile la început sunt puţine la număr, toracele este rămas în urmă faţă de membre, muşchii respiratori sunt insuficient dezvoltaţi şi astfel amplitudinea mişcărilor respiratorii este redusă. În acest fel adaptarea la efort se realizează numai prin mărirea rapidă a frecvenţei respiratorii, amplitudinea respiraţiei păstrându-se la coordonate scăzute. Analizatorul kinestezic nu este dezvoltat şi de aceea copiii au probleme cu echilibrul. Vârsta şcolară mijlocie este reprezentată de vârsta pubertară (11-13 ani la fete şi 12-14 ani la băieţi). Aceasta este caracterizată şi influenţată de intrarea în funcţie a glandelor endocrine şi mai ales a celor androgene – la băieţi – şi estrogene – la fete. Astfel se va modifica radical atât soma, cât şi funcţia întregului organism. De asemenea, în această etapă se observă cel mai bine diferenţele între vârsta biologică şi cea cronologică, discutate mai sus. Aparatul locomotor. Oasele cresc în lungime şi mai ales în grosime prin depuneri de săruri minerale (calciu, fosfor), devenind mult mai 62 Universitatea SPIRU HARET rezistente decât în etapa anterioară (mai puţin elastice). Articulaţiile şi ligamentele sunt însă în continuare slabe şi nu rezistă în suficientă măsură la tracţiuni şi răsuciri. Muşchii se dezvoltă mai mult în lungime şi mai puţin în grosime şi de aceea nu suportă tensiuni mari. În aceste condiţii forţa relativă scade. Sistemul nervos se dezvoltă rapid, încheindu-se maturizarea ariei corticale motoare. Se dezvoltă inhibiţia şi astfel se ajunge la un echili-bru mai bun între procesele nervoase (învăţarea şi consolidarea cunoş-tinţelor de orice fel au un grad mai mare de stabilitate). Cel de-al doilea sistem de semnalizare se dezvoltă şi va fi dominant în raport cu primul. Sistemul cardiovascular se dezvoltă lent în această perioadă. Deşi venele şi sistemul limfatic sunt bine reprezentate, totuşi diametrul arte-relor este mai mic decât al adulţilor (din punct de vedere al proporţiilor). Frecvenţa cardiacă bazală se apropie de valorile adultului spre finalul perioadei (82 pulsaţii/minut). Din acest punct de vedere avem dificultăţi de adaptare la efort, băieţii înregistrând un scor mai bun la acest capitol. Aparatul respirator se dezvoltă intens. Amplitudinea respiraţiei creşte, scade frecvenţa respiratorie (de la 22 la 18 respiraţii/minut), creşte capacitatea vitală şi respiraţia tisulară apreciată după VO2 max. pe minut se amplifică. Analizatorii ating un grad de dezvoltare comparabil cu adultul (A. Demeter). În această perioadă au loc creşteri anuale în medie de 9-10 kg în masă şi 10 cm în talie. Deteriorarea raportului talie-masă influenţează negativ coordonarea motrică. Scade precizia în mişcări şi îndemânarea. Totuşi adolescentul este capabil de eforturi cu intensitate şi durată mult mai mari decât în perioada anterioară, dar în limite fiziologice şi cu aplicare gradată. Pe plan psihic au loc modificări la nivelul personalităţii, al carac-terului, aptitudinilor şi atitudinilor, fiind vârsta cea mai propice în influenţarea pozitivă a acestor trăsături. Vârsta şcolară mare (postpubertară) este cuprinsă între 13-17 ani la fete şi 14-18 ani la băieţi. Se constată pe plan somatic o încetinire a ritmului de creştere şi dezvoltare. Oasele se apropie de structura şi rezis-tenţa celor ale adultului, cartilajele se subţiază şi încep să se osifice, determinând stoparea creşterii taliei. Muşchii se dezvoltă în volum, dar funcţional sunt încă departe de nivelul adultului. De aceea, nu se reco-mandă încă intensităţi supramaximale şi eforturi de lungă durată. Sistemul nervos îşi continuă dezvoltarea, procesele corticale 63 Universitatea SPIRU HARET fundamentale fiind în echilibru. Plasticitatea şi receptivitatea ating nivelul maxim şi astfel fixarea engramelor este mult uşurată. Sistemul cardiovascular îşi accelerează dezvoltarea. Creşte ampli-tudinea de contracţie a miocardului, frecvenţa cardiacă şi tensiunea arte-rială atingând valorile adultului. Aparatul respirator se apropie pe plan morfologic de cel al adul-tului, dar sub raport funcţional este încă în urmă. Se îmbunătăţesc parametrii ventilaţiei pulmonare: capacitatea vitală se măreşte, VO max. creşte, frecvenţa respiratorie scade şi creşte amplitudinea mişcărilor respiratorii. 2 Glandele endocrine se stabilizează şi pe plan funcţional, obser-vându-se reglarea secreţiei. Proporţiile corporale se armonizează, coordonarea cunoaşte ameliorări de substanţă, favorabile efortului fizic. 4.3. Tipurile de efort şi caracteristicile acestora Standardizarea mijloacelor antrenamentului sportiv presupune cunoaşterea obligatorie a tipului de efort după care vrem să construim eşafodajul pregătirii. Necesitatea pregătirii specializate timpurii întăreşte acest deziderat, impunând mijloace specifice efortului de competiţie în care este implicat sportivul. Ramurile şi probele sportive se încadrează în următoarele trei tipuri de efort principale: efort anaerob, efort aerob şi efort mixt. Eforturile anaerobe sunt eforturile în care energia musculară ia naştere prin arderile substanţelor energogene în lipsa O . Astfel, când energia provine din descompunerea ATP şi PC, eforturile sunt anaerobe alactacide. Aceste procese se consumă într-un timp de 5-7 secunde. Intensitatea este maximă şi au loc doar câteva contracţii musculare puternice. Volumul este mic, iar efortul este întâlnit în sporturile care impun manifestarea unei forţe maxime pe termen scurt, pentru a imprima accelerări cât mai mari (eforturi de putere). Ca probe şi ramuri sportive efortul anaerob alactacid apare la: 100 m plat, 110 mg., aruncările atletice, săriturile atletice, proba de 200 m din ciclism, sări-turile din gimnastică etc. 2 Masa musculară este mare în acest tip de efort, constituind de altfel, alături de sistemul nervos, factorul biologic limitativ. Indicele Quetelet (raportul dintre masa şi talia individului exprimat în grame/centimetru) prezintă cele mai ridicate valori în comparaţie cu persoanele care nu fac sport sau cu cele care practică alt tip de efort. Răspunzătoare pentru acest tip de efort sunt fibrele albe de tip II B 64 Universitatea SPIRU HARET în cadrul cărora s-a constatat o creştere a activităţii miochinazei şi creatinfosfochinazei, precum şi o activare mai pronunţată a enzimelor cu rol în descompunerea şi resinteza ATP şi CP. Ceretteli ş.a. au constatat că acest tip de efort prezintă valorile cele mai mari la 20 de ani, după care începe să scadă. Cercetările de la Centrul de cercetări pe problemele sportului (CCPS) au arătat că puterea anaerobă maximă creşte continuu, la băieţi atingând valoarea maximă la 18 ani, menţi-nându-se până la 21 de ani şi la fete atingând valoarea maximă la 15 ani, menţinându-se până la 17 ani. După aceste vârste se constată o dimi-nuare a acestui parametru. Sistemul neuromuscular implicat în acest tip de efort se maturizează cu aproximativ 2 ani înainte (16 ani băieţii şi 14 ani fetele). Efortul anaerob în care după epuizarea rezervelor de ATP şi PC se trece la folosirea glicogenului ca substrat energetic se numeşte efort anaerob lactacid. Denumirea o preia de la faptul că se acumulează acid lactic, ce se constituie în principalul factor perturbator, în continuarea efortului în aceiaşi parametri. Intensitatea efortului este submaximală şi durează de la 5-7 secunde la aproximativ 60 secunde (1 min.). Este caracteristic probelor atletice de 200 m, 400 m, 400 mg, precum şi patinajului (500 m), nataţiei (50 m liber) şi altor sporturi cu durata şi intensitatea menţionate. Factorul limitativ în acest tip de efort este sistemul neuromuscular şi capacitatea de a suporta datoria de O2 şi acumularea de acid lactic. Fibrele albe de tip II A sunt cele răspunză-toare de acest tip de efort, iar maturizarea acestei capacităţi se reali-zează după 16 ani la fete şi după 18 ani la băieţi. Eforturile aerobe sunt eforturile în care energia musculară ia naştere prin arderile substanţelor energogene în prezenţa O2. Acest tip de eforturi poate avea o intensitate constantă mică (până la 50%), inten-sitate medie-mare (până la 80-85%) din posibilităţile organismului şi o durată mai mare de 3-5 min. Aceste eforturi se caracterizează prin atingerea după o perioadă de adaptare de 3-5 min. a unui consum de O2 constant (stare stabilă, steady-state). Fibrele musculare responsabile în prestarea acestui tip de efort sunt fibrele roşii, bogat enervate vascular (de aici şi denumirea). Dacă intensitatea efortului din competiţie sau antrenament nu depăşeşte 50% din VO2 max. al sportivului se realizează un echilibru total între O2 consumat şi nevoile de O2 cerute de efortul prestat (stare stabilă adevărată, steady-state real). Fibrele musculare eliberează energie prin descompunerea atât a glicogenului cât şi a acizilor graşi liberi. 65 Universitatea SPIRU HARET Nivelul glicogenului se constituie, de altfel, în factorul limitativ al acestui tip de efort. Maturizarea deplină pentru acest tip de efort are loc după 30 de ani. Probele şi ramurile sportive în care regăsim acest tip de efort sunt: 50 km marş, maraton, 50 km schi şi cursele de ciclism pe etape. Când consumul de O2 este constant, realizându-se la o intensitate constantă cuprinsă între 50-75%, cu apariţia unui dezechilibru între nevoile mai mari de O2 şi un consum de O2 mai mic, avem de-a face cu efort aerob stare stabilă aparentă. Organismul lucrează în deficit de O2 nu numai în perioada de acomodare, ci pe tot parcursul efor-tului. Epuizarea rezervelor de glicogen, acumularea de reziduuri meta-bolice şi nivelul ridicat de O2 necesar a fi consumat (factorul biologic limitativ), fac ca acest tip de efort să nu dureze mai mult de circa 60 minute. În acest sens, sistemul cardiovascular, aparatul respirator şi calitatea musculară (capacitatea de a utiliza o cantitate de O2 cât mai mare, mitocondrii în număr mare şi volum crescut, depozite mărite de substanţe energetice, enzime specifice) au un rol esenţial în eficientizarea efor-tului. Volumul inimii ajunge la maturitate după vârsta de 20 de ani. Sporturile implicate sunt: probele atletice de 5000 m, 3000 m, obstacole, 10000 m, canotaj 2000 m, caiac-canoe 10000 m, nataţie 400 m, 800 m, 1500 m şi schi 10 km, 30 km. Efortul mixt apare în sporturile în care organismul nu permite furnizarea energiei numai printr-o singură cale (anaerobă sau aerobă). Fenomenul se întâlneşte în două tipuri de competiţii: sporturi cu durată de 3-5 min. sau sporturi cu intensitate variabilă a efortului. Din prima categorie fac parte: probele atletice de 800 m şi 1500 m, nataţie 100 m bras, 200 m orice stil, caiac-canoe 500 m, 1000 m, ciclism etc. În a doua categorie intră jocurile sportive, sporturile de luptă, scrima etc. Efortul mixt poate căpăta oricare tentă (aerobă sau anaerobă) funcţie de predominanţa efortului. Acest lucru este mai evident la caracterizarea efortului mixt depus pe posturi în jocurile sportive. 66 Universitatea SPIRU HARET 5. Algoritmizarea, modelarea şi programarea mijloacelor de antrenament 5.1. Algoritmizarea: definiţie, concept, opinii Dicţionarul explicativ al limbii române (D.E.X.) nu face precizări cu privire la algoritmizare, în schimb algoritmul este definit ca: – ansamblu de simboluri folosite în matematică şi în logică, permiţând găsirea în mod mecanic (prin calcul) a unor rezultate; – succesiune de operaţii necesare în rezolvarea unei probleme oarecare. Dicţionarul de psihologie acordă termenului de algoritm şase sensuri principale: – termen derivat din numele lui Mahommad ben Musa al-Horezmi, matematician arab din secolul al IX-lea, care a introdus numeraţia decimală în Europa, ca sistem pentru toate operaţiile şi dezvoltat de A.A.Markov ca ramură a matematicii moderne; algoritmul este con-cretizarea unui program precis determinat, ce reprezintă un ansamblu finit de reguli, simboluri şi operatori folosiţi în matematică şi în logică, care aplicate asupra unor date despre un număr finit de operaţii permit rezolvarea unei probleme sau sarcini; – algoritmul are anumite trăsături: număr finit de operaţii care duc la rezultate ce rezolvă clase şi categorii de probleme, are un caracter determinant, formal, definit; algoritmii sunt implicaţi în teoria deciziei (în cazul logicii propoziţionale) şi parţial în logica predicativă; – pentru a deveni maximal eficient un algoritm trebuie să înde-plinească o serie de cerinţe logice; prima este organizarea coerentă şi raţională (adică asigurarea continuităţii fluxului de operaţii), prin detectarea şi înlăturarea verigilor de prisos, a lacunelor şi întreruperilor şi organizarea unei succesiuni stricte între operaţii, una trebuind să decurgă în mod necesar din cea precedentă (sub formă de paşi); a doua este subordonarea algoritmului unei finalităţi; aceasta presupune că aplicarea algoritmului la domeniul pentru care a fost elaborat să ducă în mod sigur la obţinerea unui rezultat optim; a treia este masivitatea (proprietatea ce se exprimă prin însuşirea algoritmului de a subsuma o gamă cât mai variată de situaţii particulare – M.Golu); forma de descriere a unui algoritm poate fi simbolică sau grafică, aceasta din urmă putând fi prezentată sub formă de organigramă sau graf; – clasificarea algoritmilor se face în funcţie de diferite criterii astfel: în funcţie de destinaţie sunt algoritmi de clasificare, de transformare, 67 Universitatea SPIRU HARET de explorare şi căutare, de asamblare, de diviziune şi dezmembrare, de corelare etc.; în funcţie de gradul de complexitate pot fi: algoritmi simpli (lineari) şi complecşi; în funcţie de structura lor pot fi: algoritmi detaliaţi (exhaustivi) când se parcurg toate variantele posibile, pe baza unor reguli logice şi algoritmi vagi ZADEN, (când operatorii elementari nu sunt definiţi complet, riguros); în cadrul învăţării programate se folo-sesc termenii de algoritmi de predare şi algoritmi de învăţare, desemnând tipul şi succesiunea logică a operaţiilor şi acţiunilor pe care profesorul (emiţătorul) respectiv elevul (destinatarul) trebuie să le respecte pentru ca acţiunile respective să fie eficiente (M.Golu, C.Bălăceanu, Ed.Nicolau, E.R.Hilgard, H.G.Bower); – algoritmizarea este un procedeu implicat în operaţii complexe legate de un proces sau acţiune, pe baza stabilirii riguroase de succesiuni a elementelor componente (a paşilor logici componenţi), după identifi-carea lor corectă, după determinarea lor exactă şi după definirea lor; cu alte cuvinte, algoritmizarea exprimă modelarea desfăşurării unui proces pe baza desfăşurării procedeelor, a programului ce duce la rezolvare; algo-ritmul se utilizeazăîn memoria maşinilor de calcul (inteligenţa artificială); – deşi algoritmul are la bază modelul activităţii umane mentale procesul de inventariere a algoritmilor activităţii intelectuale umane a fost mai lent. Mergând pe linia eficientizării efortului, Nicu Alexe defineşte algoritmizarea antrenamentului prin „succesiunea legică şi logică a exerciţiilor în unităţile funcţionale ale planificării (lecţia şi ciclul săptămânal) menită să asigure transferul şi cumulul efectelor necesare unei performanţe înalte”. În acest sens trebuiesc reţinute mijloacele esenţiale, ajungându-se astfel la specificitatea antrenamentelor, la standar-dizarea exerciţiilor şi implementarea lor logică. Cârstea Gheorghe defineşte algoritmizarea ca „o activitate, o operaţie de elaborare a unor soluţii speciale de rezolvare a unor situaţii standardizate sau tipice, destul de frecvente şi în educaţie fizică. Aceste soluţii speciale, deci rezultatul algoritmizării, se numesc algoritmi”. Se propun astfel mai multe tipuri sau categorii: – algoritmi specifici activităţii conducătorului procesului instructiv-educativ; – algoritmi specifici subiecţilor cuprinşi în procesul respectiv; – algoritmi specifici conţinutului procesului instructiv-educativ respectiv. Eficientizarea mijloacelor de pregătire a interesat pe toţi specialiştii 68 Universitatea SPIRU HARET implicaţi în procesul complex de formare a unui sportiv de perfor-manţă. De asemenea, procesul trebuie privit şi longitudinal, în sensul preocupării permanente încă din stadiul pregătirii copiilor şi apoi pe tot palierul, de la nivelul juniorilor până la seniori. Trebuie să facem însă precizarea încă de la bun început asupra noutăţii termenului de raţionalizare, la început folosindu-se termeni de eficientizare, optimizare etc., care în fond exprimau acelaşi lucru şi anume căutarea permanentă a unor mijloace care să caracterizeze efortul depus de atlet în competiţii. De asemenea, acestea trebuie să ducă la o îmbu-nătăţire evidentă a capacităţii fizice, a performanţelor şi a potenţialului biologic al individului, fără afectarea sănătăţii. Se ştie amploarea pe care a luat-o folosirea unor substanţe dopante în anii ’80 ai secolului XX şi lupta care se duce permanent pentru stoparea acestui flagel. Nu putem trece mai departe fără a aminti interdependenţa ce se manifestă între cele trei procese de raţionalizare, standardizare şi algo-ritmizare, acestea acţionând simultan în procesul complex de progra-mare-planificare a antrenamentelor sau lecţiilor. Deşi termenii au o delimitare teoretică clară, nu putem vorbi de existenţa unuia dintre ei fără să coexiste şi ceilalţi (vezi schema nr.1). Interrelaţia raţionalizare-standardizare-algoritmizare Schema nr.1 Raţionalizare Standardizare Algoritmizare Necesitatea raţionalizării mijloacelor de pregătire derivă din însăşi multitudinea deprinderilor motrice folosite. Numai raţiuni didactice au făcut să delimităm aceşti trei termeni, în fond ei neputând exista separaţi. Când raţionăm (gândim) nu putem face abstracţie de cele mai eficiente mijloace, care au fost validate în practică şi de asemenea nu putem rupe ciclul normal de învăţare a unui exerciţiu, prin paşii obligatorii urmaţi în algoritmizare; mergând 69 Universitatea SPIRU HARET pe acest fir, de asemenea când standardizăm mijloacele de pregătire nu putem trece peste procesele de gândire raţională fără să ţinem cont de etapele obligatorii; în final când stabilim algoritmii nu putem ocoli bineînţeles raţiunea şi nici mijloacele optime. 5.2. Model, modelare În urma operaţiilor de raţionalizare, standardizare şi algoritmizare, din multitudinea mijloacelor apărute de-a lungul timpului, au fost selecţionate cele mai eficiente, îngustându-se opţiunile de lucru. Dicţionarul explicativ al limbii române printre înţelesurile acordate termenului de model, face şi următoarele precizări ce se apropie de domeniul nostru de activitate: – ceea ce poate servi ca orientare pentru reproduceri sau imitaţii; – sistem teoretic sau material cu ajutorul căruia pot fi studiate indirect proprietăţile şi transformările altui sistem, mai complex, cu care primul sistem prezintă o analogie; – persoană, realizare, operă, care, prin valoare sau calităţi, poate servi ca exemplu; – sistem de relaţii matematice care leagă între ele mărimile de stare ale sistemului modelat. În ceea ce priveşte termenul de modelare, aceeaşi publicaţie face următoarele afirmaţii: – a executa ceva după un anumit model; – a studia un obiect sau un fenomen inaccesibil cercetării directe, cu ajutorul unui model; – a modifica după voie, a influenţa. Aceşti termeni au căpătat valenţe diferite funcţie de domeniul în care au fost studiaţi. Astfel, în activitatea de educaţie fizică şi sport s-au statuat două tipuri mari de modele generale: modelul de concurs şi modelul de pregătire, cel de-al doilea derivând din primul şi influen-ţându-se reciproc. În continuare vom reproduce caracterizarea exactă a termenilor cu orientare metodică aşa cum reies aceştia din lucrarea Enciclopedia educaţiei fizice şi sportului din România, apărută în 2002: „Model de concurs. Sistem simplificat sau ansamblu al valorilor esenţiale de ordin morfologic, fiziologic, motric, tehnic, tactic şi psihologic, evidenţiate constant de solicitările unei suite de concursuri şi care, manifestate unitar, asigură sportivului care le posedă succesul concretizat în record, titlu, victorie sau prioritate în ierarhia probei sale (naţională sau internaţională). Se constată în urma studierii obiective 70 Universitatea SPIRU HARET cu ajutorul unor metode validate (matematice, biologice, motorii, psiho-sociologice) a unei suite de competiţii dintr-o perioadă anume (de obicei dintr-un ciclu anual sau olimpic – de patru ani). Stabileşte valo-rile tipice morfologice (înălţime, greutate, perimetre, indici), fiziolo-gice (capacitate de efort concretizată în multitudinea datelor tabloului hemodinamic, respirator, excitabilităţii neuromusculare, tabloului bio-chimic etc.), nivelul calităţilor motorii generale, îndeosebi specifice, calitatea şi cantitatea procedeelor tehnice folosite în condiţiile de con-curs etc. Oricât de nerepetabil ar fi un concurs (mai ales în jocurile colective) aceste valori esenţiale se impun şi explică, pentru perioada amintită, calitatea sportivului, nivelul succesului lui. Modificarea se produce în general lent şi nu întotdeauna uniform pe ansamblul valo-rilor tipice care îl determină la un moment dat. Această modificare se produce fie sub imperiul regulamentului de concurs, fie, şi cel mai adesea, datorită evoluţiei concepţiei de selecţie şi de pregătire, cu care se găseşte într-o strânsă corelaţie şi interdeterminare.” „Model de pregătire. Sistem simplificat sau ansamblu al indica-torilor şi al parametrilor care urmează a fi realizaţi în antrenament şi în activităţile corelate lui (alimentaţie, refacere, regim de viaţă) şi care este stabilit în raport de exigenţele modelului de concurs, cu frecvenţa şi cu importanţa competiţiilor interne şi internaţionale. Stabileşte concret nivelurile optime ale parametrilor săi cantitativi (numărul de ore, de lecţii, de zile şi de cicluri săptămânale de antrenament, cantitatea mijloacelor exprimate în numărul lor, al repetărilor acestora, distanţele parcurse etc., numărul zilelor de repaus, de concurs etc.) şi calitativi (profilurile şi ponderea mijloacelor în toate verigile sistemului pedagogic al antrena-mentului – lecţii, cicluri săptămânale, etape, perioade şi cicluri anuale, grupajul lor în cadrul acestora, densitatea şi intensitatea valorificării lor rezultate din raportarea la unitatea de timp în care se aplică, eşalonarea lucrului mecanic în concordanţă cu legile refacerii şi ale supracompensaţiei, dinamica eforturilor în corelaţie cu apropierea de concursuri care reclamă, prin planificare, obţinerea vârfului maxim al formei sportive etc.), cu ajutorul unei tehnologii care îi obiectivează, permiţând astfel stabilirea de raporturi, coeficienţi, comparaţii. Sistemul probelor şi normelor de control, testările periodice, cât mai multe şi mai aproape de condiţiile pregătirii şi ale concursului, care evidenţiază reactivitatea biologică şi psihică a sportivilor la solicitările eforturilor respective, constituie modul complex de verificare a eficienţei – şi compatibilitatea lui cu modelul de concurs pe care îl serveşte, îl deter-mină pe de o parte şi de la care pleacă, pe de altă parte. Ca şi cel de concurs 71 Universitatea SPIRU HARET suportă modificări, mutaţii rezultate din evoluţia extrem de dinamică a sportului de înaltă performanţă.” În ceea ce priveşte modelarea antrenamentului specialiştii autori ai Enciclopediei au următoarea opinie: „Metodă cibernetică de cercetare a fenomenelor din natură, societate şi gândire, care prin aplicarea în domeniul educaţiei fizice şi sportului a căpătat valoare de principiu şi de metodă. Vizează atât latura lui substanţială (sistemul de organizare a procesului instructiv-educativ), cea energetică (volumul, intensitatea şi complexitatea efortului), cât şi latura informaţională (circulaţia mesajelor în cadrul procesului de instruire). Variantele cele mai cunoscute sunt: desfăşurarea antrena-mentelor în condiţii specifice concursului; desfăşurarea pregătirii în concordanţă cu efortul specific şi cu caracteristicile proprii fiecărei ramuri de sport, desfăşurarea instruirii ţinând cont de corelaţia cea mai semnificativă a mijloacelor cu performanţa. Poate îmbrăca nenumărate forme, după numărul modelelor de instruire create de fiecare specialist.” În practică întâlnim două mari tipuri de modele: modelul de antrenament şi modelul de concurs. Modelul de antrenament se con-cretizează în principalele mijloace de antrenament, indicatorii acestora precum şi parametri şi indicatori psihologici şi morfofiziologici pe care trebuie să-i atingă sportivul în procesul complex de antrenament. Acest model este cu atât mai complex cu cât este mai complex sportul practicat. În elaborarea modelului de antrenament se pleacă întotdeauna de la modelul de concurs, adică de la valorile parametrilor şi indicatorilor enumeraţi mai sus, pe care trebuie să-i întrunească sportivul ca să acceadă la marea performanţă. Particularizând pe fiecare ramură de sport în parte, modelul de concurs trebuie să prezinte succint graficul de concurs şi modelul campionului. În cadrul graficului de concurs deosebim graficul de cursă (întâlnit mai ales în probele individuale) şi graficul de joc (în jocurile sportive). Graficul de concurs evidenţiază în mod special caracteristicile fizice şi tehnico-tactice pe parcursul desfăşurării competiţiei. Acesta devine un instrument valoros în aprecierea întregii activităţi desfăşurate în antrenament. Modelul campionului conţine date importante privind vârsta marii performanţe, valori privind parametrii morfofuncţionali specifici şi ai efortului competiţional. De asemenea ne indică tipul de sistem nervos, precum şi gradul pregătirii psihice şi adecvarea acesteia la ramura sportivă practicată. 72 Universitatea SPIRU HARET 5.3. Program. Programare Dicţionarul explicativ al limbii române acordă cuvântului program cinci înţelesuri: – plan de activitate în care sunt stabilite (în ordinea desfăşurării lor) etapele propuse pentru o perioadă dată; desfăşurare a activităţii (indi-viduale, dintr-o instituţie) după un astfel de plan; – expunere (scrisă) a principiilor, scopurilor etc. unei organizaţii politice, sociale, culturale etc.; – programă; – ordinea după care se desfăşoară o emisiune de radio sau de televiziune, un spectacol etc.; ansamblul părţilor unei asemenea emi-siuni, ale unui spectacol etc.; foaie de hârtie, publicaţie, broşură în care este prezentat un program; – ansamblu de instrucţiuni codate, folosit de un calculator pentru rezolvarea unei probleme. Pentru programă se specifică: – a organiza o activitate potrivit unui program; a fixa, a stabili un program conform căruia urmează să se desfăşoare o activitate; a cuprinde pe cineva sau ceva într-un program de activitate; – a planifica pe cineva la o anumită dată pentru rezolvarea unei probleme; – a introduce un program într-un calculator în vederea rezolvării unei probleme. La programare avem următorul enunţ: acţiunea de a programa şi rezultatul ei; operaţia de elaborare a programului în vederea rezolvării unei probleme la calculatorul electronic. Referindu-se la Programa de educaţie fizică Cârstea Gheorghe face următoarea precizare: „documentul care prevede – în principal – conţinutul procesului de instruire la nivelul diferitelor subsisteme ale educaţiei fizice. (…) este documentul oficial principal, elaborat de Ministerul de resort prin comisii …”. I se atribuie de asemenea principalele caracteristici: – caracter obligatoriu; – asigură o bază unitară, multilaterală şi continuu ascendentă de pregătire pentru subiecţi; – tratează diferenţiat subiecţii; – are un caracter dinamic. Referindu-se la programare, face o paralelă între programarea instruirii şi instruirea programată. „Constă în împărţirea sau fragmen-73 Universitatea SPIRU HARET tarea conţinutului informaţional (de învăţat) în elemente – de regulă scurte – accesibile subiecţilor şi eşalonarea acestora într-o ordine de dificultate unică pentru toţi subiecţii”. Sunt două tipuri de programare: – programarea lineară sau Skinner; – programarea ramificată sau Crowder. Sunt amintite de asemenea principiile clasice de instruire, valabile şi pentru instruirea programată: principiul paşilor mici; principiul progresului gradat; principiul ritmului individual de lucru; principiul verificării imediate a răspunsului; principiul repetiţiei. Adrian Dragnea defineşte programarea antrenamentului sportiv ca „activitate de elaborare a obiectivelor procesului de antrenament, a sarcinilor pregătirii şi formelor de organizare, ţinând seama de condiţiile obiective în care urmează să se desfăşoare întregul proces. Programele de pregătire pornesc de la modelele elaborate…..”. În programare trebuie să ţinem cont de următoarele cerinţe: – îmbinarea planurilor de perspectivă cu cele curente; – precizarea punctelor nodale ale instruirii; – îndeplinirea ritmică a programelor şi planurilor; – activitatea creatoare a sportivilor şi antrenorilor; – controlul îndeplinirii planurilor. Mijloace de programare Dicţionarul explicativ al limbii române are pentru cuvântul mijloc două înţelesuri principale dintre care al doilea este specific domeniului nostru şi îl amintim aici: ceea ce serveşte ca unealtă pentru realizarea unui scop; posibilităţi (materiale sau morale) de care dispune cineva pentru un anumit scop; cale, metodă, procedeu. În domeniul educaţiei fizice şi sportului, sunt folosite mijlocele de pregătire sistematizate după diferite criterii. Cârstea Gheorghe în Educaţia fizică – teoria şi bazele metodicii consideră mijloacele ca „instrumente cu care se operează, se acţionează în activitatea de educaţie fizică de la toate nivelurile sale. Ele aparţin subiectului, adică beneficiarului, în sensul că sunt efectuate de acesta, dar sunt indicate, oferite, arătate (demonstrate sau explicate) de către conducătorul procesului instructiv-educativ”. În continuare se optează pentru două categorii de mijloace: specifice şi asociate. Cele specifice sunt: exerciţiul fizic, aparatura de specialitate şi măsurile şi mijloacele de refacere a capacităţii de efort a subiecţilor. Mijloacele asociate sunt: condiţiile igienice, factorii naturali de călire, mijloace „împrumutate” din celelalte laturi ale educaţiei generale. 74 Universitatea SPIRU HARET O formulare apropiată o are şi Adrian Dragnea în Antrenamentul sportiv cu menţiunea că mijloacele asociate ar putea fi mai apropiate terminologic de „condiţie”. Se face de asemenea o categorisire a acestor mijloace în: mijloace de antrenament sau de lecţie, mijloace de refa-cere a capacităţii de efort şi mijloace competiţionale. Bineînţeles că în cadrul fiecărei grupe sunt departajate alte grupuri de mijloace după diverse criterii. În încheiere facem menţiunea, că, dacă modelul reprezintă ipostaza statică (ideală) după care ne ghidăm în întreaga activitate de antrenament, programul este latura dinamică (practică) cu care operăm în realitate. Între modelare şi programare există o relaţie dialectică, fiecare dintre ele îmbogăţindu-se reciproc pe baza achiziţiilor permanente, luate atât din activitatea concretă de zi cu zi, cât şi din cuceririle tehnico-ştiinţifice, adaptate creativ la ramura de sport vizată. 75 Universitatea SPIRU HARET 6. Calităţile motrice De-a lungul timpului termenul a avut diferite denumiri, după sensul pe care autorii au vrut să-l ofere. Astfel aceleaşi noţiuni s-au numit: capa-cităţi fizice, calităţi fizice, capacităţi motrice, capacităţi coordinative, cali-tăţi psihomotrice etc. În acest sens pentru o generalizare mai mare s-a uzitat termenul de „fizic”, iar pentru specificitatea domeniului sportiv „motric”. De asemenea, în funcţie de sensul cantitativ sau calitativ pe care autorii au vrut să-l imprime noţiunii, acestea au purtat numele de „capacitate” sau „calitate”. Pentru a face legătura cu procesul învăţării unii autori au preferat noţiunea de „coordinativ”, subliniind că orice manifestare motrică impune un anumit stereotip motric învăţat în prealabil. O altă îmbogăţire terminologică a domeniului a constituit-o aportul psihologilor, care au precizat că orice manifestare motrică impune şi participarea psihicului, impunând termenul de „psihomotricitate”. Aici trebuie făcută o corecţie pentru a fi în deplină concordanţă cu semnifi-caţia privind procesele participante la manifestarea calităţilor motrice. Dacă adăugăm termenul de „psiho” nu trebuie să omitem termenul „bio” care reprezintă suportul energetic al oricărui proces (chiar şi cel psihic). Deci termenul exact ar trebui să fie de „calităţi biopsihomotrice”. Să vedem în continuare cum tratează Enciclopedia educaţiei fizice şi sportului din România (E.E.F.S.R.) aceste noţiuni: „Calitate motrică. Însuşire psiho-fizică a individului, bazată pe mecanisme fiziologice, biochimice şi psihice, care asigură execuţia acţiunilor motrice cu indici specifici de viteză, forţă, rezistenţă, îndemânare. Nivelul se apreciază pe baza interrelaţiei dintre masa, spaţiul, timpul şi efectul desfăşurării mişcării individuale, cu ajutorul examenelor de laborator, teste sau probe de control. Dezvoltarea contribuie substanţial la realizarea eficientă a elementelor şi a procedeelor tehnico-tactice din concursurile sportive. Prin antrenament, viteza, detenta şi îndemânarea se pot perfecţiona mai puţin decât forţa şi rezistenţa.” „Capacitate motrică. Totalitatea însuşirilor de ordin motric, morfologic şi funcţional, înnăscute şi dobândite, prin care individul poate efectua exerciţii şi eforturi variate ca structură şi dozare.” „Capacitate psihomotrică. Grad al dezvoltării calităţilor motrice şi a funcţiei complexe de coordonare a comportamentului. Presupune participarea diferitelor procese şi funcţii psihice care asigură atât recepţia informaţiilor, cât şi execuţia adecvată a actului de răspuns motric. Din sfera psihomotricităţii fac parte kinestezia, ideomotricitatea, coordonările 76 Universitatea SPIRU HARET senzoriomotorii, reacţiile motrice, memoria motrică etc. având la bază calităţile motrice ca forţa, viteza, îndemânarea, rezistenţa etc.” „Motric. 1. Sistem care pune în mişcare corpul în întregime sau numai unele componente ale sale. La om sistemul neuro-muscular. 2. Adjectiv care determină substantivul pe care îl însoţeşte să exprime un aspect al mişcării.” „Motricitate. Însuşire a fiinţei umane de a efectua mişcări. Are la bază reflexe condiţionate dependente ca număr şi calitate de cerinţele modului de viaţă al fiecărui individ. Educaţia fizică şi activitatea spor-tivă perfecţionează motricitatea prin foarte multe mişcări noi.” 6.1. Calitatea motrică viteza Termenul de viteză, preluat din fizică este o mărime definită prin formula: v = t/s, unde t este timpul şi s: spaţiul. Ca atare unitatea de măsură a vitezei este m/s (metru/secundă). Definiţie: Calitatea motrică viteza reprezintă capacitatea orga-nismului uman sau a segmentelor sale de a efectua un efort cu anumiţi indici de forţă pe o distanţă stabilită sau prestabilită (în cazul formelor primare de manifestare a vitezei) într-un timp cât mai redus. În acest context se observă că distanţa este cunoscută (constantă), timpul rămânând singura necunoscută (parametru variabil). De aici şi majoritatea definiţiilor date acestei calităţi motrice au făcut referire la parametrul timp, după părerea mea greşit, acesta fiind una dintre com-ponentele vitezei. Viteza este una dintre calităţile motrice cu rol important în adap-tarea antropogenetică, alături de celelalte. Vizează mai ales calitatea actului motric, deosebit de importantă în procesul de adaptare umană de-a lungul secolelor. În performanţă şi marea performanţă, viteza este omniprezentă. În condiţii egale de forţă, rezistenţă, îndemânare etc., va avea câştig de cauză în final cel care va dezvolta o viteză mai mare pe stereotipul dinamic specific. Din punct de vedere morfofiziologic şi biochimic, reamintim că fibrele musculare răspunzătoare sunt cele albe, cu echipamentul biochimic şi enzimatic specific. Vorbim în acest fel de eforturi de viteză pure în cele cu intensitate maximă şi durata cuprinsă între 5 şi 7 secunde. Factorul biologic limitativ este sistemul neuromuscular. Formele de manifestare ale vitezei. Deosebim în acest fel două tipuri: forme primare de manifestare a vitezei, care nu pot fi divizate în alte forme şi care stau la baza celei de-a doua categorii, forme de 77 Universitatea SPIRU HARET manifestare combinate ale vitezei. Formele primare sunt: viteza de reacţie, viteza de execuţie şi viteza de repetiţie. Formele combinate sunt: viteza de accelerare şi viteza de deplasare. Viteza de reacţie reprezintă raportul spaţiu/timp de consumare a unui arc reflex. Spaţiul acestui raport reprezintă de fapt un parametru invariabil, format din drumul aferent de la placa motorie la centrii nervoşi corticali şi calea eferentă de întoarcere a răspunsului. Timpul la rândul său are caracteristici invariabile care nu pot fi modificate şi varia-bile ce se pot îmbunătăţi (în sensul reducerii timpului) prin exersare. Numit şi timp de latenţă, este format din: timpul necesar preluării semnalului la placa motorie, timpul aferent, timpul de analiză, sinteză şi decizie de la nivel cortical, timpul eferent şi timpul de reacţie a plăcii motorii. În economia reacţiei, cel mai mult timp se pierde la nivel cortical, care de altfel este singurul parametru variabil, ce poate fi modificat prin exersare. În acest sens 50% din timp se pierde la acest nivel. Din acest motiv viteza de reacţie este considerată forma de manifestare a vitezei cu gradul cel mai înalt de condiţionare genetică. Viteza de reacţie la un adult normal, este în medie de 200 milise-cunde (0,2 secunde). Ea poate fi îmbunătăţită prin exersare, ajun-gându-se în medie până la valori de 100 milisecunde. De altfel, unele regulamente, cum sunt cele din atletism, privitor la start, stabilesc startul furat la valori mai mici de 0,1 secunde, sub aceste valori fiind vorba de anticipare, ce nu intră în domeniul vitezei de reacţie. Viteza de execuţie reprezintă raportul spaţiu/timp de consumare a unui act sau acţiuni motrice. Din punct de vedere motric, este vorba de o deprindere motrică: pas de alergare, de mers, săritură, aruncare etc. Şi această formă este puternic condiţionată genetic, factorii de progres provenind din perfecţionările şi acumulările biochimice, precum şi din perfecţionarea tehnică ce duce la eliminarea mişcărilor inutile. Viteza de repetiţie, reprezintă numărul maxim de acte sau acţiuni motrice executate în unitatea de timp. Este o formă elementară de manifestare a vitezei având ca factor biologic limitativ sistemul nervos (ritmicitatea descărcărilor nervoase) şi anume alternanţa rapidă a pro-ceselor fundamentale excitaţia şi inhibiţia. Este condiţionată totuşi de învăţarea prealabilă a stereotipului dinamic specific (acesta fiind şi componenta variabilă pregnantă prin care putem influenţa eficientizarea acestei calităţi). Viteza de accelerare este forma combinată de manifestare a calităţii motrice, viteza ce se defineşte prin rapiditatea cu care se atinge 78 Universitatea SPIRU HARET viteza maximă, pornind de la un anumit nivel al acesteia. Atât spaţiul cât şi timpul se comprimă prin exersare. Este dependentă de formele primare ale vitezei, având aceiaşi factori biologici limitativi. Este foarte importantă în probele de sprint din atletism, în jocurile sportive la declanşarea atacurilor sau ale apărării, precum şi în alte sporturi (spor-turile de luptă, unde surprindem adversarul prin accelerarea mişcării în anumite faze ale competiţiei sau antrenamentului). Viteza de deplasare este forma combinată de manifestare a cali-tăţii motrice viteza, ce presupune parcurgerea unui anumit spaţiu într-un timp cât mai mic. În multe sporturi este important să menţinem cât mai mult sau pe o distanţă cât mai mare viteza maximă, însă acest lucru vizează calităţile motrice combinate ce le vom discuta mai târziu. Metode şi mijloace de dezvoltare a vitezei. Metodele principale de dezvoltare a vitezei şi care sunt valabile şi la dezvoltarea altor calităţi motrice sunt: metoda repetărilor (cea mai utilizată şi mai importantă) şi metoda intervalelor (mai puţin utilizată). Diferenţa fundamentală dintre cele două metode constă în nivelul de la care se pleacă în efortul următor. Astfel, în timp ce în cadrul metodei repetărilor reluarea efortului se face cu rezervele energetice aproape refăcute, în metoda intervalelor, reluarea efortului se face pe fond de oboseală acumulată. De aceea, metoda repetărilor rămâne metoda principală de dezvoltare a vitezei sub toate formele sale. Sub aspectul mijloacelor folosite, acestea prezintă o diversitate mare, construindu-se în special pe structura tehnică a probei sau sportului respectiv. Numărul repetărilor şi al seriilor este mic, diferind funcţie de nivelul şi vârsta subiecţilor. Bariera de viteză. Denumită şi plafonare, bariera de viteză reprezintă fenomenul de stabilizare şi fixare a vitezei mişcărilor. Instalarea barierei de viteză este un proces fiziologic, dacă aceasta se realizează la vârsta maturităţii, după ce creşterea şi dezvoltarea organismului s-a definitivat. Instalarea prematură a barierei de viteză (la vârsta junioratului) este consecinţa unei metodici greşite de antrenament, în care se utilizează în exces exerciţiile de viteză, fără discernământ. Prevenirea instalării barierei de viteză trebuie să stea permanent în atenţia specialiştilor din domeniu şi constă în utilizarea variată a mijloacelor de antrenament în doze corespunzătoare vârstei şi pregătirii. Odată instalată, bariera de viteză poate fi trecută prin două metode: distrugerea barierei de viteză şi stingerea acesteia. Distrugerea barierei de viteză se realizează pe următoarele căi: îmbinarea lucrului analitic cu cel global, alergare la vale, aruncări cu 79 Universitatea SPIRU HARET obiecte mai uşoare, alergări cu handicap, exerciţii în condiţii uşurate, exerciţii în condiţii îngreuiate sau cu îngreuieri. Stingerea barierei de viteză presupune stoparea lucrului specific; în lipsa excitantului de întărire, stereotipul dispare. Locul calităţii motrice viteza în ontogeneză şi planificare. Referitor la aceste aspecte deosebim evoluţia şi dezvoltarea acestei calităţi motrice de-a lungul creşterii şi perfecţionării organismului uman pe vârste precum şi poziţia acesteia în planul de perspectivă, anual, etapă, ciclu săptămânal şi plan de lecţie. La vârsta şcolară mică (antepubertară), viteza cunoaşte o îmbu-nătăţire constantă, mai pregnant formele primare de manifestare. De altfel este recomandat lucru intens pe formele primare, deoarece este etapa în care sistemul nervos este receptiv la acest stimul. După această vârstă, viteza de reacţie, de execuţie şi de repetiţie cunosc o dezvoltare mai lentă (bazată mai mult pe consolidarea şi perfecţionarea tehnicii). La vârsta şcolară mijlocie (pubertară), viteza de reacţie şi de repetiţie ating valori apropiate adultului. Se recomandă dezvoltarea în limite fiziologice ale celorlalte forme de manifestare a vitezei. Acest lucru trebuie făcut cu grijă, Verhoşanski J. recomandând evitarea execuţiei în viteză maximă a exerciţiilor insuficient stăpânite. Postpubertar se recomandă dezvoltarea formelor de manifestare combinate, organismul definitivându-şi structura somatofuncţională răspunzătoare de manifestarea plenară a calităţii motrice viteza. Ca recomandare generală în dezvoltarea calităţilor motrice, şi în particular la viteză, este ca aceasta să se desfăşoare sub formă de joc, a cărui pondere scade progresiv spre postpubertar şi tinereţe-maturitate. În ceea ce priveşte locul şi rolul acesteia în planificare, viteza în planul anual are o curbă ascendentă dinspre etapa pregătitoare spre etapa competiţională. Bineînţeles că o influenţă mare o are şi tipul de efort pe care-l practică sportivul, nivelul şi vârsta subiectului. În ciclul săptă-mânal lucrul de viteză este planificat de cel puţin 2 ori. Dacă în planul de lecţie avem exerciţii de viteză acestea sunt plasate la începutul lecţiei, când sportivul este relativ odihnit, imediat după încălzire. 6.2. Calitatea motrică forţa Forţa se măsoară prin unităţile de măsură a lucrului mecanic şi este definită matematic prin formula F = mah, unde m = masa, a = acceleraţia şi h = distanţa pe care acţionează. Unitatea fundamen- tală de măsură a forţei este kg m2/s2 sau newton-ul. 80 Universitatea SPIRU HARET Definiţie: Capacitatea organismului de a învinge o rezistenţă exterioară sau de a ieşi din starea de repaus sau de mişcare cu ajutorul energiei eliberată de musculatură prin intermediul aparatului locomotor. Uneori se confundă termenul de forţă cu cel de putere. Puterea se măsoară în watt sau kg m/s şi reprezintă lucrul mecanic/viteza. În practică forţa reprezintă volumul activităţii, iar puterea inten-sitatea acesteia. În activitatea competiţională la majoritatea sporturilor este mai importantă puterea, adică manifestarea forţei în viteză maximă, care stabileşte în final clasamentul. Raportul forţă-putere se schimbă funcţie de ramura sportivă de la culturism (unde forţa este mai importantă) până la sporturile de luptă (unde forţa este necesară numai atât cât poate contribui la creşterea puterii). Factorii care condiţionează forţa pot fi factori ereditari, factori perfectibili şi factori psihici. Dintre factorii ereditari reţinem: – intensitatea şi concentrarea proceselor nervoase, care reglează aparatul muscular, în special valoarea influxului nervos motor; – structura fibrei musculare (compoziţia muşchiului din punct de vedere al raportului dintre fibrele fazice şi tonice); – secţiunea fiziologică a muşchiului, respectiv numărul fibrelor unui muşchi; – unghiul sub care acţionează pe pârghia osoasă muşchiul. Dintre factorii perfectibili enumerăm: – numărul fibrelor musculare angrenate în contracţie la un moment dat; – rezervele energetice şi alimentare, fluxul de sânge la nivelul muşchilor angrenaţi în efort; – gradul de întindere şi elasticitate a muşchiului; – coordonarea neuromusculară, realizată prin reglarea tonusului muşchilor antagonişti şi agonişti; – calitatea sistemului osos şi ligamentar, respectiv articulaţiile. Dintre factorii psihici specificăm: – mobilizarea voluntară şi capacitatea de concentrare a atenţiei; – motivaţia şi puterea voinţei; – pragul absolut şi diferenţiat ridicat al sensibilităţii chinestezice; – echilibrul afectiv, rezistenţa la emoţii puternice. Formele de manifestare ale forţei. Deosebim în acest sens urmă-toarele forme: forţa generală şi specifică, forţa dinamică şi statică, forţa absolută şi relativă, detenta. 81 Universitatea SPIRU HARET Forţa generală se referă la gradul de dezvoltare a întregului sistem muscular. Dezvoltarea acestei forme de manifestare o realizăm la începători, ca bază a pregătirii ulterioare. Forţa specifică reprezintă manifestarea acestei calităţi în condi-ţiile concrete de efort caracteristic stereotipului dinamic al probei sau ramurii de sport practicate. De asemenea poate fi manifestarea diferită a forţei pe segmentele corporale. Forţa dinamică este învingerea unei rezistenţe prin scurtarea sau lungirea fibrei musculare. Ea este generatoare de mişcare (deplasare a segmentului sau a corpului implicat). Este utilă în majoritatea sporturilor. Forţa statică reprezintă opunerea unei rezistenţe fără scurtarea sau lungirea fibrei musculare. Segmentele sau corpul nu-şi modifică starea inerţială. Este prezentă în aproape toate sporturile, dar este mai importantă în sporturile de luptă. Forţa absolută este capacitatea organismului de a învinge sau de a se împotrivi unei mişcări, indiferent de greutatea sa corporală, măsu-rată prin numărul total de kilograme deplasate sau suportate. Forţa relativă reprezintă forţa absolută raportată la masa subiec-tului. Ea este cea care interesează mai mult în activitatea practică, fiind un parametru al eficienţei antrenamentului sportiv. Detenta denumită şi „forţa explozivă” este o formă combinată a calităţilor motrice (între forţă şi viteză) şi va fi tratată mai târziu. Metode şi mijloace de dezvoltare a forţei. Corpul uman este format din peste 700 muşchi cu o topografie bine precizată. Dezvoltarea forţei vizează în principal două căi: creşterea forţei de contracţie a fibrei musculare şi a numărului de fibre musculare. Această dezvoltare va respecta strict caracteristicile efortului competiţional. Sunt două categorii de metode principale: metoda de dezvoltare a forţei fără îngreuieri dar în condiţii îngreuiate (nisip, zăpadă, deal, vale etc.) şi metoda cu îngreuieri. Un aspect particular al primei categorii este metoda eforturilor izometrice care constă în acţiuni de intensitate 30-100%, fără modificarea lungimii muşchilor (vezi forţa statică). Tot în cadrul primei metode intră şi metoda circuitului, care foloseşte o varietate mare de mijloace, repetări şi serii. Din cadrul metodei cu îngreuieri deosebim: metoda eforturilor mici, metoda eforturilor „până la refuz”, metoda eforturilor mijlocii, metoda eforturilor mari, metoda eforturilor maximale şi supramaximale. Mijloacele folosite sunt dintre cele mai diverse, încărcătura crescând de la până la 10% la prima metodă, trecând prin 30%, 50%, 70-80%, 82 Universitatea SPIRU HARET 100% şi mai mare cu ajutor la metoda eforturilor maximale şi supramaximale. Numărul de repetări şi serii scade proporţional odată cu mărirea încărcăturii. Intensitatea execuţiei prezintă variaţii funcţie de etapa de pregătire, sportul practicat şi nivelul de pregătire. Manifestarea şi dezvoltarea forţei în ontogeneză şi locul acesteia în planificare. Funcţie de creşterea şi dezvoltarea organismului, forţa prezintă diferite valori de manifestare şi grade de antrenabilitate. La copii şi juniori forţa generală dezvoltată armonios contribuie esenţial la creşterea indicilor de sănătate ai organismului. La vârsta şcolară mică este interzis efortul cu îngreuieri, deoarece organismul nu s-a maturizat din punct de vedere somatic. Este reco-mandată antrenarea detentei, mai ales pe componenta de viteză a acestei calităţi. Eforturile statice vor fi făcute cu mult discernământ pe toată perioada de creştere şi dezvoltare a organismului, pentru a nu produce necrozarea locală a capilarelor şi mai apoi a fibrei musculare. Se vor folosi mijloace variate şi ca metodă de dezvoltare circuitul. La adolescenţă se poate folosi toată gama de mijloace şi metode, dar judicios gradate după posibilităţile individuale, întrucât organis-mul nu şi-a definitivat dezvoltare, morfologică şi funcţională. O dată cu creşterea în vârstă (mai ales cea biologică) se măreşte şi paleta mijloacelor permise, iar efortul devine din ce în ce mai specific. În planificare trebuie să ţinem cont de faptul că forţa face parte din calităţile motrice ce se dezvoltă greu, dar se pierd repede. Indicatorii de forţă câştigaţi în 3 ani se pot pierde în 3 săptămâni. De aceea, dezvoltarea forţei este prezentă în planificare pe tot parcursul anului cu cel puţin 2 şedinţe pe săptămână (numai pentru întreţinere). În planul de lecţie dezvoltarea forţei este plasată în partea fundamentală spre final, înainte de încheiere (mai puţin dezvoltarea detentei care este plasatăîn prima parte). 6.3. Calitatea motrică rezistenţa Definiţie: Rezistenţa reprezintă capacitatea omului de a presta un anumit tip de efort un timp cât mai îndelungat, fără a se înregistra scăderea randamentului. Din acest punct de vedere avem două mari tipuri de rezistenţe: rezistenţa anaerobă şi rezistenţa aerobă. Prima depinde de rezervele ATP şi capacitatea de refacere a acestuia numai prin CP şi glicoliză anaerobă. Efortul durează aproximativ 1 minut şi depinde de nivelul acumulării de acid lactic, care blochează refacerea rezervelor ATP, transmiterea impulsului nervos, perturbând metabo-lismul muscular. 83 Universitatea SPIRU HARET Rezistenţa aerobă se obţine prin realizarea energogenezei prin intermediul sistemului respirator şi cardiovascular. Energia este elibe-rată prin arderea glicolitică, lipidică şi în final protidică din muşchi în prezenţa oxigenului. Sporirea enzimelor mitocondriale de la nivelul celulelor musculare, arată un nivel ridicat al acestei calităţi motrice. Formele de manifestare ale rezistenţei. Rezistenţa mai poate fi definită şi ca o capacitate a organismului de a întârzia oboseala după un anumit efort. După natura oboselii rezistenţa poate fi: intelectuală (vizează procesele de cunoaştere şi atenţie), senzorială (se referă la solicitările asupra analizatorilor), emoţională (implică procesele psihice) şi fizică (epuizarea rezervelor energetice). După amplitudinea ariei de localizare rezistenţa poate fi: locală (când participă mai puţin de 1/3 din muşchii corpului), regională (când participă între 1/3 şi 2/3 din muşchii corpului) şi globală (când parti-cipă mai mult de 2/3 din musculatura corpului). După calitatea efortului prestat deosebim două categorii: rezis-tenţa generală şi rezistenţa specifică. Rezistenţa generală depinde de următorii factori: – capacitatea plămânilor de a reţine O2 într-o cantitate cât mai mare în timpul efortului; – capacitatea de a transporta o cantitate cât mai mare de O2 la grupele musculare implicate, cu ajutorul hemoglobinei; – capacitatea cât mai mare de utilizare a O2 la nivel muscular. Rezistenţa specifică, se referă la efortul caracteristic fiecărei probe sau ramuri sportive. Ea se dezvoltă prin efort specific. În unele lucrări de specialitate se mai întâlnesc şi clasificări după durata efortului, împărţind rezistenţa în: rezistenţă de scurtă durată (până în 2 min.), rezistenţă de durată medie (între 2 min. şi 8 min.) şi rezistenţă de lungă durată (peste 8 min.). Metode şi mijloace de dezvoltare a rezistenţei. Funcţie de efortul depus avem următoarele metode de dezvoltare a rezistenţei: Metoda repetărilor, ce se pretează la dezvoltarea rezistenţei anaerobe. Deşi specifică dezvoltării vitezei, această metodă se adaptează la dezvoltarea rezistenţei prin folosirea mijloacelor generale sau speci-fice în număr mai mare, durată mai mare, cu pauze mai mici, în serii mai multe şi pe distanţe mai mari. Metoda intervalelor, eficient folosită pentru dezvoltarea rezis-tenţei mixte (efort anaerob-aerob) 84 Universitatea SPIRU HARET Metoda efortului neîntrerupt sau metoda efortului continuu, aşa numita metodă „maraton”, constă în prelungirea lucrului mecanic la intensităţi mai mici decât cea folosită în competiţie. Are mai multe variante: metoda antrenamentului alternativ (alternarea volumelor şi intensităţilor pe parcursul execuţiei), metoda alternativ-progresivă (creşterea progresivă a volumelor sau intensităţilor de lucru), fartlek (alternarea de voie a parametrilor efortului de-a lungul execuţiei). Manifestarea şi dezvoltarea rezistenţei în ontogeneză şi locul acesteia în planificare. De-a lungul creşterii şi dezvoltării organismului, rezistenţa se manifestă diferit funcţie de vârsta cronologică şi biologică. În etapa antepubertară, organismul suportă uşor eforturi aerobe (de intensitate medie). Nu sunt recomandate eforturile de intensitate mare timp îndelungat la această vârstă, deoarece factorul limitativ al acestei calităţi şi anume parametrii morfofuncţionali ai sistemului cardiovascular şi respirator sunt la mare distanţă de valorile adultului. În etapele următoare de dezvoltare, o dată cu îmbunătăţirea acestor parametri, se introduc treptat atât metode cât şi mijloace de dezvoltare şi a altor forme ale rezistenţei: rezistenţa specifică, rezistenţa locală, rezistenţa la efort anaerob etc. În antrenarea rezistenţei se recomandă la copii şi juniori urmă-toarele indicaţii: varietate de mijloace, volumul şi intensitatea solicitării să corespundă atât vârstei biologice cât şi nivelului de pregătire, activitatea să fie atrăgătoare prin folosirea diferitelor jocuri de mişcare şi concursuri specifice vârstei. În planul anual, ponderea dezvoltării rezistenţei generale descreşte plecând de la perioada pregătitoare spre perioada competiţională, în timp ce rezistenţa specifică se dezvoltă ascendent tot pe acest interval. În planul de lecţie locul dezvoltării rezistenţei se situează, de regulă la sfârşitul programului. Acest loc este ocupat şi în economia ciclului săptămânal. 6.4. Calitatea motrică îndemânarea Definiţie: Îndemânarea reprezintă capacitatea omului de a executa acţiuni motrice cu grad înalt de eficienţă în condiţii neprevăzute. Este o calitate motrică ce poate fi îmbunătăţită prin repetarea în condiţii variate ale tehnicii, dar are şi o parte de condiţionare genetică prin tipul de sistem nervos central şi funcţionalitatea analizatorilor. Se ştie că stângacii sunt mai îndemânatici decât dreptacii, deci subiecţii la care predomină emisfera cerebrală dreaptă coordonatoare a 85 Universitatea SPIRU HARET părţii stângi a corpului prezintă indici mai buni ai acestei calităţi decât persoanele la care predomină emisfera stângă. Dar cel mai mult această calitate motrică se dezvoltă prin exersare globală sau parţială a structurilor motrice, în condiţii dificile şi variate. În aceste condiţii se realizează o adaptare a sportivului la condi-ţiile neobişnuite de concurs (timp nefavorabil, ploaie, căldură excesivă, vânt etc.) la spaţiul competiţional (duritate diferită a terenului, lumino-zitate, dimensiuni etc.) şi la aparatura specifică (dimensiune, greutate, duritate, elasticitate etc.). Cu atât este mai intens solicitată această calitate cu cât proba sau ramura sportivă este mai complexă şi necesită un număr mai mare de deprinderi, priceperi motrice şi variante ale acestora. Evident îndemâ-narea creşte pe măsura înaintării în măiestria sportivă. Forme de manifestare ale îndemânării. Deosebim în acest sens două forme de manifestare: îndemânarea generală şi cea specifică. Îndemânarea generală se referă la bagajul motric general cu care a fost investit omul de-a lungul întregului proces de instruire la un moment dat şi care este aplicat cu eficienţă în condiţii diferite. Îndemânarea specifică se referă la aplicarea creativă şi eficientă a bagajului motric din ramura sportivă pe care individul o practică. Metode şi mijloace de dezvoltare a calităţii motrice îndemânarea. Metodologia dezvoltării îndemânării cuprinde câteva reguli de bază: – menţionarea gradului de dificultate a mişcării; – învăţarea corectă a tehnicii respective, cu toţi parametrii de spaţiu şi timp în ordinea firească de desfăşurare; – efectuarea stereotipului dinamic într-un timp din ce în ce mai scurt, până la eficientizarea preconizată; – învăţarea şi a altor variante de rezolvare a problemelor tehnico-tactice ivite; – trecerea rapidă de la un stereotip dinamic la altul; – creşterea treptată a dificultăţii în coordonarea mişcării. Mijloacele folosite sunt împărţite în două categorii: mijloace directe şi mijloace indirecte. Dintre mijloacele directe enumerăm: exerciţii cu schimbarea îngreuierii, exerciţii în condiţii îngreuiate, exerciţii cu alternarea segmentelor care lucrează, exerciţii combinate. Dintre exerciţiile indirecte fac parte exerciţiile provenite de la jocurile sportive, de mişcare, alte exerciţii nespecifice. 86 Universitatea SPIRU HARET Manifestarea şi dezvoltarea îndemânării în ontogeneză şi locul acesteia în planificare La vârsta şcolară mică (antepubertară) se va pune accentul pe învăţarea mişcărilor de bază şi cele aplicative (un număr cât mai mare de deprinderi şi priceperi din schi, înot, atletism, gimnastică, jocuri sportive etc.) deci pe dezvoltarea îndemânării generale. Spre sfârşitul perioadei se pun bazele tehnicii sportului care se vrea practicat. La pubertate se manifestă o stagnare sau chiar un regres al înde-mânării datorită transformărilor radicale pe care le suferă organismul. Postpubertar până la maturitate, îndemânarea creşte progresiv o dată cu consolidarea şi perfecţionarea tehnicii specifice. Din punct de vedere al planificării anuale, această calitate mani-festă interesul sportivului şi al antrenorului în toate perioadele de pregătire. Bineînţeles că accentul se mută de la îndemânarea generală spre cea specifică odată ce ne apropiem de perioada competiţională. În planul de lecţie, această calitate motrică se dezvoltă eficient la începutul lecţiei, pe fondul de odihnă al sistemului nervos. 6.5. Calitatea motrică mobilitatea În definirea acestei calităţi motrice unii autori au mai folosit şi termenul de supleţe. Totuşi trebuie să precizăm că noţiunea de mobili-tate este mai apropiată de activitatea de la nivelul articulaţiei, pe când supleţea se referă la gradul de elasticitate a ligamentelor, tendoanelor şi muşchilor. Această calitate motrică poate fi pusă în evidenţă fie cu ajutorul goniometrului unde unitatea de măsură este gradul, fie cu ajutorul ruletei sau riglei, unitatea de măsură fiind în acest caz centimetrul. Definiţie: Capacitatea omului de a efectua acţiuni şi activităţi motrice cu un înalt grad de amplitudine. În acest sens trebuie să facem precizarea că fiecare ramură sportivă în parte are un sistem de exerciţii specifice care se pot executa cu un anumit grad de mobilitate optimă, dincolo de care mişcarea îşi pierde din eficienţă. De asemenea trebuie să menţionăm că omul nu are aceeaşi mobilitate tot timpul, chiar la aceeaşi articulaţie, ea depinzând de diverşi factori interni şi externi dintre care cel mai important îl repre-zintă temperatura locală, deci gradul de vascularizare. La sculare (după odihna pasivă) şi după masă, organismul are o mobilitate mai scăzută decât în timpul zilei. De asemenea, mobilitatea creşte o dată cu încăl-zirea prealabilă prin efort muscular uşor al zonei de activitate. 87 Universitatea SPIRU HARET Mobilitatea are o importantă componentă determinată genetic, depinzând de forma suprafeţelor articulare, de supleţea coloanei verte-brale, de supleţea ligamentelor, tendoanelor, fibrelor musculare, precum şi de tonusul acestora. În acest sens un rol important îl deţine sistemul muscular, la nivelul căruia avem cele mai multe disponibilităţi de îmbunătăţire. Cu cât muşchii antagonişti cedează mai uşor la întindere (prin antrenament îndelungat), cu atât se manifestă mai plenar mobi-litatea. Astfel calităţile morfofunţionale ale aparatului locomotor sunt elementele limitative ale manifestării şi dezvoltării acestei calităţi. Forme de manifestare ale mobilităţii. Există mai multe criterii de clasificare. După numărul de articulaţii la care ne raportăm avem: mobilitate generală şi mobilitate locală. Deşi generală, mobilitatea se manifestă numai în raport de o anumită articulaţie concretă. Mobilitatea generală se referă la media manifestării acestei calităţi în tot organismul. După cum este şi denumită, mobilitatea locală se referă la manifestarea acesteia la zona precisă de acţiune articulară. O formă particulară restrânsă a mobilităţii, o constituie mobilitatea specifică, ce se referă la mobilitatea în efortul particular specific ramurii de sport practicate. După modul de evidenţiere a mobilităţii deosebim mobilitatea pasivă şi mobilitatea activă. Mobilitatea pasivă poate fi pusă în evi-denţă fie prin întinderea musculară realizată de subiectul însuşi, fie prin acţiunea pasivă a greutăţii corpului sau a segmentului respectiv, fie prin acţiunea activă cu alt segment asupra zonei respective (membru superior ce apasă asupra segmentelor osoase implicate). De asemenea mobilitatea pasivă se evidenţiază şi prin acţiunea activă a partenerului asupra zonei articulare. Întotdeauna mobilitatea pasivă obţinută prin acţiunea partenerului (mobilitatea maximă) este mai mare decât cea realizată de sportivul însuşi. Mobilitatea activă este pusă în evidenţă prin acţiunea musculară specifică zonei de acţiune şi întotdeauna este mai mică decât cea pasivă. Sunt şi alte criterii de clasificare a mobilităţii după cum urmează: – după zona anatomică distingem: mobilitatea scapulohumerală, coxofemurală, a coloanei, genunchiului, cotului, gleznei etc.; – după planurile în care se manifestă avem: mobilitate în plan sagital, frontal şi transversal; – după felul mişcării permise avem: mobilitate în flexie, extensie, anteducţie, retroducţie, abducţie, adducţie, circumducţie, rotaţie internă, rotaţie externă; – după regimul de lucru al muşchilor agonişti avem mobilitate izotonică şi izometrică. 88 Universitatea SPIRU HARET Metode şi mijloace de dezvoltare a mobilităţii. Ca metodă generală avem în vedere metoda repetărilor, iar ca metodă specifică stretchingul. Stretching provine din englezescul „stretch” ce înseamnă întindere. Metoda are ca particularitate menţinerea un anumit timp a întinderii musculare, prin rămânerea într-o anumită poziţie a segmentelor din zona în care dorim să mărim mobilitatea. Aceste tipuri de exerciţii se folosesc şi la încălzirea organismului sportivului, iar ca indicaţie metodică generală se recomandă intrarea gradată în efort, atât ca volum cât şi ca intensitate. Ca exerciţii se folosesc atât cele libere cât şi cu îngreuieri (generale şi specifice). Dintre exerciţiile libere enumerăm: aplecări, îndoiri, rotări, flexii, extensii, balansări etc. La exerciţiile cu îngreuieri folosim: mingi medicinale, gantere, bastoane etc. Exerciţiile pot fi statice, dinamice sau combinate după felul mobilităţii pe care vrem s-o dezvoltăm. Apariţia durerii este un semnal de alarmă asupra faptului că s-au folosit volume şi intensităţi prea mari. Manifestarea şi dezvoltarea mobilităţii în ontogeneză şi locul acesteia în planificare. Datorită particularităţilor anatomo-funcţionale specifice vârstelor, copiii de vârstă mică (prepubertari) prezintă o mobilitate mai bună decât copiii de vârstă mare (postpubertari). Deci mobilitatea se pierde o dată cu înaintarea în vârstă, dacă nu se lucrează pentru menţinerea şi dezvol-tarea acesteia. Cu cât ne apropiem de perioada competiţională, în majoritatea sporturilor, lucrul la mobilitate scade atât ca volum cât şi ca intensitate. În ciclul săptămânal, dezvoltarea mobilităţii este planificată în fiecare lecţie, cu accente specifice funcţie de pregătire, specializare şi de perioada de pregătire. De asemenea planul de lecţie cuprinde dezvoltarea acestei calităţi în oricare dintre verigi sau momente ale lecţiei, funcţie de moti-vele enumerate mai sus. Ca menţiune specială ţin să precizez, ca după folosirea stretchingului, să fie prevăzute obligatoriu la vârsta creşterii şi dezvoltării organismului şi nu numai, o serie de exerciţii dinamice pentru regularizarea fluxului sanguin local, pentru a preîntâmpina necrozarea ţesuturilor respective. 6.6. Calităţile motrice combinate şi complexe Orice mişcare este susţinută de manifestarea, într-o măsură mai mare sau mai mică, a tuturor calităţilor motrice enumerate mai sus. Deci putem spune că în practică, în proporţie covârşitoare, acţionează formele 89 Universitatea SPIRU HARET combinate şi complexe a calităţilor motrice. După proporţia în care sunt reprezentate au primit denumirea celor predominante. Înainte de a trece la clasificarea lor, trebuie să facem precizările terminologice necesare. În acest sens avem noţiunea de regim de lucru, ce defineşte tipul dominant al calităţii motrice, pe fondul căreia acţionează una sau mai multe calităţi. De-a lungul timpului, autorii au făcut numeroase clasificări ale acestor calităţi, personal reţinând punctul de vedere al lui Nicu Alexe şi colaboratorii. Astfel, aceştia deosebesc calităţile motrice combinate de cele complexe, prin numărul în care acestea participă. Calităţile motrice combinate sunt formate din două calităţi motrice (dintre care una este regimul de lucru), pe când cele complexe sunt formate din patru calităţi motrice (două reprezintă regimul de lucru). Calităţi motrice combinate: – Rezistenţa în regim de viteză (R-V): reprezintă capacitatea organismului de a efectua contracţii musculare rapide, pe o durată mare de timp. Intensitatea de lucru este de 50-65% din posibilităţi. Se folosesc un număr de 4-12 exerciţii cu 9-12 repetări în 4-6 serii. Este specifică mai ales probelor de fond, semifond, dar şi tuturor sporturilor cu efort asemănător. – Rezistenţa în regim de forţă (R-F): reprezintă capacitatea orga-nismului de a rezista la eforturi moderate pe o durată mare de timp. Intensitatea este de 50-65%, se folosesc 6-9 exerciţii în 12-24 repetări (uneori până la refuz) a câte 4-6 serii. Se întâlneşte în probele de fond din atletism, canotaj, caiac-canoe, ciclism, patinaj, biatlon, înot, lupte greco-romane, schi, alpinism etc.; – Forţa în regim de viteză (F-V): denumită şi forţă explozivă, este capacitatea organismului de a învinge o forţă destul de mare printr-o viteză de contracţie maximă. Intensitatea este cuprinsă între 65-95%, folosindu-se 6-9 exerciţii într-un număr de 3-6 repetări, în 6-9 serii. Se întâlneşte în aruncările atletice (greutate, disc, suliţă, ciocan), haltere, rugby, bob, gimnastică, sărituri în apă, patinaj artistic, judo etc.; – Forţa în regim de rezistenţă (F-R): este capacitatea organis-mului de a rezista la eforturi în condiţiile învingerii unor forţe destul de mari. Intensitatea de lucru este de 65-80%, numărul de exerciţii 9-12, numărul de repetări 6-12 (uneori până la refuz), numărul de serii 4-12. Este specifică la canotaj, caiac-canoe, ciclism şosea, polo etc.; – Viteza în regim de forţă (V-F) este denumită şi detentă şi reprezintă capacitatea organismului de a efectua mişcări rapide prin 90 Universitatea SPIRU HARET învingerea unei rezistenţe relativ mici. Intensitatea de lucru este de 30-65%, folosindu-se 5-6 exerciţii, 3-6 repetări şi 6-9 serii. Este folosită în aler-gările de viteză, săriturile atletice, jocurile sportive, sporturi aciclice (lupte, scrimă, box, gimnastică etc.); – Viteza în regim de rezistenţă (V-R): reprezintă capacitatea organismului de a efectua contracţii musculare scurte pe fondul unei tensiuni musculare mai îndelungate. Intensitatea este de 30-65%, numărul de exerciţii 5-9, numărul de repetări 6-9 şi numărul de serii 6-9. Se întâlneşte în sărituri, alergări de viteză şi în toate jocurile sportive. – Îndemânarea în regim de viteză (Î-V): capacitatea organismului de a executa mişcări rapide cu indici superiori de eficienţă. Intensităţile sunt de 30% şi se folosesc 6-9 exerciţii în 6-9 repetări a 6-9 serii. Această calitate este întâlnită în săriturile atletice, săriturile cu schiurile, box, lupte, sărituri în apă, bob, gimnastică etc.; – Îndemânarea în regim de forţă (Î-F): reprezintă capacitatea organismului de a parcurge trasee tehnice cu uşurinţă în condiţii variate, cu opunerea unor rezistenţe medii şi mari. Intensitatea practicată este de 65%. Se folosesc 3-6 exerciţii în 9-32 repetări structurate în 9-12 serii. Este întâlnită în jocurile sportive, în sporturile aciclice etc.; – Îndemânarea în regim de rezistenţă (Î-R): este capacitatea organismului de a efectua mişcări cu eficienţă mare un timp mai înde-lungat. Intensitatea este de 50% şi se folosesc 6-9 exerciţii în 16-32 repetări a câte 9-12 serii. Această calitate motrică combinată o întâlnim în box, patinaj, lupte, jocuri sportive, polo, gimnastică etc.; – Mobilitatea în regim de viteză (M-V): reprezintă capacitatea organismului de a executa mişcări cu amplitudine mare în maximum de viteză. Se folosesc 9-12 exerciţii în 9-12 repetări a câte 9-12 serii. Este întâlnită în aruncările atletice, lupte, judo, alergările de garduri, săritura cu prăjina, săritura în înălţime, handbal, baschet, scrimă etc.; – Mobilitatea în regim de forţă (M-F): reprezintă capacitatea organismului de a executa mişcări cu amplitudine mare în condiţiile învingerii anumitor rezistenţe externe. Intensitatea este de 65%. Se folosesc 3-6 exerciţii, 16-32 repetări în 9-12 serii. Este absolut necesară în haltere, gimnastică, alpinism.; – Mobilitatea în regim de rezistenţă (M-R): este capacitatea orga-nismului de a executa mişcări cu amplitudine mare un timp îndelungat. Intensitatea de lucru este de 50%. Se folosesc 3-9 exerciţii, 32-64 repetări în 9-12 serii. Este folositoare în marş, sărituri atletice, înot, aruncările atletice etc.; 91 Universitatea SPIRU HARET Dintre calităţile motrice complexe deosebim: – forţă-viteză în regim de îndemânare-forţă (aruncările atletice); – forţă-viteză în regim de îndemânare-mobilitate (lupte, judo); – viteză-forţă în regim de îndemânare-rezistenţă (jocuri sportive); – forţă-viteză în regim de forţă-rezistenţă (haltere); – rezistenţă-forţă în regim de rezistenţă-viteză (patinaj); – viteză-forţă în regim de rezistenţă-îndemânare (baschet, fotbal); – îndemânare-forţă în regim de viteză-forţă (gimnastică). 92 Universitatea SPIRU HARET 7. Factori nespecifici ce influenţează antrenamentul şi concursul În afara factorilor specifici antrenamentului şi concursului pe care i-am studiat, în procesul instructiv-educativ mai acţionează o serie de alţi factori exteriori domeniului, care de cele mai multe ori au o influenţă decisivă privind rezultatul concret în activitatea sportivă de performanţă. Nu de puţine ori, deşi s-a respectat metodologia antrena-mentului sportiv, în final rezultatul sportiv nu a fost pe măsura efortului susţinut, din cauza unor factori de mediu, alimentari, medicamentoşi sau tehnici neprevăzuţi sau insuficient pregătiţi în planificare. 7.1. Factorii de mediu Din această categorie fac parte: umiditatea şi temperatura mediului de efort, dimensiunile şi calităţile terenului şi a materialelor de lucru, viteza şi direcţia vântului, altitudinea, latitudinea şi longitudinea de lucru. Umiditatea şi temperatura mediului influenţează pozitiv sau negativ efortul de antrenament şi concurs. Antrenamentul în ramurile de sport în care efortul se desfăşoară pe etape sau în locuri diferite sub acest aspect, trebuie să prevadă adaptări la condiţii diverse. Valorile extreme ale indicatorilor de umiditate şi temperatură în general influenţează negativ performanţa. În acest sens, în schi, atletism, jocuri sportive, precum şi în toate sporturile cu caracteristici asemănătoare, pregătirea trebuie să se desfăşoare în condiţii variate privind temperatura şi umiditatea. Umiditatea mai mare se percepe ca o temperatură mai mare (fie în sens pozitiv fie în sens negativ). Astfel, la umiditate mai mare valorile pozitive vor fi percepute mai mari, iar cele negative mai mici. Viteza şi direcţia vântului pot influenţa randamentul efortului. De asemenea, vântul are influenţă şi asupra percepţiei temperaturii mediului ambiant, în sensul că valori mari ale acestuia dau percepţia unor temperaturi mai scăzute. După cum bine se ştie, vântul din faţă în unele probe în care câştigătorul se decide după parcurgerea unei anu-mite distanţe, are influenţă negativă asupra timpului de parcurgere. Mai mult, sportivul nepregătit să facă faţă unor astfel de provocări, de cele mai multe ori cedează psihic, înainte de epuizarea rezervelor ener-getice. Iată de ce, antrenamentul în condiţii variate ale acestui factor de mediu are importanţă mare în sporturile de întrecere individuale în care se parcurge o distanţă (schi fond, crosuri atletice, caiac-canoe etc.). Dimensiunile şi calităţile terenului şi ale materialelor de lucru au o importanţă mare mai ales în jocurile sportive, dar şi în alte 93 Universitatea SPIRU HARET sporturi: nataţie, gimnastică, lupte, judo, atletism şi alte sporturi dependente de acest factor. Terenul poate fi moale, dur, alunecos, cu aderenţă bună, elastic, plastic etc. Dimensiunea are şi ea un rol în stabilirea performanţelor, ştiindu-se spre exemplu că pe aceeaşi distanţă (50 m) se obţin rezultate diferite la nataţie în bazinul olimpic faţă de bazinul de 25 m. De asemenea, calitatea materialelor are influenţă mare asupra rezultatelor obţinute în atletism (aruncări, săritura cu prăjina), precum şi în canotaj, caiac-canoe, gimnastică etc. O prăjină calitativ mai bună, un aparat mai bun la gimnastică, o barcă mai bună la canotaj, în condiţii egale de efort, face ca rezultatul final să fie mai bun decât cel care are materiale inferioare calitativ. Altitudinea, latitudinea şi longitudinea de lucru au la rândul lor influenţe diferite, funcţie de adaptarea realizată. Clasificarea biocli-matologică face diferenţa între altitudinea joasă 500-1200 m (între 500-1000 m „climatul de cruţare”), altitudinea mică între 1200-1800 m (peste 1200 m „climatul excitant”), altitudinea medie între 1800-2500 m, altitudinea mare între 2500-4500 m şi altitudinile înalte peste 4500 m Pentru activitatea sportivă din ţara noastră, prezintă interes altitudinile joase pentru refacere şi altitudinile medii pentru pregătire. Urcând pe verticală, temperatura aerului scade cu 0,50C la 100 m iarna şi cu 0,70C vara. Presiunea atmosferică (în jur de 760 mm Hg la nivelul mării) scade cu 10-12 mm Hg la fiecare 100 m pe verticală, astfel că la 1000 m ajunge la 700 mm Hg. Presiunea parţială a O2 scade de la 20,95% la nivelul mării la 18,7% la 1000 m, 15,08% la 2000 m, 11,18% la 5000 m, viaţa nefiind posibilă sub 10% O2. Umiditatea relativă creşte de la nivelul mării 60-65% la 75-85% la 2000 m. Hipoxia, hipobarismul şi umiditatea crescută întâlnită la altitudini medii au influenţă negativă asupra efortului în general, mai ales în perioada de adaptare (10-14 zile). Efectul pozitiv permanent este reprezentat de radiaţiile atmosferice şi aeroionizarea negativă găsită la aceste altitudini, faţă de aerul poluat şi aeroionizarea pozitivă nocivă organismului pe care o întâlnim la şes şi în aglomerările urbane. Altitudinea medie este propice eforturilor anaerobe şi contraindi-cată eforturilor aerobe (în privinţa concursurilor). Prin lucru de cel puţin 21 zile la altitudine se măresc toţi indicatorii de eficienţă a efortului indiferent de felul acestuia. Coborârea la nivelul mării, după o perioadă de adaptare (14 zile), duce la performanţe ridicate în efortul specific. Longitudinea la care se desfăşoară antrenamentul şi mai ales concursul impun adaptarea organismului, mai ales în ceea ce priveşte 94 Universitatea SPIRU HARET refacerea. Fusul orar este distanţa longitudinală de 150 pe care Pământul o parcurge într-o oră. Organismul se adaptează mai uşor la longitudini vestice decât estice. Latitudinea impune adaptări ale organismului la microclimaturi locale: temperate, tropicale, stepă, temperat, continental etc. 7.2. Factorii alimentari Dintre factorii alimentari enumerăm trofinele, mineralele şi vita-minele, conţinute în raţia alimentară, funcţie de consumul specific fiecărui tip de efort. În calculul raţiei alimentare (unitatea de măsură 1 kcal) trebuie să ţinem seama de: necesarul energetic bazal (calculat la 1 kcal/kg/corp), necesarul energetic consumat de termoreglare (8-10% din aportul total), nevoile energetice ale activităţii sportive zilnice, consumul specific de prelucrare a principiilor alimentare (10% din total), deficitul de asimi-lare (10% din total). Astfel, raţia alimentară în atletism arată astfel: 100 m = cca 35 kcal, 200 m = cca 70 kcal, 400 m = cca 100 kcal, 800 m = cca 130 kcal, 1500 m = cca 170 kcal, 5000 m = cca 450 kcal, 10000 m = cca 750 kcal, 5 km marş = cca 250 kcal, 10 km marş = cca 600 kcal, 50 km marş = cca 2300 kcal, maraton = cca 2500 kcal La patinaj: 500 m = cca 45 kcal, 1500 m = cca 80 kcal, 5000 m = cca 200 kcal, 10000 m = cca 400 kcal Pentru canotaj: cca 10 kcal/min. Pentru jocul de fotbal: cca 1500 kcal Pentru un joc de baschet: cca 900 kcal Pentru un joc de volei = cca 10 kcal/min. Pentru înot intens în apă la 240C: cca 12-14 kcal/min. Ministerul Sănătăţii a stabilit unele norme în funcţie de natura şi intensitatea efortului: 75-100 kcal/oră pentru activităţi fizice uşoare; 100-300 kcal/oră pentru activităţi fizice medii; 300-500 kcal/oră pentru activităţi fizice grele şi peste 500 kcal/oră pentru activităţi fizice foarte grele; sportivii se încadrează între 65-80 kcal/kg/24 ore. S-au stabilit, de asemenea, 8 grupe de alimente principale, din care se asigură raţia calorică la sportivi, după cum urmează: – grupa I lapte şi derivate (circa 15% din raţie); – grupa a II-a carne, peşte şi derivate (cca. 10% din raţie); – grupa a III-a ouă (cca. 2% din raţie); – grupa a IV-a legume, fructe (cca. 15% din raţie); – grupa a V-a cereale, leguminoase uscate (cca. 40% din raţie); – grupa a VI-a produse zaharoase (cca. 8-10% din raţie); – grupa a VII-a grăsimi alimentare (cca. 10% din raţie); 95 Universitatea SPIRU HARET – grupa a VIII-a băuturi (2-3 litri în 24 ore). Privind procentul din raţia alimentară la trofine avem: proteinele 14-20%, glucide 55-60% şi lipide 22-24%. Grupa a IV-a este principala furnizoare de vitamine şi minerale. Privind proporţia raţiei alimentare în regimul zilnic de hrană se preconizează: 25-30% la micul dejun, 35% la masa de prânz şi 25-30% la masa de seară. Între mese se mai acceptă un 5% înainte de primul antrenament de dimineaţă şi 5-7% înainte de antrenamentul de după amiază. În continuare prezentăm 3 tabele ce conţin compoziţia în trofine, minerale şi vitamine la 100 g din principalele alimente: Conţinutul în trofine la 100 g alimente Tabel nr.7 Lapte de vacă Iaurt slab Brânză de vacă Brânză burduf Telemea oaie Telemea vacă Caşcaval Dobrogea Carne de vacă Carne de porc Carne de miel Carne de găină Creier bovine Ficat de porc Salam de vară Şuncă presată Parizer Peşte (crap) Peşte (şalău) Ou de găină Cartofi Morcov Mazăre boabe Fasole verde Varză albă 96 Proteine 3,5 3,3 17 28 17 17 24 21 22,4 18 20 0 19 26,5 18,4 10,1 18,9 19,4 7,0 2,1 1,5 8,4 2,0 1,8 Glucide 4,8 3,3 4,6 0,5 1,0 1,0 1,0 ----------3 43,4 -------- 0,3 19,1 8,8 14,0 5,7 5,8 Lipide Kcalorii 3,6 67 0,1 30 1,2 97 28 377 20 270 17,2 243 25,0 334 3,5 118 6,3 143 20 260 5,0 128 9,0 125 6,0 146 -- 510 26,7 324 26,6 289 2,8 104 0,9 83 6,0 65 0,2 89 0,3 45 0,5 96 0,2 33 0,3 82 Universitatea SPIRU HARET Cireşe 1,1 Căpşuni 0,8 Caise 1,1 Prune 0,6 Mere 0,3 Lămâi 0,9 Struguri 2,1 Pere 0,3 Portocale 0,8 Pepene verde 0,5 Nuci 17,0 Banane 1,3 Fasole boabe 23 Pâine albă 10,3 Pâine intermediară 8,3 Miere de albine 0,4 Zahăr --Glucoză -- Ciocolată cu lapte 0,9 Halva 13,9 Unt 8,0 Smântână 20% 3,5 Untură porc 0,2 Margarină 0,5 Ulei floarea-soarelui -- 18,5 0,3 82 8,2 0,6 43 0,1 12,9 58 17,2 0,1 74 16,9 0,4 74 6,2 0,7 30 18,5 1,7 100 16,9 0,4 74 10,1 0,2 47 5,4 0,1 29 13,0 58,5 666 13,4 0,6 66 47,5 1,7 303 54,0 2,0 282 52,2 0,8 255 81,3 -- 335 99,9 -- 410 77,7 -- 319 49,8 39,9 603 47,4 32,5 554 2,5 80,0 806 3,1 20,0 213 -- 99,6 928 -- 82,0 766 -- 99,9 929 97 Universitatea SPIRU HARET Conţinutul în minerale la 100 g alimente Tabel nr.8 K Na Ca Mg P Cl Lapte de 160 50 125 12 90 98 vacă Unt 16 8 15 2 25 3 Smântână 126 35 90 10 70 80 Telemea 150 2000 500 30 400 3000 Caşcaval 180 1400 700 45 500 2100 Brânză de 150 30 250 25 180 160 vaci Ou 70 65 30 6 110 80 Carne de 350 70 10 25 230 70 vacă Carne de 330 65 10 25 215 70 porc Peşte slab 330 100 35 30 220 240 Mălai 300 10 22 120 250 40 Spanac 700 70 75 57 55 100 Portocale 200 4 50 13 23 4 Prune 300 3 20 10 25 1,5 Struguri 300 2 20 11 20 1,0 Caise 320 1 17 12 25 0,8 Varză 400 30 72 70 60 40 Mere 120 3 8 5 10 1,5 Lămâi 170 3 40 13 20 5,0 Radicali +27 -4 -4 -4 -3 -4 -180 -137 -77 -120 -24 +350 +62 +77 +70 +85 +49 +26 +85 98 Universitatea SPIRU HARET Conţinutul în vitamine la 100 g alimente Tabel nr.9 Vit. Vit. B2 B6 A B1 (meg) (meg) (UI) (meg) Lapte de 150 45 200 0,10 vacă Smântână 1000 40 140 -- Unt 3500 -- -- --Brânză 50 30 250 --de vaci Caşcaval 1200 50 400 0,5 Ou 1000 60 180 0,2 Carne de 30 160 250 0,6 vită Carne de 60 900 200 0,8 porc Şuncă -- 900 200 0,7 Peşte 200 100 150 0,3 slab Pâine -- -- 250 150 integrală Pâine -- -- 100 20 albă Cartofi -- 30 110 100 Fasole -- 500 150 200 verde Spanac -- 150 250 0,50 Varză -- 100 80 0,08 albă Morcovi -- 80 70 0,20 Caise -- 40 80 0,08 Cireşe -- 60 60 0,05 Căpşuni -- 40 50 0,05 Pătrunjel -- 140 -- -- PP C D (meg) (mg) (UI) 0,2 2,0 3-4 -- 1,5 20-50 -- -- --0,5 1,5 -- 1,5 1,0 20-40 0,1 -- 50 6,0 1,0 10 6,0 0,8 10 7,0 -- --4,0 1,0 206 0,25 2,0 -- 0,15 1,0 -- 1,5 14,0 --0,5 20,0 -- 0,8 50 --0,05 50 -- 1,0 7,0 ---- 8,0 --0,1 10,0 --0,4 70 ---- 200 -- 99 Universitatea SPIRU HARET Continuare Tabel nr.9 Lămâi -- 50 Măceşe -- 30 Mere -- 45 Portocale -- 60 Struguri -- 50 Nuci 106 550 30 ---- -- 30 0,25 40 0,10 20 0,12 400 0,25 0,3 50 ---- 1000 --1,0 5,0 ---- 50 --0,4 3,0 ---- 5,0 -- 7.3. Medicaţia în efortul sportiv Aceasta a urmat două direcţii diferite: una pe linia păstrării şi întăririi sănătăţii şi alta ce a vizat strict obţinerea artificială a perfor-manţei cu orice preţ (preţ de multe ori plătit cu viaţa). Prima direcţie este reprezentată de susţinătoare, care la rândul lor sunt de efort (pentru restabilirea capacităţilor energetice după efort) şi de refacere (restabi-lirea pe plan metabolic). Cea de-a doua direcţie vizează domeniul dopingului în sport, care în contemporaneitate a căpătat accente nemaiîntâlnite. I. Drăgan a definit susţinătoarele de efort ca fiind o serie de compuşi naturali sau de sinteză, fiziologici, care intervin în reacţiile eliberatoare de energie în organismul sportivului (denumite şi substanţe ergotrope). Sunt un fel de biocatalizatori ai reacţiilor intracelulare care facilitează desfăşurarea unui lucru mecanic sau efort psihic (efort sportiv) de o mare intensitate şi durată, cu o cheltuială energetică cât mai economică şi care acoperă consumurile energetice reclamate de performanţa sportivă specifică. Susţinătoarele de refacere reprezintă o altă grupă de produşi naturali sau de sinteză, fiziologici, care intervin de regulă compensator pe plan metabolic, restabilind până la „supracompensare” rezervele energetice ale organismului, care scad în efort atât din cauza consumurilor crescute, cât şi a pierderilor exagerate pe calea sudoraţiei, a eliminărilor renale etc. (denumite şi substanţe trofotrope). Aceste substanţe se pot încadra în următoarele categorii: complexe de oligoelemente (săruri minerale), compuşi glucidici, aminoacizi şi con-centrate proteice, diverse substanţe sau asocieri de nutrient. Prezentăm în continuare tabelul cu substanţele ergotrope şi trofotrope aşa cum apare în literatura de specialitate: 100 Universitatea SPIRU HARET Tabel nr.10 Susţinătoare de efort Susţinătoare de refacere 1. Complexe vitaminice Complexe vitaminice (Polivitaminizant S, Viplex, Cavit 9 Forte, 9-Vita, Supradyn, Multibionta, Cantanega-2000 2. Complexe de oligoele- Complexe de oligoelemente mente (Polimineralizant S) 3. Compuşi glucidici Compuşi glucidici (Eleutal) (glucoză, fructoză) – Comprimante energizante – 4. Aminoacizi (lecitină, acid Aminoacizi (glicocol, arginină, acid aspartic) aspartic) – Algutol – Vitaspol – Efortex, osolecitină 5. Produşi diverşi (Piritinol, Produşi diverşi (Piracetam, Piravitan, Vincamină, Pirivin, Sargenor, Glicocol-Nevrosthenine, Apilarnilprop, Hematodin, asparatat de K şi Mg, Folcisteină, Aslavital, concentrate proteice îmbogă- Ginseng, Multivita-glucoză, Seleniu şi ţite cu vitamine, minerale, vitamina E (antioxidant), glutacisteseleniu– E polen + vitamine, L – carnitină, fortavit, inosina Produse elaborate pentru sportivi Polivitaminizant S Polivitaminizant S Polimineralizant S Polimineralizant S Comprimate energizante Eleutal Algutol Vitaspol Efortex Piravitan Pirivin Glutocisteseleniu – E Fortavit Pentru recuperare Cremă trofică stimulantă I (masaj stimulant) Cremă trofică stimulantă II (masaj stimulant) Cremă relaxantă (refacere-masaj) Cremă analgică-antiinflamatorie (în patologia traumatică) 101 Universitatea SPIRU HARET Substanţele dopante, au fost folosite încă din cele mai vechi timpuri, atât pe animale cât şi la om, în vederea îmbunătăţirii performanţelor fizice. S-au dat multe definiţii dopingului, în final reţinând-o pe cea furnizată de E.E.F.S.R. care apreciază că este un termen ce ţine de domeniul medico-biologic: „Utilizare de către sportivi, înainte sau în timpul competiţiei, precum şi în perioadele de antrenament, a sub-stanţelor trecute în listele cu substanţe interzise de către comisia medi-cală a CIO şi de către Federaţia Internaţională de Medicină Sportivă (FIMS), indiferent de compoziţia, forma de administrare şi denumirea comercială a produsului care le conţine. Şi folosirea în scop terapeutic a acestor substanţe este doping, dacă la examenele antidoping se constată depăşirea limitelor admise de CIO şi FIMS. Comisia medicală a CIO consideră doping următoarele categorii de substanţe de bază: a) Stimu-lentele psiho-motorii; b) Aminele simpatico-mimetice; c) Stimulentele sistemului nervos central; d) Narcoticele şi analgezicele; e) Steroizii anabolizanţi; f) Betablocantele, diureticele, laxativele şi substanţele de mascare. Listele oficiale cu substanţele de bază şi produsele comer-ciale care le conţin au suferit modificări în decursul timpului şi se vor modifica în continuare pe măsura creării de noi substanţe dopante şi de metode precise pentru punerea lor în evidenţă. Controlul oficial antidoping se realizează conform reglementărilor fixate de comisia medicală a CIO şi de FIMS. Interzicerea dopingului este impusă de considerente: etice – asigurarea egalităţii de şanse pentru toţi concu-renţii; educative – obişnuirea cu respectarea legalităţii; psihologice – autoaprecierea posibilităţilor individuale reale şi medicale – apărarea sănătăţii. În combaterea dopingului au rol important mentalitatea şi acţiunea educativă a conducătorilor, antrenorilor şi medicilor, precum şi modul în care societatea fixează, promovează şi impune scopurile şi obiectivele activităţii sportive. La acestea se adaugă sancţiunile. Dopingul dovedit se pedepseşte cu interzicerea participării la competiţiile interne şi internaţionale pe timp de câteva luni la prima depistare, pe timp de unul sau mai mulţi ani la prima recidivă şi prin suspendarea pe viaţă la a doua recidivă.” 7.4. Factori tehnici Evoluţia sportului de performanţă este strâns legată de evoluţia tehnico-ştiinţifică. Creşterea performanţelor în majoritatea sporturilor se datorează şi revoluţiei tehnico-ştiinţifice, atât în planul material cât şi în planul funcţional. Apariţia calculatoarelor din ce în ce mai sofisti- 102 Universitatea SPIRU HARET cate, a uşurat munca antrenorului atât în planul conceperii cât şi a urmăririi şi analizării procesului de antrenament. Îmbunătăţirea continuă a materialelor şi echipamentelor cu care se operează în practică, precum şi a aparatelor de înregistrare, a făcut posibil controlul şi reglajul procesului în timpul desfăşurării lui. Dintre factorii tehnici enumerăm: aparatura de înregistrare audio-video, simulatoarele, calculatorul electronic. Aparatura de înregistrare audio-video, a înregistrat în ultimele decenii o spectaculoasă evoluţie, mai ales în ceea ce priveşte miniatu-rizarea şi rezoluţia de înregistrare, o dată cu introducerea cipului în construcţia lor. Deosebim în acest sens, funcţie de aparatura folosită, mai multe metode biomecanice de cercetare: – metoda cinematografică prin care sunt înregistrate actele motrice ale sportivului cu aparate de filmat ultrarapide. Sunt evidenţiaţi urmă-torii parametri: timpul de desfăşurare a diferitelor faze ale actelor motrice, mărimi spaţiale pe cinematograme, traiectoriile relative şi absolute ale centrilor de greutate, modificarea vitezelor relative şi absolute în raport de diferite repere etc.; – metoda stereografiei ce înregistrează tehnica sportivului cu ajutorul a două camere de videocaptare cu semnale infraroşii. Efectuarea măsurătorilor este automatizată în totalitate. În plus faţă de metoda anterioară, se poate măsura acceleraţia liniară şi unghiulară; – metoda dinamografiei permite înregistrarea modificării inten-sităţii forţei cu ajutorul unui dispozitiv specializat. Se urmăresc următorii parametri: modificarea intensităţii forţei, mărimea unghiului de intrare a forţei, mărimea momentului de rotaţie pentru axele de mişcare, mărimea oscilaţiei forţei, mărimea lucrului mecanic şi a energiei cinetice; – metoda statikinezimetriei (stabilimetriei) determină capacitatea de menţinere a echilibrului în diferite condiţii; – metoda accelografiei asigură înregistrarea modificărilor de intensitate a acceleraţiilor punctelor reale ale aparatului locomotor al sportivului; – metoda electromiografiei înregistrează biocurenţii din muşchii care efectuează un lucru mecanic. Dintre parametri evidenţiem: perioada cuprinsă din momentul mişcării iniţiale şi apariţia biocurenţilor, durata activităţii bioelectrice, alternanţa activităţii şi inactivităţii anumitor grupe de muşchi etc.; – metoda goniografiei permite înregistrarea variaţiilor unghiurilor dintre două puncte ale corpului sportivului în timpul mişcării. Dintre parametrii evaluaţi amintim: amplitudinea mişcării în grade, modifi-carea vitezei unghiulare şi a acceleraţiei unghiurilor, oscilaţiile unghiului în unitatea de timp. 103 Universitatea SPIRU HARET Simulatorul, potrivit DEX, provine din francezul simulateur şi este: – Sistem tehnic destinat rezolvării ecuaţiilor care caracterizează un anumit obiect sau fenomen; – Ansamblu de aparate şi dispozitive care simulează situaţiile posibile într-o activitate, folosit pentru ameliorarea şi verificarea reacţiilor operatorilor umani. Ambele concepte au aplicaţii în domeniul sportiv. De prima aserţiune ne vom ocupa mai încolo la calculatorul electronic. Al doilea concept, „ansamblu de aparate şi dispozitive”, nu poate fi aplicat oriunde şi oricum. Nu toate activităţile sportive pot fi simulate şi deci nu putem avea simulatoare chiar în toate domeniile. Dintre simulatoarele cele mai cunoscute amintim: bacul la canotaj şi caiac-canoe, banda de alergare pentru atletism, dispozitivul de aruncare a mingilor în tenis etc. Simulatorul a apărut ca o necesitate practică, deoarece de multe ori experimentările influenţau ireversibil sistemul (subiectul obosea şi nu mai obţinea randamentul scontat de fiecare dată), aparatura de înregistrare-investigare asigurând astfel reluarea aspectelor tehnico-tactice şi eviden-ţierea parametrilor specifici ai efortului. De asemenea, cu ajutorul acestui sistem putem programa anumiţi parametri de efort (volum, intensitate, durată etc.), pe care subiectul trebuie să-i parcurgă. Astfel, simulatorul devine atât aparat de evidenţiere a normelor de control cât şi sistem folosit în pregătirea sportivului. Datele recoltate sunt apoi prelucrate cu ajutorul calculatorului electronic (personal computer – PC). Calculatorul personal este un instrument indispensabil omului modern. PC-ul şi tehnologiile dezvoltate în jurul acestuia au schimbat cursul civilizaţiei şi al lumii, în aceeaşi măsură ca oricare altă mare invenţie a umanităţii. În mai puţin de două decenii, calculatoarele personale au schimbat modul în care oamenii muncesc şi îşi petrec timpul liber. Un PC este o extensie a posibilităţilor umane, care ne permite să ne depăşim limitele. Într-un cuvânt, calculatorul personal este o unealtă şi, ca orice unealtă ne ajută să ne atingem un anumit scop. Deosebim la un PC componenta hardware şi cea software. Hardware-ul reprezintă componenta fizică şi este format în principal din: unitatea centrală, sisteme de afişare, dispozitive de înregistrare externe, echipamente externe etc. Software-ul este reprezentat de totalitatea programelor prin care calculatorul se face util în activitatea practică. Acesta poate fi la rândul său specific hardware-ului sau independent de acesta. Programele cele mai utilizate în practică sunt: Word, Excel, Power Point, Access, toate fiind cuprinse în programul Microsoft Windows. 104 Universitatea SPIRU HARET 8. Planificarea în antrenamentul sportiv 8.1. Definiţie. Concepte Planificarea este operaţia de concepere a planurilor. În acest demers, trebuie să ţinem seama de întreaga teorie şi didactică a domeniului. Astfel raţionalizarea, standardizarea, modelarea, algoritmizarea şi pro-gramarea stau la baza elaborării planurilor. La elaborarea planurilor trebuie să ţinem cont de toate cerinţele discutate până acum: princi-piile generale şi speciale, factorii antrenamentului sportiv, parametrii efortului general şi specific etc. Domeniul planificării s-a îmbogăţit continuu de-a lungul timpului, astfel că diverşi autori şi-au exprimat punctele de vedere cu privire la aceasta: considerată metodă (D. Harre), măsură cu caracter metodic (I. Şiclovan), sistem de măsuri, metode şi mijloace (I. Kunst-Ghermănescu), ciclicitate (C. Florescu, V. Mociani), planificarea presupune fracţionarea întregului în unităţi temporale (ani, luni, săptămâni, zile, ore). Discuţia terminologică nu trebuie să ocolească definirea terme-nului aşa cum apare acesta în EEFSR (2002) şi care reprezintă munca specialiştilor domeniului de-a lungul mai multor ani. În acest fel plani-ficarea este un termen metodic ce exprimă: „Activitate de programare, organizare, coordonare şi conducere a activităţii de educaţie fizică şi sport pe bază de plan. Planificarea antrenamentului prevede şi reparti-zarea în timp a mijloacelor şi a procedeelor metodice ce urmează a fi aplicate pentru a obţine o valoare ridicată a pregătirii sportivilor, în vederea unor concursuri prestabilite. Planificarea reprezintă un sistem de perioade şi de etape, care se înlănţuiesc cauzal, pentru a determina mărirea capacităţii de efort fizic şi psihic a sportivilor şi perfecţionarea lor tehnico-tactică. În funcţie de dimensiunea intervalului de pregătire a obiectivelor folosite, se pot elabora mai multe feluri de planificare: operativă, curentă şi de perspectivă. Planificarea procesului instructiv-educativ, este operaţia didactico-metodică cu funcţie de prognoză, prin care se stabilesc corelativ obiectivele, mijloacele, metodele şi formele de organizare, în funcţie de particularităţile individului sau ale colecti-vului respectiv şi ale caracteristicilor mediului geografic şi fizic. Planificarea operativă. Document rezultat din planul curent, care nominalizează şi datează microciclurile săptămânale şi îndeosebi planurile de lecţie ce urmează a fi realizate în cadrul acestora. Prevede până la detalii mijloacele şi metodica folosirii lor, fapt pentru care are o impor- 105 Universitatea SPIRU HARET tanţă maximă pentru pregătirea sportivilor. Planificarea curentă. Document de planificare, limitat la un sezon sau la un ciclu anual, a mijloacelor diferenţiate pe factorii de antrenament şi a procedeelor metodice repartizate pe perioade şi pe etape, a datelor probelor de control şi a calendarului sportiv intern şi internaţional, a profilului şi a numă-rului microciclurilor săptămânale. Planificarea de perspectivă. Docu-ment de planificare a obiectivelor de pregătire şi de concurs pe o durată minimă de doi ani şi în medie pe patru ani, cât durează intervalul dintre două ediţii ale J.O. O astfel de planificare prevede liniile orientative ale pregătirii, ale gradării eforturilor şi ale calendarului sportiv, ale creş-terii valorice a sportivului, ale clasificării lui, ale individualizării pregă-tirii şi, eventual, ale specializării pentru o probă, un post în echipă etc.” Tot în Enciclopedia educaţiei fizice şi sportului din România, se specifică la plan următoarele patru accepţiuni: I. „Termen general din gimnastică. Suprafaţă imaginară care secţionează corpul omenesc. În principiu pot exista o infinitate de pla-nuri imaginare. În practică, se folosesc numai trei planuri, fiecare orientat pe direcţiile fundamentale ale spaţiului: planul frontal, paralel cu fruntea, planul sagital, cu direcţie anteroposterioară şi planul trans-versal (perpendicular pe planul precedent). Toate planurile fundamen-tale trec prin centrul general de greutate al corpului. Planurile servesc în anatomie pentru precizarea poziţiilor segmentelor sau ale organelor în spaţiu, precum şi a mişcărilor. Astfel, orice mişcare de rotaţie se face în jurul unui ax şi în cadrul unui plan. Totdeauna axul şi planul sunt perpendiculare (de exemplu: mişcarea de flexie a coapsei se face în jurul unui ax transversal şi în plan sagital, iar mişcarea de abducţie se face în jurul unui ax sagital şi în plan frontal). II. Termen din aviaţie, planorism. Aripă organ principal de sustentaţie (portanţă). III. Termen metodic. Document de planificare a activităţii de educaţie fizică şi sport. Plan de antrenament. Document de planificare în care sunt prevăzute şi eşalonate obiectivele, mijloacele şi formele de pregătire a sportivilor. Plan de perspectivă. Document de planificare cu funcţie de prognoză, alcătuit pentru un sportiv sau pentru un grup de sportivi, pe o perioadă mai lungă de timp, de regulă 2-4 ani (interval olimpic sau între două ediţii ale C.M.). Elementele componente ale planului sunt: obiectivele intermediare şi finale de pregătire şi ale performanţei, calendarul competiţional intern şi internaţional, formele şi locul pregătirii sportivilor, unităţile organizatorice care vor asigura 106 Universitatea SPIRU HARET pregătirea sportivilor, lotul de sportivi incluşi în pregătire, data probelor de control şi graficul ipotetic al formei sportive. Planul pe etape. Document de planificare pentru perioade de timp mai scurte, de regulă între 3-5 săptămâni, prin conţinutul căruia se realizează treptat obiecti-vele planului de pregătire anual. Planul reprezintă un document curent, operativ, cuprinzând: obiectivele intermediare, principalele grupe de exerciţii, probele şi normele de control, ciclurile săptămânale de lecţii, acţiunile cultural-educative, aprecieri referitoare la îndeplinirea obiec-tivelor. IV. Termen din jocurile sportive. Planul tactic. Modalitate de folosire a tacticii cu aplicabilitate limitată la un singur meci, cu o echipă sau cu un singur adversar (în cazul jocurilor sportive individuale), ca urmare a stabilirii anumitor ipoteze despre modul cum va acţiona adversarul şi în care se fixează sarcini speciale pentru un jucător şi alte măsuri de anihilare a adversarului şi de valorificare a forţelor proprii (echipei). Planul anual. Document de planificare cu dublă funcţie: curentă şi de perspectivă, alcătuit pe durata unui an de pregătire şi care cuprinde următoarele componente: obiectivele anuale de instruire şi de performanţă, calendarul competiţional, precizarea nivelului indicilor formei sportive, etapele de pregătire, probele şi normele de control. Planul tematic anual. Document de planificare anuală a procesului de educaţie fizică elaborat de profesor pentru fiecare clasă, constând din eşalonarea ciclurilor tematice ale modelului de educaţie fizică. Planul calendaristic. Document de planificare derivat din planul tematic anual, alcătuit de profesor pe perioada unui semestru, constând în selectarea principalelor elemente din programă şi în eşalonarea lor sub formă de cicluri tematice de lecţii de-a lungul perioadei respective de timp. Este însoţit de o anexă care cuprinde principalele sisteme de acţionare pentru fiecare componentă tematică a modelului de educaţie fizică şi dozarea riguroasă a acestora sub aspectul efortului fizic. În elaborarea planului calendaristic se ţine seama de: planul de învăţământ, planul anual, structura anului şcolar, condiţiile geografice, climaterice şi materiale. Planul de învăţământ. Document elaborat de Ministerul de resort, care cuprinde obiectivele de învăţământ predate la o clasă sau la un grup de pregătire, numărul de ore, precum şi structura anului şcolar. Planul de lecţie. Document alcătuit de profesor, care stabileşte sarcinile instruc-tiv-educative, cadrul organizatoric, mijloacele şi dinamica efortului unei lecţii.” În final ne însuşim trei tipuri de documente privind planificarea: planul de perspectivă, planul curent (planul anual şi planul pe etapă), planul operativ (ciclul săptămânal şi planul de lecţie). 107 Universitatea SPIRU HARET 8.2. Planul de perspectivă Datorită caracterului prognostic pronunţat, acest plan este cel mai dificil de elaborat. El este compus din trei tipuri de modele: de concurs, al campionului, de antrenament. Modelul viitorului concurs olimpic sau Campionat Mondial, porneşte de la indicatorul principal, căruia i se subordonează toţi ceilalţi indicatori şi anume valoarea performanţei sportive cu care se va obţine titlul. Cercetătorii domeniului au elaborat dinamica prognozei perfor-manţelor sportive în diferitele ramuri sportive, cu ajutorul statisticii matematice, pe baza consultării numeroaselor performanţe de-a lungul anilor şi a tendinţelor acestora. Studiile au fost atât transversale (la un anumită dată, sau concurs sportiv) cât mai ales longitudinal (mai multe rezultate, spre exemplu pe zece ani). În acest fel acest model constituie un real instrument de conducere şi dirijare a antrenamentului, ce se bazează pe date reale recoltate la faţa locului. Modelul viitorului campion olimpic sau mondial, pleacă de la profilele morfologic, fiziologic, biochimic, biomotric, psihologic etc. pe care trebuie să le îndeplinească pentru a putea cuceri locul I. Profilul morfologic face referire la o serie de indicatori antropometrici după cum urmează: talie, bust, anvergură, lăţimea umerilor, lungimea membrelor, amplitudinea specifică, greutate ş.a. indicatori cu importanţă în sportul respectiv. O parte dintre indicatori pot fi evitaţi, numai dacă ei pot fi compensaţi cu o serie de alte calităţi specifice. Profilul fiziologic se compune din: consumul de O /kg, consumul maxim de O , oxigen/puls maxim, puterea maximă anaerobă, puterea maximă relativă, capacitatea anaerobă alactacidă, volumul cardiac, volumul cardiac/kg, indicele de utilizare cardiovasculară, economia cardiacă în efort, ş.a. indicatori cu importanţă în efortul specific. Profilul biochimic este format din indicatori care sunt utilizaţi în majoritatea sporturilor: hemoglobina, proteine, uree, magneziu, calciu total, calciu ionic, deficit baze repaus, randa-ment biochimic, prag aerob-anaerob. Profilul biomotric rezultă din indicatorii specifici ai efortului, evidenţiaţi din testele şi normele de control specifice. Profilul psihologic are ca indicatori de bază: con-ştiinciozitatea, perseverenţa, rezistenţa la stimul monotoni, autoevaluare, echilibru interior, autocontrol, tendinţa de afirmare, spirit de obiecti-vitate, siguranţă de sine, toleranţă la frustări, nivel al aspiraţiilor etc. 2 2 Modelul antrenamentului conţine indicatori cantitativi şi calitativi ai diferitelor ramuri şi probe sportive. Acesta reiese din experienţa acumulată în domeniu, prin înregistrarea fidelă an de an a datelor specifice. 108 Universitatea SPIRU HARET Grafic, planul de perspectivă poate fi de două feluri: biciclu şi monociclu, după cum obiectivul principal este unic sau dublat. Indiferent de felul planului, obiectivul ţintă îl reprezintă concursul principal (J.O. sau C.M.). 8.3. Planul curent (planul anual şi de etapă) Planul anual numit şi macrociclu cuprinde următoarele elemente: – obiectivele de performanţă şi de loc; – graficul concursurilor (data şi locul) precum şi rezultatele (per-formanţele) planificate la fiecare concurs (dinamica lor, forma sportivă); – obiectivele, sarcinile şi principalele mijloacele distribuite pe parcursul anului cu indicatori de volum şi intensitate; – probele şi normele de control, datele când se susţin; – periodizarea antrenamentului, formele şi locul pregătirii; – datele efectuării controlului medico-sportiv. Planul anual se divide la rândul său în perioade (3-4 luni) şi etape (30-45 zile). Deosebim în acest sens trei perioade mari clasice: perioada pregătitoare, perioada competiţională (precedată de etapă precompetiţională) şi perioada de tranziţie. Această periodizare rămâne valabilă în prezent numai în pregătirea copiilor şi juniorilor, înmulţirea numărului de concursuri anual, făcând practic să dispară perioada de tranziţie şi să se diminueze mult perioada de pregătire. Astfel, planul anual în anumite sporturi (atletism, gimnastică, sporturi de luptă etc.) a evoluat de la monociclu (cu un singur obiectiv) la biciclu, triciclu, multiciclu (cu două sau mai multe obiective de concurs). Planul de etapă numit şi mezociclu este format din 4-6 cicluri săptămânale şi face trecerea de la planul curent la planul operativ. Planul curent este însoţit de o serie de patru grupe de documente după cum urmează: – documente de evidenţă a activităţii desfăşurate în anul anterior: evidenţa rezultatelor din concursuri, evidenţa realizării principalilor indicatori ai pregătirii; – documente de analiză: analiza rezultatelor din concursuri, analiza execuţiei principalilor indicatori ai pregătirii, analiza orientării meto-dice şi a realizării formei sportive; – documente ce evidenţiază valorile modelului de concurs, de antrenament şi al campionului; – documente privind propunerile reieşite din analiza pregătirii ante-rioare: forma sportivă, starea de sănătate, refacerea, orientarea metodică, indicatori ai pregătirii, asistenţă medicală, condiţii de viaţă şi de pregătire. 109 Universitatea SPIRU HARET 8.4. Planul operativ (planul (ciclul) săptămânal şi planul de lecţie) Ciclul săptămânal numit şi microciclu este instrumentul cu cea mai largă aplicabilitate în activitatea practică. El cuprinde: numărul lecţiilor de antrenament, programarea acestora în regimul diurn, durata lecţiilor, volumul şi intensitatea mijloacelor folosite tratate diferenţiat pe factorii antrenamentului. Planul de lecţie este documentul de bază al organizării procesului instructiv-educativ. Acesta conţine: numărul mijloacelor, succesiunea acestora, volumul (numărul de repetări, distanţele parcurse, kg ridicate, durata efortului pe intensităţi) şi intensitatea lor (numărul acţiunilor pe unitatea de timp, viteza de execuţie, pulsul pe minut, pauzele între serii şi repetări). Este documentul ce prezintă în detaliu mecanismele intime ale pregătirii, pe baza căruia se pot face apoi evaluări şi analize, în vederea stabilirii celorlalţi parametri ai efortului. Forma de prezen-tare grafică diferă de la un sport la altul, dar în general este structurat pe momente, verigi sau părţi. În acest sens, deosebim partea pregătitoare sau de încălzire generală, partea fundamentală şi partea de încheiere. Partea pregătitoare realizează în principal următoarele sarcini: stimularea aparatelor respirator şi circulator pentru a face faţă efortului ce urmează, creşterea elasticităţii şi rapidităţii în contracţie şi relaxare, pregătirea sistemului nervos. Partea fundamentală realizează sarcinile instructiv-educative ale antrenamentului. În general avem lecţii de învăţare, consolidare, perfecţionare a tehnicii de execuţie, lecţii de ridicare a nivelului pregătirii fizice generale şi specifice, lecţii de verificare şi concurs, lecţii de refacere, lecţii cu caracter teoretico-metodic, lecţii cu teme speciale de pregătire psihologică etc. Partea de încheiere urmăreşte reducerea principalelor funcţii ale organismului, inclusiv sistemul nervos la valori apropiate de starea de repaus. Se foloseşte ca principal mijloc alergarea uşoară, întreruptă de mers liniştitor şi exerciţii ample de respiraţie. Tot în această parte se fac şi principalele observaţii şi aprecieri asupra lecţiei. Toate aceste documente prezentate sunt valorificate prin caietul profesorului şi al sportivului. 110 Universitatea SPIRU HARET 9. Forme speciale ale antrenamentului sportiv Formele speciale ale antrenamentului sunt stări complexe ale organismului sportivului, care permit desfăşurarea efortului specific în condiţii de eficienţă crescută sau scăzută faţă de evoluţia normală. Stările negative sunt date de oboseală şi supraantrenament, iar cele pozitive de starea înaltă de antrenament şi forma sportivă. Mai înainte de acestea trebuie să înţelegem mecanismul de progres pe care spor-tivul îl dobândeşte în performanţă prin efortul de antrenament. 9.1. Adaptarea, supracompensarea şi starea înaltă de antrenament Adaptarea organismului uman este atât cauză cât şi efect al proce-sului de antrenament. Este o calitate ce se bazează pe reacţiile biochimice ce au loc în organismul uman şi care asigură trecerea organismului la o treaptă superioară de eficienţă. Potrivit EEFSR adaptarea reprezintă: „Complex de modificări morfofuncţionale prin care organismul reacţio-nează la excitaţiile provenite din mediul intern sau extern. În cazul eforturilor fizice, adaptarea îmbracă două forme de manifestare. Adap-tarea imediată. Modificare morfofuncţională care apare înainte şi în timpul efortului. Ea are ca efecte principale: păstrarea homeostaziei generale a organismului, pe care tinde să o tulbure activitatea musculară şi asigurarea condiţiilor optime de funcţionare a muşchilor angrenaţi în lucru realizată prin modificările survenite la nivelul acestora, cât şi prin aportul celorlalte sisteme şi organe a căror funcţie se modifică în mod adecvat. Adaptarea tardivă. Modificare morfofuncţională care reprezintă modificările morfofuncţionale apărute în urma repetării solicitărilor (eforturilor fizice). În cazul antrenamentului metodic, adap-tarea tardivă constă în perfecţionări funcţionale, structurale şi dimensio-nale ale muşchilor, organelor şi sistemelor solicitate. Spre deosebire de adaptarea imediată, care se produce la toate persoanele care fac efort, adaptarea tardivă se observă doar la cele antrenate. Studierea modifi-cărilor din adaptarea imediată pune în evidenţă nivelul de solicitare a organismului în timpul lecţiilor de antrenament şi în competiţii. Urmărirea evoluţiei modificărilor caracteristice adaptării tardive indică felul în care organismul sportivului reacţionează la programul de pregătire şi permite să se aprecieze calitatea acestuia. Perfecţionările rezultate prin procesele de adaptare tardivă nu sunt un bun definitiv câştigat. Ele dispar treptat în cazul când solicitările care le-au determinat nu se mai repetă. Această constatare constituie baza medico-biologică 111 Universitatea SPIRU HARET a unui principiu fundamental al antrenamentului, cel al continuităţii. Un aspect particular al adaptării întâlnit în activitatea sportivă este cel al adaptării la schimbarea bruscă a fusului orar. Perturbarea bioritmurilor circadiene determină, pe lângă numeroase simptoame subiective şi obiective, şi înrăutăţirea performanţelor sportive. Se consideră că adap-tarea la noul fus orar necesită o zi pentru fiecare oră care diferenţiază fusul orar al localităţii de origine de cel al localităţii unde s-a făcut deplasarea.” Mecanismul de adaptare a putut fi explicat prin fenomenul supracompensării, ca relaţie între efort şi refacere. Orice organism prezintă un anumit nivel al funcţiilor biologice. Prin depunerea unui anumit efort, apare fenomenul de oboseală, nivelul homeostazic se degradează, o parte din rezervele energetice sunt epuizate, iar organismul trebuie să se refacă pentru a-şi restabili homeostazia. Apare astfel fenomenul de compensare. Procesul nu se opreşte la nivelul avut anterior efortului, ci prin acumularea unor rezerve suplimentare, se realizează fenomenul supracompensării. De fiecare dată când realizăm supracompensarea, sportivul realizează un nivel homeostazic superior. Dacă nu se intervine cu un efort suplimentar imediat după atingerea nivelului maxim al supracompensării, acest nivel superior se pierde în timp, după cum se observă şi în schema următoare: Ciclul supracompensării într-o lecţie de antrenament (modificat de Bompa, O. după Iakovlev, 1967) Schema nr.2 Eforturile repetate în timp util, duc la compensări şi supracom-pensări, care, cumulate în timp, induc starea înaltă de antrenament (vezi figura nr.3) 112 Universitatea SPIRU HARET Alternarea stimulilor ce duc la îmbunătăţirea performanţei (după Bompa, O.) Schema nr.3 9.2. Oboseala, supraîncordarea, supraantrenamentul, refacerea şi recuperarea medico-biologică Ne însuşim noţiunile cuprinse în Enciclopedia educaţiei fizice şi sportului din România. Astfel, oboseala este un termen medico-bio-logic şi reprezintă: „Stare fiziologică reversibilă care apare în urma excesului de activitate şi se caracterizează prin scăderea capacităţii de efort însoţită de senzaţii penibile specifice. Se manifestă sub formă locală şi generală. Oboseala locală sau periferică. Stare fiziologică reversibilă care este denumită astfel pentru că producerea ei este deter-minată cu precădere de factori musculari (epuizarea substanţelor ener-getice, acumularea produşilor metabolici, modificarea echilibrului ionic, tulburări în eliberarea substanţelor neuro-transmiţătoare de la nivelul plăcilor motorii etc.). Oboseala generală sau centrală. Stare fiziologică reversibilă care are la bază perturbarea funcţiei sistemului nervos central şi se caracterizează prin înrăutăţirea coordonării mişcărilor, diminuarea activităţii analizatorilor, scăderea atenţiei, a concentrării şi a gândirii, prelungirea timpului de reacţie, apariţia şi intensificarea simptomelor subiective care duc la slăbirea voinţei de continuare a efortului etc. Oboseala fiziologică. Stare reversibilă a organismului care îndeplineşte un important rol de protecţie a organismului. Complexul de simptome caracteristice oboselii reprezintă atât semnalul că solicitarea a ajuns la limita fiziologică maximă, cât şi frâna care împiedică depăşirea acesteia. Oboseala poate lua forme patologice acute sau cronice. Oboseala patologică. Stare fiziologică reversibilă care apare sub formă acută când o singură solicitare depăşeşte posibilităţile de adaptare ale organismului. Oboseala patologică cronică se produce prin acumularea de oboseală din cauză că pauza dintre solicitări este de durată atât de scurtă, încât 113 Universitatea SPIRU HARET nu se permite refacerea organismului. Formele de oboseală patologică specifice activităţii sportive sunt descrise sub denumirile: supraîncordare (oboseala patologică acută) şi supraantrenament (oboseala patologică cronică).” Supraîncordarea este: „Formă de oboseală patologică acută, apărută în urma unui efort, care a depăşit capacitatea de adaptare a organis-mului. Supraîncordarea survine la sportivii insuficient antrenaţi, care concurează cu adversari mai puternici decât ei, la cei care reiau brusc activitatea competiţională, după întreruperea pregătirii cauzată de accidente sau de îmbolnăviri şi la foştii sportivi, care, după încetarea activităţii, participă la competiţii ocazionale, deşi organismul lor nu mai are potenţialul din trecut. Sportivii bine pregătiţi, aflaţi în stare de formă sportivă, nu ajung la supraîncordare. Capacitatea lor de efort le permite să facă faţă cerinţelor competiţionale şi, în plus, ei sunt capa-bili să-şi aprecieze exact posibilităţile şi să-şi dozeze efortul în concor-danţă cu acestea. Cazurile de supraîncordare observate la astfel de sportivi se datoresc, de cele mai multe ori, dopajului cu substanţe excitante care, înlăturând acţiunea protectoare a oboselii, permit continuarea efortului dincolo de limitele fiziologice. Simptomele supraîncordării sunt evidente şi uneori dramatice. Pe primul plan stau tulburările nervoase, motrice şi cardiovasculare: senzaţie puternică de oboseală, stare generală proastă, scădere a capacităţii de orientare în timp şi spaţiu şi, uneori, neadecvată cu cei din jur, diminuare accentuată a funcţiei analizatorilor, alterare a coordonării mişcărilor, imposibilitate a menţinerii poziţiei ortostatice, cifre ridicate ale frecvenţei cardiace cu valori ale tensiunii arteriale mai mici decât în stare de repaus etc. Primul ajutor constă în transportarea de urgenţă a sportivului în condiţii care să-i asigure linişte, să-l pună la adăpost de intervenţii neadecvate şi să permită acţiunea promptă a persoa-nelor calificate. Se apelează imediat la medic.” Supraantrenamentul. „Stare de oboseală cronică a sportivului, caracterizează prin înrăutăţirea performanţelor şi prin alterarea stării psihice, neurovegetative şi somatice. Termenul supraantrenament, împă-mântenit în limbajul sportiv, cuprinde sub aceeaşi denumire sindromul complex care apare când, prin solicitări repetate timp îndelungat sunt depăşite posibilităţile de adaptare ale organismului sportivului. Supraso-licitarea este produsă de obicei prin: eforturi excesive, alternarea inco-rectă a efortului cu refacerea, adăugarea la programul de antrenament şi la cel competiţional a unor solicitări intense psihice sau intelectuale (stări conflictuale, activităţi profesionale, examene etc.). Simptomatologia 114 Universitatea SPIRU HARET supraantrenamentului fiind condiţionată de particularităţi individuale şi de cauzele suprasolicitării, îmbracă un aspect alcătuit din semne care diferă ca număr şi amploare de la caz la caz. Pot surveni tulburări ale sistemului nervos central, ale sistemului nervos vegetativ şi ale glan-delor endocrine, înrăutăţiri ale funcţiei aparatelor cardio-vascular şi respirator, ale metabolismului şi ale stării de nutriţie etc. Se observă adesea scăderea capacităţii de apărare a organismului faţă de acţiunea factorilor nefavorabili din mediul extern şi agresiunile microbiene. Multe dintre aceste simptome survin frecvent mai înainte ca perfor-manţele sportive să fie înrăutăţite în mod evident şi, din această cauză, sunt neglijate sau greşit interpretate. Diagnosticul supraantrenamentului se stabileşte prin coroborarea datelor pedagogice (probe de control, performanţele din concursuri) cu cele medicale (grafic de autocontrol, observaţii medico-pedagogice, examene medico-sportive). Prevenirea se realizează prin depistarea şi înlăturarea la timp a cauzelor care duc la suprasolicitarea organismului (greşeli metodice, factori stresanţi etc.). Aceasta impune colaborarea permanentă dintre medic, antrenor şi sportiv. Tratamentul curativ constă în diminuarea sau în înlocuirea efortului specific, în schimbarea mediului, a regimului de viaţă care să asigure refacerea psihică şi fizică, în utilizarea medicamentelor necesare fortificării generale a organismului şi a combaterii simptomelor supraan-trenamentului. Reluarea antrenamentelor este permisă după dispariţia semnelor subiective şi obiective ale supraantrenamentului. Sportivul supraantrenat trebuie considerat caz problemă şi menţinut sub suprave-ghere medicală atentă. Formele avansate de supraantrenament determină perturbarea programului competiţional al unui întreg sezon.” Refacerea. „Proces complex prin care se înlătură din organism perturbările produse de efort. Refacerea asigură revenirea funcţiilor la nivelul din repaus, eliminarea produşilor de uzură şi înlocuirea substanţelor proprii consumate în timpul efortului. Refacerea este o componentă importantă a planului de pregătire şi participare la competiţii. Când este realizată complet şi accelerat, refacerea face posibilă creşterea frecvenţei lecţiilor de antrenament şi a concursurilor, fără a se expune la suprasolicitare. Refacerea foloseşte metode şi mijloace multiple ca: psihoterapie, balneofizioterapie, oxigenoterapie, vitaminoterapie, medicaţie polimineralizantă, reechilibrarea hidroelectrolitică, anumite preparate alimentare, aparatură şi instalaţii speciale. Aceste metode şi mijloace sunt utilizate în funcţie de natura şi amploarea solicitărilor. Colabo-rarea strânsă şi permanentă cu antrenorii dă posibilitatea medicului să 115 Universitatea SPIRU HARET cunoască exact conţinutul activităţii depuse de sportivi şi totodată să aleagă momentul optim de includere a programului de refacere în planul de pregătire şi competiţional al sportivilor aflaţi în supravegherea sa.” Recuperarea medico-biologică. Complex de acţiuni medicale, psihologice, metodice şi sociale, prin care se urmăreşte redobândirea capacităţii sportive pierdute prin accidentare sau îmbolnăvire. Reprezintă un proces care se începe în faza acută a suferinţei, se continuă în perioada de convalescenţă şi se încheie după vindecarea clinică prin reintegrarea sportivului în programul normal de antrenament. Recu-perarea se realizează prin acţiunea conjugată a echipei compuse din medici, psihologi, profesori de cultură fizică medicală, antrenori şi sportivi în cauză. Recuperarea totală. Redobândire completă a capaci-tăţii de integrare a sportivului într-un program de pregătire şi competi-ţional asemănător cu cel anterior accidentării sau îmbolnăvirii. Recuperarea parţială. Situaţie în care accidentul sau boala au lăsat sechele care împiedică efectuarea în condiţii corespunzătoare a efortului specific probei practicate, dar organismul sportivului a fost adus într-o stare compatibilă cu practicarea altei probe sportive. Sunt numeroase cazu-rile de campioni care, prin orientare corectă şi muncă perseverentă, au obţinut rezultate de nivel înalt şi în noua probă sportivă. Recuperarea funcţională. Componentă a acţiunii complexe de recuperare, prin care se asigură redobândirea capacităţii funcţionale a unui organ sau a unui sistem, pierdută prin accidentare sau prin îmbolnăvire. Utilizează solicitări specifice funcţiei deficitare, gradate cu grijă şi asociate, cu medicaţie adecvată, masaj şi procedee balneofizioterapeutice. Recupe-rarea totală a organelor limitative pentru efortul specific sportului/probei reprezintă o condiţie indispensabilă pentru reintegrarea sportivului în programul normal de pregătire. La sportivi, recuperarea organelor/sis-temelor lezate este însoţită în permanenţă de solicitări care asigură păstrarea la un nivel cât mai înalt posibil a capacităţii funcţionale a organelor/sistemelor sănătoase. 9.3. Forma sportivă: factori determinanţi, apariţie, durată, vârf şi ieşire Forma sportivă este un termen metodico-psihologic şi este caracterizat în EEFSR ca: „Stare biologică şi psihică optimă (nivel ridicat al standardului sanogenetic, grad funcţional adecvat exprimat prin armonie, sinergie, labilitate şi disponibilitate adaptative, stabilitate şi economie metabolică în condiţii bazale, dinamică ridicată de resta- 116 Universitatea SPIRU HARET bilire post efort şi echilibru în momentele limită ale întrecerii). Asigură evidenţierea potenţialului fizic, psihic, tehnic şi tactic al sportivului, al echipei sau al echipajului, obţinute prin programarea modelului de antrenament anual, în scopul realizării unei performanţe prestabilite (de loc, titlu, record), la o dată anticipată (CE, CM, JO). Forma sportivă este condiţionată de alimentaţia adecvată tipului şi a treptelor de efort, de susţinătoarele energetice, de influenţa favorabilă a factorilor psiho-so-ciali, de cantitatea şi calitatea bazei materiale şi a inventarului didactic, de calendarul naţional intern şi extern. Depistarea formei sportive se obţine prin indicatori obiectivi (valoare ridicată a normelor de control, rezultat maxim repetat sau cel puţin 90% din recordul personal anterior, două-trei victorii în compania unor echipe de prestigiu, sănătate şi confort biologic, tablou hemodinamic şi date ale aparatului respirator, care indică o mare economie în efort a organismului, o excitabilitate crescută a traseelor nervoase şi o hiperexcitabilitate a muşchilor, valori ridicate sau maxime ale dinamometriei şi ale spirometriei, cronaxie scăzută, grad mic de uzură metabolică, greutate constantă şi specifică concursului etc.) şi subiectivi (apetit de concurs, de antrenament, de masă, de somn, anxietate scăzută faţă de întrecere sau de adversar, predominanţă a emoţiilor pozitive etc.). Durata formei sportive şi numărul vârfurilor ei (1-3) constituie o problemă subtilă de metodolo-gie a pregătirii, care depinde de coeficientul de tehnicitate a probei sportive, de calitatea motorie preponderentă în efort, de programul competiţional. Obţinerea formei sportive în jocurile sportive depinde de nivelul pregătirii sportivilor selecţionaţi, de valoarea şi experienţa lor de concurs, de formula echipei, de tactica ei, precum şi de caracte-risticile adversarului.” Factorii determinanţi ai formei sportive sunt atât cei specifici (metodologici) cât şi cei care influenţează din afară procesul de antre-nament: alimentaţie, medicaţie, mediu etc. Dintre aceştia, cei metodologici (fizici, tehnico-tactici şi psihologici) pot fi riguros controlaţi, astfel încât sportivul să obţină performanţa maximă la locul şi momentul potrivit. Apariţia şi durata formei sportive depinde de numărul şi natura efortului depus în proba sau sportul respectiv. În general prin reducerea volumului de lucru şi a măririi duratei pauzelor se poate intra în formă sportivă. Menţinerea formei sportive depinde şi de gradul pregătirii sportive, aceasta durând mai mult la sportivii de categorii superioare. Vârful de formă sportivă reprezintă cel mai înalt grad de efica-citate al organismului în efortul depus în competiţie, şi momentul când se obţin cele mai înalte rezultate. Ele vor respecta forma planului anual, 117 Universitatea SPIRU HARET adică pot fi unul, două, trei, sau mai multe, după cum ciclul anual este monociclu, biciclu, triciclu sau multiciclu. Ieşirea din forma sportivă se face pe calea inversă a intrării, în sensul că, o dată cu mărirea volumului de lucru şi a scurtării duratei pauzelor, organismul acumulează oboseală şi nu mai este capabil să obţină rezultatele superioare pe care le-a obţinut anterior. Ieşirea din forma sportivă este o necesitate, pentru a pregăti concursul următor şi pentru noi acumulări pe plan biologic şi psihologic. Dacă se menţin volumul şi durata pauzelor din perioada competiţională, organismul va ieşi spontan din forma sportivă, constatându-se în timp o scădere a indicatorilor fizici şi psihici specifici efortului depus. 9.4. Bioritmul Fiecare organism are un ritm biologic intern care se repetă la 24 ore, aşa-zisul ritm circadian, a cărui perturbare necesită o perioadă de adaptare mai mult sau mai puţin îndelungată (vezi adaptarea la fusul orar, la altitudine etc.). Evidenţierea bioritmurilor a fost făcută încă de pe vremea lui Hipocrate, când se făcea diferenţierea între „zilele bune” şi „zilele rele”. Mai târziu, Swoboda, la sfârşitul secolului al XIX-lea, descoperă două ritmuri de bază: ritmul fizic cu o durată de 23 de zile şi ritmul emoţio-nal de 28 de zile. Mai apoi Freud şi Teltsher dovedesc existenţa celui de-al treilea ritm şi anume ritmul intelectual de 33 de zile. Activitatea ritmică este o proprietate a materiei vii, fenomenele biofizice şi biochimice variind în timp. În acest sens ritmurile biologice „orologiul biologic”, bine cunoscute şi prevăzute, pot contribui la creşterea eficienţei eforturilor competiţionale. Aplicarea lor ştiinţifică în sport s-a făcut prima dată în box prin anii ’30 ai secolului XX, când s-au calculat bioritmurile la doi sportivi de categoria grea, înaintea meciului pe care urmau să-l dispute pentru titlul de campion mondial. Cercetări asemănătoare s-au făcut şi în ţara noastră, însă rezultatele n-au fost concludente (rezultatele sportive n-au fost influenţate în mod decisiv de bioritmul sportivului, ci mai mult de pregătirea sa înaltă). Din această cauză trebuie să privim cu scepti-cism abordarea unilaterală a bioritmurilor. Se poate folosi în selecţia finală, dar numai în momentul când valoarea celorlalţi parametri ai efortului, la mai mulţi sportivi candidaţi, este egală. 118 Universitatea SPIRU HARET 10. Evaluarea în antrenamentul sportiv 10.1. Conceptul de evaluare Potrivit DEX evaluarea reprezintă acţiunea de a evalua şi rezul-tatul ei; socoteală, calcul; apreciere, preţuire. A evalua este definit cu a determina, a stabili preţul, valoarea, numărul, cantitatea etc.; a calcula, a socoti; a preţui, a estima. Provine din francezul evaluer. După Nicolae Vinţanu în Prelegeri despre educaţia sportivă evaluarea reprezintă o antrepriză ştiinţifică, aptă să ne ducă la determi-narea gradului în care obiectivele fixate dinainte în programul de instruire au fost atinse sau nu, dacă deciziile luate se justifică sau nu. Din această perspectivă se pot desprinde următoarele domenii abordate cel mai frecvent: programe de instruire, programul de lucru, conţinutul metodelor şi procedeelor de transmitere a cunoştinţelor, priceperilor şi deprinderilor şi de formare a personalităţii; adică evaluarea structurilor, a proceselor şi a produsului. Prof. univ. dr. Gheorghe Cârstea face o trecere în revistă a sensurilor pe care le are termenul de evaluare. În „sinteză” este de acord că a evalua înseamnă a determina sau a stabili valoarea unui obiect, a unei instituţii, unui fenomen sau proces etc. Interesante par următoarele idei despre evaluare, cuprinse în lucrarea Psihopedagogie (Autori: Neculau, A. – Cosma, Th. şi colabo-ratorii, Editura Spiru Haret, Iaşi, 1995): sensul termenului de evaluare cuprinde diferite conotaţii, în funcţie de realităţile la care se referă: evaluarea sistemului, evaluarea aşezământului de învăţământ, evaluarea programelor, evaluarea profesorilor şi a altor factori educaţionali, eva-luarea subiecţilor; estimarea şi evaluarea sunt acte de valorificare ce intervin în toate activităţile umane, mai ales bilaterale; omul fiinţează sub semnul măsurii şi al comparaţiei cu alţii şi cu sinele său. Evaluarea, în viziunea cibernetică, reprezintă un act prin care se realizează ameliorarea permanentă a fenomenului sau procesului res-pectiv. În acest sens, ea devine un moment al fenomenului sau proce-sului ca atare, punctul de plecare în autoreglarea acestuia. Evaluarea poate fi obiect de studiu al docimologiei („Docimologia” este un cuvânt de origine greacă şi provine de la dokime = probă, examen şi logos = ştiinţă. Dokimastos = examinator. Docimologia este considerată o disciplină în contextul ştiinţelor omului, strâns legată de psihologie, pedagogie şi sociologie. Ea este ştiinţa care are drept obiect studiul sistematic al examenelor, în particular al sistemelor de notare sau acordare de calificative şi comportamentul examinatorilor şi exa- 119 Universitatea SPIRU HARET minaţilor. „Docimantica” = tehnica examenelor. „Doxologia” = studiul sistematic al rolului pe care îl joacă evaluarea. „Docimonie” = preocu-parea pentru perfecţionarea sistemului de evaluare). Unii autori fac deosebire între evaluare şi control. Astfel, J.M.Barbier (L’évaluation en formation) consideră că suntem în cazul unui control când se derulează operaţii care au ca rezultat producerea de informaţii asupra funcţionării corecte a unei activităţi de formare. Avem evaluare când se derulează operaţii cu scopul producerii unei judecăţi de valoare asupra activităţilor de formare. Daniel L.Stufflebeau şi colaboratorii săi din Canada ne propun – prin sinteză – trei grupe de definiţii pentru evaluare: Evaluare = măsură (când evaluarea se bazează pe măsurare precisă); Evaluare = congruenţă (cum este în învăţământ, unde permanent se pot obţine date asupra elevului/studentului şi programului, retroac-ţiunea este imediată, referinţele sunt directe la obiectivele specifice etc.); Evaluare = judecare (când se recurge la experienţe şi expertize, când nu se pierde timp cu analiza unor date). Prof. univ. dr. Adrian Dragnea în Antrenamentul sportiv eviden-ţiază următoarele obiective pe care evaluarea trebuie să le rezolve: – Evidenţierea eficienţei activităţii competiţionale. Raportarea rezultatelor din concursuri şi competiţii la obiectivele de performanţă stabilite anterior; – Verificarea şi aprecierea nivelului de dezvoltare a calităţilor motrice, a pregătirii tehnico-tactice, psihice şi integrală; – Testarea capacităţilor funcţionale ale diferitelor sisteme, organe sau mecanisme funcţionale (aerobe, anaerobe etc.) care determină eficienţa activităţii competiţionale; – Cunoaşterea reacţiei organismului sportivului la eforturile de antrenament şi particularităţile desfăşurării proceselor de oboseală şi de restabilire; – Verificarea indicatorilor de efort (volum, intensitate, pauze) specifici diferitelor sisteme de acţionare, raţionalizare şi standardizare folosite în lecţii, microcicluri şi mezocicluri. 10.2. Scurt istoric Teoriile asupra evaluării se pot discuta sub trei perioade: Sfârşitul secolului al XIX-lea şi începutul secolului al XX-lea (până în 1910), când s-a încercat înlocuirea evaluării subiective, indi-viduale şi aleatorii cu teste obiective, standardizate. Perioada respectivă s-a numit şi perioada testelor. 120 Universitatea SPIRU HARET Perioada măsurătorilor, între 1910 şi 1930, când s-a căutat per-fecţionarea bateriilor de teste, simultan cu o interogaţie asupra dificul-tăţilor şi dezavantajelor rezultatelor testelor. Perioada evaluării, începută prin 1930, când perspectivele asupra acestei probleme se lărgesc prin încercarea de a descoperi elevul/stu-dentul ca totalitate. Această ultimă perioadă este legată şi de activitatea lui Henri Pieron, părintele recunoscut al docimologiei. Românii Vasile Pavelcu (în lucrarea Principii de docimologie, 1968) şi T.Radu (în lucrarea Teorie şi practică în evaluarea eficienţei învăţământului, 1981) s-au remarcat pe problematica evaluării. Rezultatele evaluării stau la baza dirijării şi optimizării activităţii evaluate. În procesul de învăţământ ea generează informaţii cu funcţii de autoreglare pentru creşterea eficienţei. Actul evaluării asigură conexiunea inversă pentru sistemul respectiv. Evaluarea este o cale de validare a valabilităţii secvenţelor instructive, a componentelor proce-sului didactic şi un mijloc de intervenţie asupra obiectivelor şi conţi-nuturilor de instruire. În scopul conceperii şi aplicării adecvate a evaluării trebuie să ţinem seama de o serie de mutaţii care au apărut în ultimul timp: – Extinderea acţiunii de evaluare de la verificarea şi aprecierea rezultatelor – obiectivul tradiţional – la evaluarea procesului, a strategiei care a condus la rezultatele respective. – Diversificarea tehnicilor de evaluare şi creşterea gradului de adecvare a acestora la situaţii didactice concrete. – Necesitatea întăririi şi sancţionării rezultatelor evaluării cât mai operativ, adică scurtarea feed-back-ului, a drumului de la diagnos-ticare la ameliorare. – Centrarea evaluării asupra rezultatelor pozitive şi nesancţio-narea în permanenţă a celor negative. – Transformarea subiectului într-un partener autentic al condu-cătorului procesului instructiv-educativ şi pe problema evaluării (prin auto–evaluare, inter–evaluare şi evaluare controlată). 10.3. Funcţiile şi tipurile de evaluare În urma cercetărilor asupra acestui domeniu s-au stabilit următoarele funcţii: – Funcţia de constatare dacă o activitate s-a desfăşurat în condiţii optime sau în altfel de condiţii. – Funcţia de informare a societăţii, prin diferite modalităţi, asupra stadiului pregătirii diferitelor eşaloane de subiecţi (mai ales „populaţia” 121 Universitatea SPIRU HARET şcolară şi universitară). – Funcţia de diagnosticare a cauzelor care au condus – eventual – la o eficienţă necorespunzătoare a acţiunilor instructiv-educative. – Funcţia de prognosticare asupra evoluţiei viitoare a grupului de subiecţi, însoţită şi de sugestii privind deciziile necesare pentru a optimiza procesul instructiv-educativ. – Funcţia de decizie asupra poziţiei sau integrării unui subiect într-o ierarhie sau într-o formă sau nivel al pregătirii sale. – Funcţia pedagogică, în perspectiva subiectului (elev, student etc.) şi în perspectiva conducătorului procesului instructiv-educativ, pentru a şti ce au făcut şi ce au de realizat. Tehnologia didactică sistematizează următoarele tipuri de evaluare în funcţie de: – Moment: iniţială, curentă, periodică (intermediară) şi finală; – Modul de efectuare: orală, scrisă, practică; – Scopul didactic: a) formativă; b) sumativă; c) normativă; d) mate-rială; e) calitativă; f) eficientă. Evaluarea formativă vizează nucleul formativ al personalităţii umane (cunoştinţe, aptitudini, capacităţi, scheme operaţionale, atitudini etc.) supus procesului de instruire sportivă. Accentul cade mai mult asupra operaţiunilor de învăţare-corectare-perfecţionare al comporta-mentului observabil (procedeele tehnice, acţiunile tactice, stări psihice, atitudini etc.) decât al performanţelor manifeste (viteză, număr etc.). Prin parcurgerea acestui traseu se urmăreşte micşorarea distanţei dintre comportamentul sportivului şi comportamentul observabil stabilit, cum ar fi execuţia unui procedeu tehnic de către sportiv şi „chinograma model” prestabilită. În evaluarea formativă sunt utilizate testele de moment care măsoară progresul realizat „în drum” spre realizarea unor obiective propuse. Rezultatele testelor formative trebuie aduse la cunoştinţa subiectului pentru a-i arăta distanţa la care se află faţă de comportamentul performanţial stabilit. Funcţia esenţială a evaluării formative este identificarea lacunelor (carenţelor) temporale ale sporti-vilor pentru a lăsa în urmă cunoştinţe neachiziţionate. Evaluarea formativă este corectivă, asimilatoare de cunoştinţe. Evaluarea sumativă se realizează după o perioadă mai îndelun-gată de instruire şi verifică toate cunoştinţele acumulate în decursul acesteia. Ea urmăreşte, de fapt, aprecierea unor obiective terminale (finale) în funcţie de care se face diferenţierea şi selecţia persoanelor 122 Universitatea SPIRU HARET supuse evaluării. Evaluarea sumativă (cumulativă) a cunoştinţelor teo-retice sau practice se face cu ajutorul notelor calificative, punctelor, scărilor de apreciere, sau a testelor finale. Ele poartă amprenta subiec-tivităţii de apreciere a examinatorului. Evaluarea sumativă se mai realizează şi cu ajutorul unor probe şi norme standard care marchează nivelul minim de exigenţă aşteptată sau nişte „bareme” finale aşteptate. Evaluarea normativă înseamnă verificarea tuturor subiecţilor aparţinători aceleiaşi ramuri sportive sau probă, prin intermediul aceluiaşi test şi compararea performanţelor obţinute între ele. De obicei, evalua-rea normativă se face în conformitate cu o scară exprimată în unităţi etalon de clasificare valorică a subiecţilor. Evaluarea criterială presupune verificarea unor obiective instruc-ţionale şi sarcini de natură diferită (fizic, tehnic, tactic, psihic etc.) pentru care se stabilesc performanţe standardizate pentru fiecare sportiv în parte. Obiectivele şi nivelurile de performanţă individuale constituie tocmai criteriile de evaluare propriu-zisă. Testele de evaluare criterială ignoră valoarea medie a grupului (ca în evaluarea normativă) şi pun în evidenţă „distanţa” performanţei individuale faţă de performanţa standard stabilită. În felul acesta, rezultatul evaluării criteriale se transformă în instrument reglator al activităţii de instruire individuală. Evaluarea calităţii procesului de pregătire presupune luarea în consideraţie a două relaţii de asociere fundamentale: – Cantitate-calitate, adică legea dialectică conform căreia „acumu-lările cantitative produc saltul calitativ”. – Pregătire calitativă – strategie instrucţională, localizată pe obiective de pregătire foarte bine precizate. Aceasta înseamnă eliminarea oricărei improvizaţii, a „balastului” de instruire inutilă şi certitudinea că obiec-tivele instrucţionale vor fi întotdeauna realizate. Calitatea procesului didactic vizează doar strategiile didactice pozitive care realizează întotdeauna obiectivul propus şi nu comporta-mente probabile (uneori deviante). Evaluarea eficienţei procesului de pregătire este dată de raportul dintre rezultatele obţinute şi eforturile făcute de team-work-ul echipei. Ne referim aici, mai ales, la resursele umane, financiare, materiale, infor-maţionale etc. cheltuite pentru realizarea obiectivelor instrucţionale propuse. 123 Universitatea SPIRU HARET 10.4. Erori în procesul de evaluare Evaluarea fiind făcută de un individ uman este mai mult sau mai puţin subiectivă şi expusă erorii. Factorii negativi care influenţează notarea sunt mai mulţi. Iată câţiva dintre ei: – Indulgenţa este un factor bine cunoscut. Un mijloc de a o con-tracara constă în propunerea unui barem care nu conţine decât o singură apreciere „defavorabilă” din 5, de exemplu: excelent, slab, mijlociu, bun, foarte bun. Repartiţia va fi astfel probabil simetrică în jurul aprecierii bun. – Efectul centripet, prin tendinţa examinatorilor de a evita să facă aprecieri extreme, având astfel tendinţa de a deplasa toţi indivizii către media grupului. Acest fapt poate fi diminuat utilizând o scară mai largă în centru decât la extremităţi, ca de exemplu: -7, -6, -4, 0, +4, +6, +7. – Efect de halou. Un aspect particular al unui candidat capătă câteodată, în ochii examinatorului, o asemenea importanţă, încât va influenţa evaluarea globală. Este ceea ce Thonidike a numit efectul de halou. Acest efect este cu atât mai diminuat, cu cât evaluarea se va extinde asupra unui număr mai mare de aspecte separate ale problemei de evaluat. – Eroarea zisă „logică” este apropiată de precedenta şi se produce atunci când examinatorul bănuieşte că există o relaţie între două variabile de evaluat şi că „dacă prima este astfel, cea de-a doua va fi asemănătoare”. Această eroare poate fi diminuată dacă evaluarea se referă mai curând la un element observabil, decât la o abstracţiune care poate duce la o confuzie semantică. – Eroare prin contrast. Un profesor observator care iubeşte foarte mult ordinea va avea tendinţa de a considera, „prin contrast”, restul oamenilor drept mai puţin ordonaţi decât ei şi invers. – Efectul de proximitate, sau al seriei constă în aceea că dacă un profesor evaluează doi factori diferiţi, evaluarea unuia are tendinţa să influenţeze evaluarea celuilalt, cu atât mai mult, cu cât diferenţa în timp dintre cele două evaluări este mai mică (proximitate). 10.5. Verificarea – măsurarea – prelucrarea Verificarea este procesul sau actul prin care subiectul este supus unei probe. Natura probelor este diferită şi – de aceea – avem mai multe tipuri de verificare: verificare orală, verificare scrisă (care tinde să se generalizeze în învăţământ şi verificarea practică. 124 Universitatea SPIRU HARET Verificarea practică urmăreşte identificarea capacităţii de aplicare a ceea ce se dobândeşte sau se dezvoltă în procesul instructiv-educativ şi în activitatea independentă de practicare a exerciţiilor fizice. Natura probelor practice este diferită. La unele probe rezultatele obţinute de subiecţi se pot măsura, apărând această operaţie „măsurarea”, care ajută orice ştiinţă pentru a-şi exprima obiectiv categoriile proprii. Mai mult, unele probe practice sunt însoţite de anumite norme sau baremuri, care exprimă scala valorică de efectuare a probelor respective. Deci, se verifică probele şi nu normele, cum se obişnuieşte – greşit – să se spună în limbajul cotidian din domeniu. La alte probe practice, mai ales de tehnică sau tactică de execuţie a deprinderilor şi priceperilor motrice, rezultatele execuţiei subiecţilor nu pot fi măsurate. De aceea, verificarea nu este identică cu măsurarea, aşa cum consideră o parte din autorii publicaţiilor tematice specifice. Măsurarea este întotdeauna obiectivă, dacă reuşim să exprimăm fenomenele evaluate (disponibilităţile, capacităţile, obiectivele etc.) în unităţi comensurabile, ceea ce presupune formarea obişnuinţei de a opera permanent cu sisteme de calcul şi analiză matematică. Sistemul Internaţional de Măsurare (S.I.M.) cuprinde unităţile fundamentale de măsurare precum şi cele derivate. De asemenea, există o serie de tabele care convertesc unităţile de măsură fundamentale în alte unităţi de măsură recunoscute pe plan regional sau local. Toate disciplinele din domeniul sportului, ne pun la dispoziţie cu prisosinţă o serie întreagă de instrumente (tehnici, procedee, teste etc.) de măsurare a căror rezul-tate se pot converti în unităţile S.I.M. Astfel biomecanica măsoară mişcările umane pe baza mecanicii adaptate la activităţile corporale în toate dimensiunile lor (mecanic, funcţional, psihic). Din punct de vedere mecanic, cinematica redă caracteristicile temporale şi spaţiale ale mişcării, fără a ţine seama de forţele care o produc. Dimensiunile măsurate şi unităţile S.I.M. sunt: lungimea (m), timpul (s), viteza liniară (m/s), acceleraţia liniară (m/s2), viteza unghiulară (rad/s), acceleraţia unghiulară (rad/s2). Cinetica (di-namica): masa (kg), forţa (f), greutatea, impulsul, momentul forţei etc. Datele obţinute prin măsurători nu sunt întotdeauna elocvente dacă nu sunt prelucrate şi interpretate cu ajutorul calculului matematic. În funcţie de caz şi situaţii pot fi folosite următoarele proceduri: Şirul numerelor reale care este cea mai simplă operaţie de descriere a unei caracteristici. Astfel, vom folosi frecvenţa de utilizare, ordinea sau preponderenţa utilizării acţiunilor, diferenţele cantitative sau calitative, distanţa dintre perechi de numere, valoarea de origine, 125 Universitatea SPIRU HARET valoarea finală şi diferenţa dintre ele. Operaţiile aritmetice elementare (adunarea, scăderea, înmulţirea, împărţirea) la care se adaugă şi alte operaţii: raportul, media, procentajul. Scalele (scările) de măsurare care, după I. Mărgineanu sunt de mai multe tipuri, nominale, ordinale, cu intervale egale, de mărime etc. Scala nominală este o simplă listă (tabel) pe care o întocmim fără a fi necesară introducerea unei unităţi de măsură sau criteriu de valoare. Scala ordinală se întocmeşte şi se foloseşte în vederea stabilirii clasamentelor, ordinii şi rangurilor. Scala însumată este rezultatul conexiunii celor două scale men-ţionate anterior. Scala de intervale egale este scala în care amplitudinea dintre limita inferioară şi limita superioară este împărţită în intervale egale. Scala de mărime presupune utilizarea unităţilor de lungime, greutate şi timp care se pot modifica de la un moment la altul (sunt variabile). Sistemul de procesare statistică a datelor. Toate cele 5 scări pre-zentate necesită, mai mult sau mai puţin, procesarea statistică a datelor. 10.6. Aprecierea – notarea Este a doua fază, de conţinut al evaluării, din punct de vedere cronologic/temporal. Chiar dacă mai este numită şi „evaluare propriu-zisă”, aprecierea nu „acoperă” actul de evaluare. Aprecierea se face fie prin apelul la anumite expresii verbale (bine, rău, foarte bine, neconvingător etc.), fie prin folosirea unor simboluri numite note. Aprecierea verbală este des folosită şi trebuie uzitată permanent, având rol dinamizator. Este vorba de aprecierea curentă, continuă, cu rol de feed-back pentru orice exersare a subiecţilor. În Dicţionarul de pedagogie, 1979, se menţionează că aprecierea este „act psihopedagogic de determinare prin note, calificative, puncte, clasificări etc. a rezultatelor instructiv-educative obţinute de un elev la un obiect de studiu”. Aprecierea este condiţionată, deci dependentă de natura probei la care este verificat subiectul. Ea constă, în esenţă, în reflectarea realităţii execuţiei subiec-tului în conştiinţa celui care face aprecierea (examinatorului) şi emiterea unor judecăţi de valoare, verbal sau scris. Atunci când probele de veri-ficare sunt măsurabile, ca rezultate, aprecierea presupune efort mic din partea „examinatorului”, altfel, aprecierea solicită efortul de scalare a rezultatelor. Când rezultatele sunt măsurabile, aprecierea este obiectivă, adevărată, corectă, lipsită de subiectivism. Când rezultatele nu sunt 126 Universitatea SPIRU HARET măsurabile, ci doar observabile (ca la execuţiile tehnice sau tactice), aprecierea poate avea mai multe sau mai puţine aspecte de subiec-tivism. Cu cât competenţa profesională este mai bună cu atât sunt mai reduse aspectele subiective ale aprecierii. Aceasta presupune experienţă didactică şi bună pregătire. Consecinţele subiectivismului sunt grave, imprevizibile şi în general cu repercursiuni negative asupra psihicului subiectului, a personalităţii sale în devenire. Cauzele care determină abateri de la o apreciere obiectivă sunt: graba, încurajarea unor anumiţi subiecţi în detrimentul celorlalţi, starea de nervozitate, buna dispoziţie, pregătirea docimologică insuficientă, influenţa nefastă a celorlalţi specialişti, influenţe familiale, poluări de diferite naturi. Cea mai importantă latură a evaluării este autoevaluarea care trebuie cultivată permanent atât faţă de sine cât şi faţă de subiecţii aflaţi în procesul instructiv-educativ. Autoaprecierea înseamnă, între altele, şi autocontrol. O particularitate distinctivă a dezvoltării la subiecţi a „priceperii” de a se autocontrola este creşterea independenţei lor în acţiune. Autoaprecierea subiecţilor se manifestă spontan sau dirijat. Prin autoapreciere, subiectul „corect” întreprinde un efort de plasare a „meritului” personal pe scara valorică a grupului din care face parte. Notarea sau acordarea de calificative este ultima fază a evaluării, din punct de vedere cronologic, temporal, şi nu ca importanţă. Această fază se materializează prin acordarea de note sau – în mod curent şi permanent – de calificative: etc. Această fază încearcă să rezolve mai multe funcţii după cum urmează: bine, rău, foarte bine, exact, inexact, suficient, insuficient. Funcţia didactică. Prin note şi calificative se încearcă surprin-derea mecanismului intern al procesului de instruire, nivelul de însuşire a componentelor sau subcomponentelor modelului de atins. Acestea trebuie să fie prin valoarea lor, reperul principal al ameliorării sau optimizării procesului de instruire. Funcţia educativă. Se încearcă determinarea subiectului la o atitudine activă, conştientă, pozitivă faţă de efort. Pentru aceasta trebuie motivată orice apreciere prin note şi calificative, în aşa fel încât să se menţină interesul pentru activitatea respectivă. Funcţia socială decurge din celelalte două funcţii anterior menţionate. Nota şi calificativul îndeplinesc această funcţie numai dacă ierarhizează corect subiectul după valoarea sa, dacă îi oferă acestuia direcţia cea mai sigură de evoluţie ulterioară. Din perspectivă temporală nota şi calificativul pot fi: iniţial, intermediar, final, episodic şi continuu. 127 Universitatea SPIRU HARET 10.7. Sistemele de apreciere În mod obişnuit, entităţile valorice (de ordin tehnic, tactic, psihic, social, pedagogic) sunt evaluate prin note, calificative, puncte, itemi, clasamente, scări de apreciere etc. În general, operaţiunea de apreciere se face după nişte principii de notare bine stabilite şi cunoscute atât de examinator cât şi de cei examinaţi. Sunt cunoscute în practică urmă-toarele sisteme de apreciere mai utilizate: Sistemele de apreciere prin note şi calificative. Cercetarea ştiin-ţifică s-a străduit să găsească soluţii pertinente şi obiective de apreciere. Cele mai utilizate sunt sistemele de apreciere prin note şi calificative care sunt de fapt nişte scări (scale) ce permit examinatorului o ampli-tudine largă de apreciere. La baza acestui sistem stau criterii riguroase pentru departajarea valorilor, diferenţierea sau compararea subiecţilor supuşi verificărilor. Scara de apreciere prin note a fost elaborată de H.Pieron şi este utilizată în mod obişnuit în sistemul românesc şcolar. Această scară (întâlnită şi sub denumirea de „postulat decimologic”) cuprinde note de la 1 la 10 şi poate fi încadrată în curba lui Gauss. Scara de apreciere prin calificative este folosită în învăţământul primar şi cuprinde 5 intervale faţă de 9 la scala prin notare. Acestea sunt: foarte slab, insuficient, suficient, bine şi foarte bine. Scările descriptive cuprind însuşirile incomensurabile (dar şi comensurabile) în stare să desemneze un anumit profil (tehnic, tactic, psihic, social etc.) al sportivului sau un profil integral în care sunt implicate însuşiri diferite. Se folosesc mai multe tipuri de scări descriptive, cea mai utilizată (mai ales în jocuri) este fişa de apreciere şi autoapreciere a comportamentului sportivului, elaborată de M.Epuran (1986) şi aplicată cu multă eficienţă la loturile naţionale. Scările itemizate. Tendinţa actuală în efectuarea evaluărilor este de măsurare şi de exprimare cifrică a tot ceea ce cândva era nemăsurabil. În acest sens, s-a încercat să se obiectivizeze o serie întreagă de atribute (proprietăţi, forme de manifestare etc.) ale activităţilor corporale de natură psihică, socială şi pedagogică cum ar fi: opiniile, judecăţile, aspiraţiile, motivaţiile, convingerile, satisfacţiile, viteza de învăţare, capacitatea de asimilare etc. Pentru toate acestea se pot face aprecieri asupra existenţei lor (apar sau nu apar) şi asupra intensităţii cu care se manifestă (foarte tare, tare, normal, slab, foarte slab, acord deplin, acord nedecis, dezacord total, foarte bine, bine, nesatisfăcător, incompetent). Atât formele de manifestare cât şi intensităţile atributelor sunt stabilite 128 Universitatea SPIRU HARET cu operatorul chestionarelor, anchetelor, interviurilor, convorbirilor şi testelor. Subiecţii de obicei, sunt puşi să răspundă la o serie de între-bări, precizând existenţa şi inexistenţa atributului pus în discuţie. Fiecare întrebare-răspuns reprezintă o secvenţă sau un item al atribu-tului cercetat. Cele mai importante tipuri de scări de itemizare pe care le utilizăm în domeniul nostru sunt: scările de ierarhizare, scările de apreciere a intensităţii atributului prin note sau calificative şi itemizare didactică. 10.8. Prelucrarea statistico-matematică a datelor Datele odată recoltate pot fi prelucrate după mai mulţi indicatori, dintre care cei mai utilizaţi sunt cei ai tendinţei centrale şi ai dispersiei: N – numărul total de cazuri; X max. – reprezintă valoarea cea mai mare din şirul de date; X min. – reprezintă valoarea cea mai mică din şirul de date; A – reprezintă amplitudinea calculată ca diferenţă dintre X max. şi X min.; Media – a fost calculată după formula: Σ Xi / N unde Xi reprezintă fiecare valoare individuală din şirul de cazuri; Mediana – este valoarea din mijlocul şirului de date; Modulul – este valoarea cu cea mai mare frecvenţă din şirul de date; Abaterea standard – S – calculată după formula: S = radical din [Σf(Xi-X)2 / (n-1)] şi reprezintă rădăcina pătrată din dispersie S2 ce reprezintă media pătratelor abaterilor individuale de la media aritmetică. Coeficientul de variabilitate – Cv – reprezintă aproximarea procentuală a câtului dintre abaterea standard şi media aritmetică. Cv = (S / Med.) x 100. Cv ne oferă o imagine a împrăştierii şi ne dă indicaţii despre omogenitatea unui colectiv în raport de măsurătoarea efectuată. Se consideră că un colectiv este omogen (variabilitate mică) dacă Cv < 10%, relativ omogen (variabilitate medie) dacă 10% < Cv < 20% şi neomogen (variabilitate mare) când Cv > 20%. În practica procesului pedagogic unde variabilitatea este în general ridicată putem considera că împrăştierea este mică între 0-15%, moderată între 25-35% şi excesivă peste 35% (după Agoston). Coeficientul de corelaţie liniară (Bravais-Pearson) al unei serii bidimensionale (x, y) de volum N – R – reprezintă raportul: 129 Universitatea SPIRU HARET R = cov (x, y) / (Sx x Sy), unde cov (x, y) reprezintă covarianţa seriei binare şi Sx, Sy abaterile standard ale celor două serii. Cova-rianţa se calculează astfel: cov = Σ Xi-X) x (Yi-Y) / N, unde Xi, Yi sunt valorile individuale ale celor două şiruri, X, Y sunt mediile iar N numărul de cazuri. Acest coeficient este cuprins între 1 şi –1. R = 1 există o corelaţie liniară directă perfectă, R = –1 corelaţie liniară inversă perfectă. Cu cât R se apropie mai mult de valoarea 0, cu atât corelaţia este mai slabă, la R = 0 constatându-se lipsă de corelaţie. 10.9. Interpretarea rezultatelor obţinute În practica domeniului sportiv se recurge la următoarele analize dintre care cele mai importante sunt: biomecanice, biochimice, fiziolo-gice, morfologice, psihologice, ale rezultatelor sportive etc. Toate acestea pot fi descriptive (descriu situaţia apărută) sau critice (când se propun soluţii la aspectele negative apărute). De asemenea, analizele pot fi longitudinale (când vizează desfăşurarea unui fenomen) sau transver-sale (studiază o problemă apărută la un moment dat). Rezultatele practice se prezintă sub formă de tabele sau grafice ilustrative. 130 Universitatea SPIRU HARET BIBLIOGRAFIE Alexe, N. şi colab. – Antrenamentul sportiv modern, Editura Editis, Bucureşti, 1993. Alexe, N. şi colab. – Enciclopedia educaţiei fizice şi sportului din România, Editura Aramis, Bucureşti, 2002. Antrenoriat şi competiţie, SDP, 350, 351, 352, Bucureşti, 1994. Bompa, T.O. – Dezvoltarea calităţilor biomotrice – Periodizarea – Editura CNFPA, Bucureşti, 2001. Bompa, T.O. – Teoria şi metodologia antrenamentului sportiv – Periodizarea – Editura CNFPA, Bucureşti, 2001. Bota, C. – Fiziologia educaţiei fizice şi sportului, MTS, Bucureşti, 1994. Colibaba-Evuleţ, D., Bota, I. – Jocuri sportive. Teorie şi metodică, Editura Aladin, 1998. Dragnea, Adrian – Antrenamentul sportiv, Editura Didactică şi Pedagogică, Bucureşti, 1996. Dragnea, Adrian – Măsurarea şi evaluarea în educaţie fizică şi sport, Editura Sport-Turism, Bucureşti, 1984. Dragnea, Adrian; Mate, T.S. – Teoria sportului, Editura FEST, Bucureşti, 2002. Gheorghe, Cârstea – Educaţie Fizică fundamente teoretice şi metodice – Casa de editură Petru Maior, 1999, pag. 179-196. Gambetta, Vern – Calculatorul electronic şi antrenorul – Sportul de performanţă nr. 345-346, C. C. P. S., Bucureşti, 1993, p.7-19. Harre, Dietrich – Teoria antrenamentului, Editura Stadion, Bucureşti, 1973. Ifrim, Mircea – Antropologie motrică, Editura Ştiinţifică şi Enciclopedică, Bucureşti, 1986. Manno, Renato – Bazele teoretice ale antrenamentului sportiv, SDP 371-374, Bucureşti, 1996. Nicola, Ioan – Pedagogie, Editura Didacticăşi Pedagogică, Bucureşti, 1994. Nicolae, Vinţanu – Prelegeri despre educaţia sportivă – Editura Pro Transilvania, Bucureşti, 1998, pag. 128-138. Şchiopu, Ursula – Dicţionar de Psihologie – Editura Babel, Bucureşti, 1997, pag. 62-63; 590-591; 659-660. Ştefan, Tudos – Elemente de statistică aplicată – f.e., Bucureşti, 1993. 131 Universitatea SPIRU HARET Tatu, N.Titus; Alexandrescu, D.C.; Ardelean, Tiberiu – Atletism – Editura Didactică şi Pedagogică, Bucureşti, 1983. Teoria antrenamentului, SDP 359, 360, 361, Bucureşti, 1995. Teoria competiţiei, SDP 362, 363, 364, Bucureşti, 1995. Todea, S.F. – Managementul educaţiei fizice şi sportului, Editura Fundaţiei România de Mâine, Bucureşti, 2000. Vâjială, G.E.; Lamor, M. – Doping. Antidoping, Editura FEST, Bucureşti, 2002. Winn, L.Rosch – Totul despre hardware – Editura Teora, 1999. 132 Universitatea SPIRU HARET 